Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ ৰজাৰ ল’ৰা আৰু শিয়াল\nএক ৰজাৰ ল’ৰাই দেশ চাবৰ মনেৰে এটা ঘোৰাত উঠি ঘৰৰপৰা বাজ হ’ল৷ তেওঁ সেইদৰে দুই তিনিখন দেশ ফুৰাৰ পাছত এদিন হাবিৰ মাজৰ বাট এটাতে তেওঁৰ গধূলি হ’ল৷ সেই সময়তে এটা শিয়াল হাবিৰপৰা ওলাই আহি সেই বাটতে ভেম জুৰি বহি আছিল৷ ৰজাৰ ল’ৰাই তাক দেখিয়েই মাত লগালে, “হেৰৌ!খোলাকটিৰ মূৰ খোৱা হেৰৌঁ!মোৰ ঘোৰাই ভয় খাব;আঁতৰ হ!নহলে মই নামিবলৈ পালে তোৰ ককালৰ জোৰা ভাঙিম!”শিয়ালে উত্তৰ দিলে, “মই আঁতৰ হব নোৱাৰোঁ৷ তোৰ ঘোৰা এফলীয়াকৈ লৈ যা৷ ” একোপধ্যে শিয়াল বাটৰপৰা নাতৰা দেখি ৰজাৰ ল’ৰাই তেওঁৰ ঘোৰা এফলীয়াকৈ লৈ গ’ল৷ কিন্তু যাওঁতে কৈ গ’ল “থাক,তই আজি থাক!আজি নিশা হ’ল,তোক আৰু নোজোকাওঁ;মই ঘূৰি আহোঁগৈ;দেখিম তই মোৰ ভৰিত দীঘল দি পৰ নে নপৰ৷ ”ৰজাৰ ল’ৰাৰ কথা শুনি শিয়ালেও ক’লে, “যা যা ঘূৰিয়েই আহগৈ৷ তয়ে মোৰ ভৰিত পৰ নে ময়েই তোৰ ভৰিত পৰোঁ চাম৷ ”\nএইদৰে চুপতা-চুপতি কৰি ৰজাৰ ল’ৰা গাঁৱৰ ফালে গুচি গ’ল৷ শিয়ালও তাতে বহি থাকিল৷ বৰকৈ ৰাতি হোৱা দেখি ৰজাৰ ল’ৰা এক গৃহস্থৰ ঘৰত আলহী ৰবলৈ বুলি সোমাল৷ সোমাই যাওঁতেই তেওঁ তেওঁৰ ঘোৰাটোগৃহস্থক নোকোৱাকৈ সেই গৃহস্থৰে তেলীশালত বান্ধি থৈ গৈ শুদা মানুহটো থাকিবৰ নিমিত্তে গিৰিহঁতক ঠাই খুজি লৈ ৰাতিটো পৰি থাকিল৷ পিছদিনা পুৱাই গিৰিহঁতে তেলীশালৰ ফালে গৈ দেখিলে যে তাত এটা ঘোৰা বন্ধা আছে৷ ঘোৰাটো দেখিয়েই সি ৰিঙিয়াই কবলৈ ধৰিলে-“ঔ আমাৰ তেলীশালে ঘোৰা এটা জগালে ঔ!” এইবুলি বাৰে বাৰে কৈ সি ৰঙত নাচিবলৈ ধৰিলে৷ এনেতে ৰজাৰ ল’ৰাই সাৰ পাই উঠি আহি তেওঁৰ ঘোৰাটো গৃহস্থই নিজৰ ঘোৰা বোলা দেখি আচৰিত মানি ক’লে, “কেলেই,এইটো মোৰ ঘোৰা৷ কালি ৰাতি মই আহোঁতে লৈ আহিছিলোঁ,আৰু ইয়াতে বান্ধি থৈ গৈছিলোঁ৷ ক’ৰ তোমাৰ তেলীশালে ঘোৰা জগালে হেঁ?দিয়া মোৰ ঘোৰাটো মই লৈ যাওঁ৷ ”যেই ৰজাৰ ল’ৰাই এইদৰে ক’লে,গিৰিহঁতে তেওঁক গালি-শপনি পাৰি সাং কৰিলে,আৰু মাথোন ছুই হে নিকিলালে৷ শেহত ৰজাৰ ল’ৰাই একো উপায় নাপাই সেই ঠাইৰ ৰজাৰ আগত গোচৰ দিলেগৈ৷ ৰজাই গৃহস্থক ধৰাই নি সেই কথা সুধিলত,সি তাৰ তেলীশালে সেইটো ঘোৰা জগালে বুলি কৈ তাৰ ফলীয়া সাক্ষী-বাদী দিলে৷ ৰজাই ৰজাৰ ল’ৰাক “তোমাৰ কোন সাক্ষী আছে”বুলি সুধিলত,ৰজাই ল’ৰাই ক’লে, “মোৰ সাক্ষী কোনো নাই৷ ৰাতি আনি মই ঘোৰা বান্ধি থৈছিলোঁ,কোনেও দেখা নাছিল৷ ”ৰজাই ক’লে, “তোমাৰ সাক্ষী নাই যদি এইখন মিছা গোচৰ৷ তুমি ঘোৰা অনাই নাই,আৰু এইটো ঘোৰা তোমাৰ নহয়৷ ” এই কথা শুনি ৰজাই ল’ৰাই বিমোৰত পৰি অলপ ভাবি থাকি মাত লগালে, “সৰ্গদেও,মই ঘোৰা অনা সঁচা৷ মই ৰাতি ঘোৰা আনিছিলোঁ,সেইদেখি মোক কোনেও দেখা নাছিল;আৰু দেখিছিল যদিও মই হলে দেখা নাছিলোঁ৷ বাটত এটা শিয়ালে মাথোন মোক ঘোৰাত উঠি অহা দেখিছিল৷ সৰ্গদেৱৰ আদেশ হলে সেই শিয়ালটোকে আনিবলৈ বিচাৰি যাব পাৰোঁ৷ ”ৰজাই উত্তৰ দিলে, “বেছ কথা,যোৱা,শিয়ালটোকে মোৰ ওচৰলৈ পাৰা যদি মাতি লৈ আহাঁগৈ৷ ”\nৰজাৰ ল’ৰাই এই কথা শুনি তেতিয়াই শিয়ালটো বিচাৰি তেওঁ অহা বাটে বাটে গ’ল৷ গৈ গৈ সেই আগৰ ঠাই পাই তেওঁ দেখিলে যে শিয়ালটো সেইখিনিতে আগৰদৰেই ভেম জুৰি বহি আছে৷ ৰজাৰ ল’ৰাই ইফালৰপৰা আমন-জিমনকৈ খোজকাঢ়ি যোৱা দেখি শিয়ালে মাত লগালে,-“কি হেঁ ৰজাৰ পোৱালি!বোলোঁ এইবাৰ দেখোন শেনৰ এক জাত হে একা?ঘোৰা ডোখৰ গ’ল ক’লৈ?”শিয়ালৰ এই কথা শুনি ৰজাৰ ল’ৰাই ক’লে, “মোক ক্ষমা কৰিবা,মই তোমাক বৰ কেটেৰা মাত দি গৈছিলোঁ৷ মই বৰ বিপদত পৰিছোঁ;সেইদেখি হে তোমাৰ কাষলৈ আহিছোঁ৷ মোক বিপদৰপৰা উদ্ধাৰ কৰিব লাগে৷ ”শিয়ালে ক’লে, “মোৰ খং নাই৷ তোমাৰ কি হ’ল কোৱাঁ?”পাছে ৰজাৰ ল’ৰাই ক’ত সোমাইছিলগৈ,কেনেকৈ গিৰিহঁতে তেওঁৰ ঘোৰা ৰাখিলে,আগৰপৰা গুৰিলৈকে সকলোবোৰ কথা ক’লত,শিয়ালে মন দি শুনি কলে, “তুমি এতিয়া যোৱাঁ৷ আজি মই নাযাওঁ,কাইলৈ মই ঠিক সময়ত সাক্ষী দিবলৈ যাম বুলি ৰজাক কোৱাঁগৈ৷ ”\nপিছদিনা আবেলি পৰত শিয়ালে এটা হোলাত নামি গাটো তিয়াই লৈ,আলিৰ কাষত পৰি ছাই এসোপাত লুটিবাগৰ দি গোটেইটো গাত ছাই সানি ৰজাৰ চ’ৰাত ওলালগৈ৷ ৰজাই শিয়ালক দেখি সুধিলে, “কি হে ডেকা ৰজা! আজি বোলোঁ নো তোমাৰ সভালৈ অহা পলম হ’ল কিয়?”শিয়ালে ক’লে, “সৰ্গদেও,আজি মোৰ দুখৰ কথা নো কি ক’ম?আজি সাগৰত জুই লাগি কি থৈছে৷ -গোটেইখন ৰাঙলী হৈ পৰিছিল৷ ইমান পৰ মই জুই নুমাওঁতে হাইৰণা হলোঁ৷ সেই হে মোৰ গাৰ এই অৱস্থা হ’ল আৰু অহাত পলম হ’ল৷ ”শিয়ালৰ কথা শুনি ৰজাই ক’লে, “আমাৰ ডেকা-ৰজাই কেতিয়াবা কেতিয়াবা বৰ অসম্ভৱ কথাবোৰ কয়৷ কৰবাত সাগৰত নো জুই লাগিব পাৰেনে?”শিয়ালে লাহেকৈ মাত লগাই ৰজাক সুধিলে, “সৰ্গদেও,পানীত যে জুই লাগিব নোৱাৰে,কাঠৰ তেলীশালে নো কেনেকৈ ঘোৰা এটা জগাব পাৰে?”শিয়ালৰ মুখৰপৰা এই কথাষাৰ ওলোৱা মাত্ৰকে ৰজা-প্ৰজা সকলোৱে হাত চাপৰি মাৰি শিয়ালক শলাগিবলৈ ধৰিলে;আৰু তেতিয়াই ৰজাই ঘোৰাটো ৰজাৰ ল’ৰাক দি পঠিয়াই দিলে৷ ইয়াৰ পিছত শিয়ালেৰে সৈতে সখি বন্ধাই ৰজাৰ ল’ৰা নিজ দেশলৈ গুচি গ’ল৷


WTC Final: সহজ নাছিল পথ, তথাপিও কেনেকৈ ফাইনেল পাইছিল ভাৰতে ? ভাৰতীয় ক্ৰিকেট দলৰ এই দুবছৰীয়া যাত্ৰাত নানা বাধা নেওচি আগবাঢ়ি যোৱাৰ বিভিন্ন ক্ষণৰ সাক্ষী হওক আপুনিও...– News18 Assam\nমুখ্যপৃষ্ঠা » ফটো » ক্ৰীড়া» WTC Final: সহজ নাছিল পথ, তথাপিও কেনেকৈ ফাইনেল পাইছিল ভাৰতে ? ভাৰতীয় ক্ৰিকেট দলৰ এই দুবছৰীয়া যাত্ৰাত নানা বাধা নেওচি আগবাঢ়ি যোৱাৰ বিভিন্ন ক্ষণৰ সাক্ষী হওক আপুনিও...\nWTC Final: সহজ নাছিল পথ, তথাপিও কেনেকৈ ফাইনেল পাইছিল ভাৰতে ? ভাৰতীয় ক্ৰিকেট দলৰ এই দুবছৰীয়া যাত্ৰাত নানা বাধা নেওচি আগবাঢ়ি যোৱাৰ বিভিন্ন ক্ষণৰ সাক্ষী হওক আপুনিও...\nWTC Final: টীম ইণ্ডিয়াই এতিয়ালৈকে চেম্পিয়নশ্বিপত ১৭ খন মেচ খেলিছে আৰু ১২ খনত জয়ী হৈছে, এই সময়ত দলটোৱে মাত্ৰ এটা শৃংখলা হেৰুৱাইছে। লগতে এখন মেচ ড্ৰ কৰা হৈছিল।\nKokil Sarma | News18 Assam | June 18, 2021, 11:48 PM IST\nবিশ্ব টেষ্ট চেম্পিয়নশ্বিপৰ তালিকাত শীৰ্ষস্থানত থকা ভাৰতে ১২ খন মেচ জয়ী হোৱাৰ বিপৰীতে ৪ খনত পৰাজয় হৈছিল আৰু এখন দ্ৰ হৈছিল। ভাৰতৰ মুঠ পইণ্ট হৈছে ৫২০। (PIC: AFP)\nভাৰতীয় ক্ৰিকেট দলে বিশ্ব টেষ্ট চেম্পিয়নশ্বিপৰ প্ৰথম শৃংখলাত ৱেষ্ট ইণ্ডিজক ৱেষ্ট ইণ্ডিজৰ ভূমিত পৰাস্ত কৰিছিল। ভাৰতে দুখন খেলৰ শৃংখলা ২-০ত জিকিছিল। (PIC: AFP)\nইয়াৰ পিছত ভাৰতে বিশ্ব টেষ্ট চেম্পিয়নশ্বিপত দক্ষিণ আফ্ৰিকাক ৩-০ ত পৰাস্ত কৰে। শৃংখলাটো ভাৰতত খেলা হৈছিল। (PIC : AFP)\nৱেষ্ট ইণ্ডিজ আৰু দক্ষিণ আফ্ৰিকাক পৰাস্ত কৰি বিশ্ব টেষ্ট চেম্পিয়নশ্বিপত ভাৰতে বাংলাদেশৰ বিৰুদ্ধে প্ৰতিদ্বন্দিতা কৰিছিল। শৃংখলাটো ভাৰততো খেলা হৈছিল আৰু টীম ইণ্ডিয়া ২-০ ত বিজয়ী হৈছিল। (PIC: AFP)\nভাৰতে একেৰাহে তিনিটা শৃংখলা জিকাৰ পিছত বিশ্ব টেষ্ট চেম্পিয়নশ্বিপত নিউজিলেণ্ডৰ বিৰুদ্ধে শোচনীয় পৰাজয়ৰ সন্মুখীন হৈছিল। দুখন খেলৰ শৃংখলা নিউজিলেণ্ডত খেলা হৈছিল, য'ত ভাৰত নিউজিলেণ্ডত ০-২ ব্যৱধানত পৰাজিত হৈছিল। (PIC: AFP)\nইয়াৰ পিছত ভাৰতে অষ্ট্ৰেলিয়াত বৰ্ডাৰ গাভাস্কাৰ ট্ৰফী শৃংখলাত ২-১ ত জয়লাভ কৰে, যিটো ভাৰতৰ বাবে এক আচৰিত জয় যিহেতু বিৰাট কোহলী আৰু দলৰ আন জ্যেষ্ঠসকল একেলগে নাছিল। ভাৰতে ইয়াক যুৱপ্ৰজন্মৰ খেলৰ ভিত্তিত জিকিছিল। (PIC: AFP)\nঘৰুৱা স্থানত অষ্ট্ৰেলিয়াক পৰাস্ত কৰাৰ পিছত ভাৰতৰ মনোবল উচ্চ আছিল। ভাৰতে তেওঁলোকৰ বিজয়ী অভিযান অব্যাহত ৰাখিছিল আৰু বিশ্ব টেষ্ট চেম্পিয়নশ্বিপৰ অন্তিম শৃংখলাত ইংলেণ্ডক ৩-১ ব্যৱধানত পৰাস্ত কৰিছিল। (PIC : AFP)\nআইচিচি বিশ্ব টেষ্ট চেম্পিয়নশ্বিপৰ ফাইনেল খন ১৮ জুনৰ পৰা চাউদাম্পটনত ভাৰত আৰু নিউজিলেণ্ডৰ মাজত অনুষ্ঠিত হৈছে। আইচিচিয়ে ২৩ জুনক পৰীক্ষাৰ বাবে সংৰক্ষিত দিন হিচাপে ৰাখিছে। চূড়ান্ত মেচখন ড্ৰ বা টাই হ'লে ভাৰত আৰু নিউজিলেণ্ড দুয়োটা দলকে যুটীয়া বিজয়ী ঘোষণা কৰা হ'ব।<br />(Virat kohli twitter)


liver nutrition health care gas problem human bodyএইবিলাক কাৰণৰ বাবে আপুনি আপোনাৰ যকৃতৰ পুষ্টিৰ প্ৰতি মনোযোগ দিয়া উচিত– News18 assam\nএইবিলাক কাৰণৰ বাবে আপুনি আপোনাৰ যকৃতৰ পুষ্টিৰ প্ৰতি মনোযোগ দিয়া উচিত\nআমাৰ শৰীৰত যকৃতৰ বহুমুখী কাৰ্যপ্ৰণালী আছে। শৰীৰৰ অন্যান্য৫০০ টা গুৰুত্বপূৰ্ণ কাৰ্যৰ ভিতৰত যকৃতে আমাৰ শৰীৰৰ পৰা আৱৰ্জনা সামগ্ৰী ফিল্টাৰ কৰা, ভিটামিন আৰু খনিজ সংৰক্ষণ কৰা আৰু হজম আৰু বিকাশত সহায় কৰাৰ দৰে গুৰুত্বপূৰ্ণ কাৰ্য্য সমাপন কৰে।\nLast Updated : May 20, 2022, 14:57 IST\nআমি সকলোৱে সেই পুৰণি প্ৰবাদটোৰ বিষয়ে জানো য'ত কোৱা হৈছে, 'আমি যি খাওঁ সেয়াই আমি'৷ অৱশ্যে শৰীৰৰ এনে এটা অংগ আছে যিটোৱে সেই প্ৰবাদটো খুব ভালদৰেই মানি চলে। সেই অংগটো আপোনাৰ হৃদয় নহয়। সেই অংগটো\nপ্ৰকৃততে হৈছে আপোনাৰ যকৃত৷ আমাৰ শৰীৰত যকৃতৰ বহুমুখী কাৰ্যপ্ৰণালী আছে। শৰীৰৰ অন্যান্য৫০০ টা গুৰুত্বপূৰ্ণ কাৰ্যৰ ভিতৰত যকৃতে আমাৰ শৰীৰৰ পৰা আৱৰ্জনা সামগ্ৰী ফিল্টাৰ কৰা, ভিটামিন আৰু খনিজ সংৰক্ষণ কৰা আৰু হজম আৰু বিকাশত সহায় কৰাৰ দৰে গুৰুত্বপূৰ্ণ কাৰ্য্য সমাপন কৰে।\nসেয়েহে এই গুৰুত্বপূৰ্ণ অংগটোৰ যত্ন লোৱাটো আমাৰ বাবে গুৰুত্বপূৰ্ণ!\nবিশ্ব স্বাস্থ্য সংস্থাৰ তথ্য অনুসৰি, যকৃতৰ ৰোগে প্ৰতি5জন ভাৰতীয়ৰ ভিতৰত এজনক প্ৰভাৱিত কৰিব\nপাৰে। তাৰোপৰি সেই তথ্যই লগতে এইটোও দেখুৱাইছে যে ভাৰতত প্ৰতি বছৰে প্ৰায় 1 নিযুত যকৃতৰ চিৰ’ছিছ\nৰোগী নতুনকৈ ধৰা পৰে। যকৃতৰ ৰোগ হৈছে ভাৰতত সচৰাচৰ হোৱা মৃত্যুৰ দশম সৰ্বাধিক কাৰণ।\nআপোনাৰ যকৃতৰ বাবে সঠিক পুষ্টি জনাটো গুৰুত্বপূৰ্ণ। সাৱধান হোৱা আৰু প্ৰতিৰোধমূলক ব্যৱস্থা গ্ৰহণ\nকৰাটো সদায়েই উৎকৃষ্ট। এটা স্বাস্থ্যৱান যকৃতৰ বাবে মনত ৰাখিবলগীয়া কেইটামান কথা তলত আলোচনা\nযকৃতৰ পুষ্টি আৰু ই কিয় গুৰুত্বপূৰ্ণ –\nসংসাধিত/ফাষ্ট ফুডে অধিক অগ্ৰাধিকাৰ লাভ কৰা এক বহিৰাগত জীৱনশৈলীয়ে যকৃতৰ ওপৰত ইয়াৰ কাম কৰি\nথাকিবলৈ যথেষ্ট পৰিমাণৰ চাপ প্ৰদান কৰে। চমুকৈ কবলৈ গলে আমি আমাৰ যকৃতক প্ৰয়োজনতকৈ অধিক\nকাম কৰোৱাই আছোঁ যাতে ই আপোনাৰ শৰীৰৰ পৰা বিষাক্ত সামগ্ৰীসমূহক আঁতৰ কৰিব পাৰে। দীৰ্ঘম্যাদী সময়ত অত্যাধিক কাম কৰাটো ক্ষতিকাৰক পৰিগণিত হয়। সেয়েহে, যকৃতক ভাল অৱস্থাত ৰাখিবলৈ বিভিন্ন\nগেষ্ট্ৰ'ইনটেষ্টিনেল (GI) বিকাৰৰ ব্যৱস্থাপনাৰ বাবে সঠিক পুষ্টি অতিকৈ গুৰুত্বপূৰ্ণ।\nযকৃতৰ ৰোগীৰ লক্ষণ আৰু যত্ন –\nযকৃতৰ ৰোগৰ লক্ষণবোৰ ব্যক্তি বিশেষে বেলেগ বেলেগ হয়। যকৃতৰ ৰোগৰ কিছুমান আটাইতকৈ গুৰুত্বপূৰ্ণ\nলক্ষণৰ ভিতৰত আছে- ওকালি অহা, বমি, সোঁফালে ওপৰৰ ভাগত পেটৰ বিষ আৰু ভাগৰ, খজুৱতি, দুৰ্বলতা,\nআৰু ওজন হ্ৰাসৰ সৈতে জণ্ডিচ।\nযেতিয়া যকৃতৰ ৰোগ পলম পৰ্যায়ত গৈ উপনীত হয় তেতিয়া ইয়াৰ ফলত সাধাৰণতে যকৃতৰ চিৰ’ছিছ হোৱা বুলি\nকোৱা হয়। ৰোগৰ আৰম্ভণিতে ৰোগীয়ে কোনো ধৰণৰ লক্ষণ অনুভৱ নকৰিব পাৰে কিন্তু ৰোগৰ অৱনতি\nহোৱাৰ লগে লগে ৰোগী এজনে ভাগৰ, ছালৰ খজুৱতি, বিভ্ৰান্তি আৰু অলসতা অনুভৱ কৰিব পাৰে।\nযকৃতক স্বাস্থ্যৱান কৰি ৰাখিবলৈ এক সন্তুলিত আহাৰ আৰু ব্যায়াম, বিশেষভাৱে ওজন বহন/প্ৰশিক্ষণ\nব্যায়াম সহায়ক বুলি জনা যায়৷ এইবোৰে হেৰুওৱা পেশীৰ ভৰ পুনৰ প্ৰাপ্ত কৰাত সহায় কৰে। যিহেতু যকৃতৰ\nৰোগ বাঢ়ি অহাৰ লগে লগে পেশীৰ নিৰ্মাণক্ষমতা হ্ৰাস পায় সেয়েহে যিমান সম্ভৱ সোনকালে ৰোগ নিৰ্ণয় কৰা\nআৰু পদক্ষেপ লোৱা অতিকৈ গুৰুত্বপূৰ্ণ। (4)\nতাৰোপৰি খাদ্য আৰু জীৱনশৈলীৰ অভ্যাস নিয়ন্ত্ৰণত ৰখা আৰু সুৰা আৰু ধূমপানৰ পৰা বিৰত থকাটো\nস্বাস্থ্যৱান যকৃতৰ বাবে পৰামৰ্শ –\nযকৃতৰ ৰোগ পৰিহাৰ কৰাৰ সঠিক উপায় হ'ল স্বাস্থ্যৱান জীৱনৰ দিশত সক্ৰিয় পদক্ষেপ\nআপোনাক নিয়মীয়া ব্যায়াম, এক সক্ৰিয় জীৱনশৈলী, সুৰাপানত সংযম আৰু ধূমপান হ্ৰাস কৰাৰ প্ৰয়োজন।\nআপোনাৰ খাদ্যত অধিক আঁহজাতীয় আৰু কম চৰ্বি থকা উচিত। (3)\nআপুনি আপোনাৰ বয়স আৰু লিংগৰ ওপৰত আধাৰিত কৰি সঠিক শৰীৰ-ভৰ সূচক প্ৰাপ্ত কৰাৰ লক্ষ্য ৰাখিব\nলাগে। সেয়েহে এক অনুকূল ওজন বজাই ৰখাৰ পৰামৰ্শ দিয়া হয়। লগতে যকৃতৰ সৈতে সম্পৰ্কিত বিভিন্ন ৰোগ\nযেনে হেপাটাইটিছ বা ভাইৰেল সংক্ৰমণ প্ৰতিৰোধ কৰাটো গুৰুত্বপূৰ্ণ। শেষত, নিশ্চিত কৰিব যাতে আপুনি\nআপোনাৰ ডায়েবেটিচ, উচ্চ ৰক্তচাপ আৰু উচ্চ কলেষ্টেৰল আহাৰ, ব্যায়াম আৰু/বা ঔষধৰ দ্বাৰা নিয়ন্ত্ৰণত\nৰাখে যিয়ে যকৃতৰ ক্ষতি সীমিত আৰু প্ৰতিৰোধ কৰাত সহায় কৰিব পাৰে।\nDr. Pranjal Deka, Consultant Gastroenterologist, Hepatobiliary & Liver Transplant Specialist, Pancreas Liver Gastro Clinic and Down Town Hospital, Guwahati\n2. Bemeur C, et al. J Nutr Metab. 2010;2010:1-12\n4. Plauth M, et al. Clin Nutr. 2019;38(2):485-521 (ESPEN/international guidelines for nutritional recommendation)\n5. EASL Clinical Practice Guidelines on nutrition in chronic liver disease. J Hepatol. 2019;70(1):172-\n193. (EASL/international guidelines for nutritional recommendation)\n6. Gottschlich MM, et al. The A.S.P.E.N. NUTRITION SUPPORT CORE CURRICULUM: A CASE-BASED\nAPPROACH—THE ADULT PATIENT. United States of America. ASPEN. 2007 (ASPEN/international\nguidelines for nutritional recommendation))\nThe information provided in this article is meant for the awareness only and this article should not be\nconsidered asasubstitute for doctor’s advice. Please consult your doctor for more details. Abbott\nIndia Limited shall not be liable in any manner whatsoever for any action based on the information\nprovided in this article and does not hold itself liable for any consequences, legal or otherwise, arising\nout of information in this article. This article has been produced on behalf of Abbott India’s\n#ULivStrong initiative, by Network18 team.\nguidelines for nutritional recommendation)) IND2214612 (v1.2)\nFirst published: May 13, 2022, 16:29 IST


ধাৰাবাহিক উপন্যাস আৰ্তনাদ~খণ্ড নং-১১\nনিমজ আৰু সেমেকা ছালৰ মিঠাবৰণীয়া মোৰ দেহাটো ক্ৰমান্বয়ে শেতা হৈ পৰিছে।এয়া হ'বলৈ পাইছে ,খোৱা বোৱাত মোৰ সৱধানতা অৱলম্বন নথকাৰ বাবে। সু গভীৰ ব্যক্তিত্ব ভাবালাপ আৰু মাৰ্জিত মই জনী বোবা হৈ গৈছোঁ।দুৰ্বল দেহাটো লৈ দ্বিধা আৰু শংকা তথা অযথা যুক্তিৰ কলকলনিত অধৰ্য্য হৈ পৰিছোঁ।\nহঠাৎ কাৰেন্ট গ'ল। ল'ৰাটো মোৰ বুকুৰ মাজত সোমাই পৰিল। ছোৱালী জনী কাষ চাপি আহিল।\nআমাৰ লেমটো ক'ত আছিল মাজনী?\nভাইটিৰ পঢ়া টেবুলত আছে মা।\nজুইশলাটো বা ক'ত আছে?\nমই লগতেই থৈ দিছোঁ।\nপাৰিবিনে লেমটো জ্বলাব?\nমোৰ ভয় লাগে।তাই মোৰ ডিঙিত সাৱটি ধৰিলে।\nচাওঁ দুয়োটাই বহি থাক।মই লেমটো জ্বলাই আনো।\nখুব সাৱধানে মই খেপিয়াই খেপিয়াই আগবাঢ়িছোঁ।কিবা এটা চৰচৰাই গৈছে।আন্ধাৰতে মোৰ চকুত ধৰা দিছে, ওলমি যোৱা স্বামী দেহাটো মই চুচৰাই নিছোঁ।মোৰ শাৰীৰ আঁচলটো চুচৰি গৈছে। বুকুখন ধপধপাই উঠিল।ঘৰ্মাক্ত দেহাটোত কঁপি থকা হাতখনে স্পৰ্শ কৰি চালোঁ। মই ঠিকেই আছোঁ নে?\nমা, আমাৰ ভয় লাগিছে।\nভয় নকৰিবি । মই গৈছোঁ। সেপঢুকি কথাষাৰ কলোঁ।যদিও মোৰ মাতষাৰ সিহঁতৰ কাণত নুসোমাল।বাৰে বাৰে মা, মা বুলি দুয়োটোই চিঞৰি থাকিল।জুইশলাটো হাতত তুলি লৈ লেমটো জ্বলাই ৰুমৰ ভিতৰত থকা প্ৰতিটো বস্তু নিৰীক্ষন কৰিলোঁ।\nনাই একো নাই।ল'ৰা ছোৱালী দুইটাই সাৱটি বহি আছে।সিহঁতৰ মনত ভয়ৰ ভাৱ সোমাই গৈছে।\nকি হ'ল ইমান ভয় কিয় ? তোমালোকৰ বয়সৰ ল'ৰা ছোৱালীয়ে অকলে অকলে ৰাতি বাহিৰত ঘূৰি থাকে।নিজৰ ঘৰখনতেই ভয়।\nল'ৰাটোৱে তপকৈ মাত দিলে।আমাৰ দেউতা ঘৰতেই আছে। তুমি মোক মিছা কথা কৈ আছা।মই দেউতাক দেখিছোঁ।\nসেইটো দেউতা নহয় ৰাক্ষস।আমাৰ দেউতাই বেলেগ মাইকী লৈ আমাক এৰি গুছি গৈছে।ছোৱালীজনীয়ে ল'ৰাটোক কোৱা কথাষাৰে মোক ভবাই তুলিলে। এয়া তাই মাকে তাইক কোৱা কথা।\nমোৰ দেউতা ভাল। তুমি মিছা কথা কৈ নাথাকিবা।\nসিহঁতৰ কথাত মই বোবা হৈ গৈছোঁ।\nলেমটো জ্বলি থকা দৰেই মোৰ দেহাটো জ্বলি আছে। মৃত্যুৰ পিছতো মোৰ সন্তানক অনিষ্ট কৰিব বিচৰা মোৰ স্বামীৰ প্ৰেতাত্মাটোৰ পৰা মই কেনেকৈ মোৰ সন্তানক ৰক্ষা কৰিম।কথাবোৰ ভাবি ভাবি চিলমিলকৈ টোপনি আহিছিল।\nমা, মা ল'ৰাটোৰ মাতত সাৰ পাই গ'লোঁ। বুকুৰ মাজত সোমাই শুই থকা ল'ৰাটো নাই।জাপ মাৰি উঠি লেমটো হাতত লৈ মাইনা, মাইনা কৈ উধাতু খাই সেই সুৰংগ থকা ৰুমটো ফালে দৌৰি দৌৰি গৈছো।পাছে পাছে ছোৱালীজনী। তাই কৃষ্ণ কৃষ্ণ কৈ চিঞৰি গৈছে।সুৰংগ বন্ধ দুৱাৰখনত ধৰি ল'ৰাটোৱে মা, মা বুলি কান্দি আছে।\nমই আছো মাইনা। ভয় নকৰিবা।মোৰ মাত অস্পষ্ট । ল'ৰাটো বুকুত সাৱটি উভতি নোচোৱাকৈ আঁতৰি আহিলোঁ।সেই দিনাই মই সিদ্ধান্ত লৈ পেলালোঁ।সন্তানৰ সুৰক্ষা বাবে মই বহু দূৰলৈ আঁতৰি যাম।\nমই মোৰ পৰিচয় সলনি কৰা সিদ্ধান্ত ললোঁ।আগলৈ,,,,,,,,।


নৱপ্ৰজন্মৰ বাবে শংকৰদেৱ : — বিকাশপেডিয়া\nমূল পৃষ্ঠা / শিক্ষা / শিক্ষাৰ উৎকৃষ্ট অনুশীলন / নৱপ্ৰজন্মৰ বাবে শংকৰদেৱ :\nপ্ৰতিজন অসমীয়াৰ বাবে মহাপুৰুষ শ্ৰীমন্ত শংকৰদেৱ হ’ল এক বিশাল প্ৰতিভাধাৰী, পৰম সন্মানীয় ঐতিহাসিক ব্যক্তি৷\nএই প্ৰবাদপ্ৰতীম মহাপুৰুষজনাৰ ছকুৰি বছৰীয়া জীৱন পৰিক্ৰমাই জাতি, ধৰ্ম, বয়স নিৰ্বিশেষে সকলো অসমীয়াকেই আকৃষ্ট কৰি আহিছে৷ অসমীয়া সমাজ-সংস্কৃতিলৈ শংকৰদেৱে আগবঢ়োৱা অৱদানৰ কথা কৈ শেষ কৰিব নোৱাৰি৷\nকিন্তু বৰ্তমান সময়ত শংকৰদেৱৰ মহিমামণ্ডিত সৃষ্টিৰাজিৰ চৰ্চা লাহে লাহে কমি অহা পৰিলক্ষিত হৈছে৷ আজিৰ দিনত অসমৰ নতুন প্ৰজন্মৰ কোনোবা এজনক মহাপুৰুষ শ্ৰীমন্ত শংকৰদেৱৰ বিষয়ে সুধি নঞৰ্থক উত্তৰ পোৱা গলেও আচৰিত হোৱা নাযায়৷\nএয়াও অৱশ্যে নতুন কথা নহয়৷ ১৯৮৮ চনত অসম চৰকাৰে আগবঢ়োৱা শ্ৰীমন্ত শংকৰদেৱ বঁটা গ্ৰহণ কৰিবলৈ আহি অসমৰ চুবুৰীয়া ৰাজ্য পশ্চিমবংগ নিবাসী বিশ্ববিশ্ৰুত চলচ্চিত্ৰ নিৰ্দেশক সত্যজিৎ ৰায়ে সুধিছিল, ‘শংকৰদেৱ কোন’?\nআমি নিজকে দোষ দি থাকিলে নহব, আজিৰ প্ৰজন্মৰ ওপৰতো সকলো দোষ জাপি দিলেই নহব৷ ভালকৈ চাব লাগিব যে কেৰোণ ক’ত? চালি জাৰি চালে দেখা পাম যে এই অৱস্থাৰ বাবে দায়ী আমিয়েই, এনে ধৰণৰ ঘটনাবোৰৰ আচল কেৰোণটো আমাৰ মাজতেই বিৰাজমান৷\nবৰ্তমানৰ পৃথিৱীখনৰ ভোগবাদী তথা তীব্ৰ প্ৰতিযোগিতামূলক সমাজৰ সৈতে তাল মিলাবলৈ গৈ অসমীয়া সমাজৰ নৱপ্ৰজন্মই জাতিটোৰ বহু গৌৰৱময় তথ্য তথা ইতিহাসৰ বিষয়ে জানিবলৈ সময়-সুবিধা নোপোৱা বিষয়টো চিন্তাজনক৷\nনৱপ্ৰজন্মৰ মনলৈ মহাপুৰুষ শংকৰদেৱৰ প্ৰতি শ্ৰদ্ধা-ভক্তি তথা তেখেতৰ বিশাল সৃষ্টিৰাজিৰ প্ৰতি উৎসুকতা বঢ়াবলৈ সামাজিকভাৱেও আমাৰ কিছুমান কৰণীয় আছে৷\nসামাজিক নীতি-নিয়ম -\nসামাজিক নীতি-নিয়মৰ নামত পুৰণিকলীয়া অন্ধবিশ্বাসবোৰকেই সাবটি থকা সমাজ এখনৰ কিশোৰ-যুৱকসকলে আধ্যাত্মিক কথা-বাৰ্তাবোৰলৈ সমুলঞ্চে উপেক্ষা কৰা কথাটো একেবাৰে সাধাৰণ কথা৷\nসামাজিক খিয়লা-খিয়লিবোৰৰ পৰা আঁতৰাই মহাপুৰুষজনাৰ অনুপম সৃষ্টি নামঘৰসমূহ সাংস্কৃতিক, আধ্যাত্মিক ক্ষেত্ৰ হিচাপে গঢ় দিয়াতো বৰ্তমানে অতীব প্ৰয়োজনীয় হৈ পৰিছে৷ পিছে আজিৰ দিনতো একেটা অঞ্চলতে কেইটাবাটাও খেলৰ বাবে কেইবাটাও নামঘৰ দেখা যায়৷ সমাজৰ সকলোৱে এক হৈ থকাৰ পৰিবৰ্তে সমাজৰ মুষ্টিমেয় লোক এচামে শিশুসকলৰ মনত বিভেদৰ বীজহে ৰোপণ কৰে৷ পিছে আমাৰ নিজৰ মাজতেই সৃষ্টি হোৱা ভেদভাৱখিনি প্ৰথমেই আতৰাব লাগিব৷ এতিয়াও অস্পৃশ্যতা, জাতিদ্বেষ, ধৰ্মাচাৰৰ নামত নিজৰ সুবিধাৰ বাবে নিজেই সৃষ্টি কৰা অদ্ভুত নীতিনিয়ম বিসৰ্জন দিব পৰা হব লাগিব৷\nইয়াৰ উপৰিও নামঘৰ বা এনে ধৰ্মীয় অনুষ্ঠানত দিনে নিশাই তীব্ৰ স্বৰযন্ত্ৰ ব্যৱহাৰ কৰি পৰীক্ষাৰ্থী, ৰুগীয়া, বৃদ্ধসকলৰ কথালৈ কৰ্ণপাত কৰি ধৰ্মপুথি পাঠ কৰা ধৰ্মানুষ্ঠানে শিশুসকলৰ মনলৈ ভক্তিৰ সলনি বিৰক্তিৰ ভাৱ অনাটো অৱধাৰিত৷ এনেধৰণৰ ঘটনাপ্ৰবাহ চলি থাকিলে শংকৰদেৱৰ দৰে মহান মনীষী এজনাৰ অতুল্য কৰ্মৰাজি অসমীয়াৰ মানসপটৰ পৰা মচ খাই যোৱাটো অৱধাৰিত৷\nনতুন প্ৰজন্মক শংকৰদেৱৰ বিষয়ে আকৃষ্ট কৰিবলৈ আমি কিছু আধুনিক প্ৰযুক্তিৰো সহায় ল’ব পাৰো৷ শিশু অৱস্থাৰ পৰাই কিছুমান কথালৈ লক্ষ্য ৰাখিলে এই কামটো অতি সহজেই কৰিব পৰা যায়৷\nশংকৰদেৱৰ সৰুকালৰ কিছুমান বিচিত্ৰ ঘটনাৰ বিৱৰণ সাধু আকাৰে শিশুসকলক আকৃষ্ট কৰিবলৈ সক্ষম৷ এই ঘটনাসমূহ অৱশ্যে তথ্যভিত্তিক নহয়৷ তথাপিও শিশুমনক আকৃষ্ট কৰিব পৰা এনেধৰণৰ বহু বৰ্ণনা চৰিতপুথিসমূহত আছে৷ দৈত্যাৰি ঠাকুৰ ৰচিত চৰিতপুথিত শংকৰদেৱে সৰুকালতে সাতুৰি ব্ৰহ্মপুত্ৰ নৈ পাৰ হোৱা, পঢ়াশালিতে শুই থাকোতে গাত ৰ’দ পৰাত সাপ এডাল আহি ফণাৰে ছাঁ দিয়া, যোগ অভ্যাস কৰি শৰীৰৰ সমষ্ট ভৰ বুঢ়া আঙুলিত দি ভৰি ওপৰলৈ কৰা, অ-আ-ক-খ শিকিয়েই ‘কৰতল-কমল’ নামৰ কবিতা লিখা, খেদি অহা ষাড়গৰুক শিঙত ধৰি বগৰাই পেলোৱা আদিকে ধৰি বহু আমোদজনক বিৱৰণ পোৱা যায়৷\nশংকৰদেৱক এক নায়কোচিত চৰিত্ৰৰূপে লৈ শিশুসকলৰ বাবে উপযোগীকৈ তেখেতৰ জীৱনৰ এনেধৰণৰ বহু কথা-কাহিনীৰ আলমত অজস্ৰ এনিমেটেড কাৰ্টুন ছবি নিৰ্মাণ কৰিব পৰা যায়৷\nউন্নতমানৰ প্ৰযুক্তি ব্যৱহাৰ কৰি অসমীয়া ভাষাত তৈয়াৰ কৰা এনে কাৰ্টুন ছবিসমূহৰ মাধ্যমেৰে সৰুৰে পৰাই শিশুসকলক শংকৰদেৱৰ সৈতে চিনাকি কৰাই দিব পাৰি৷ এইখিনিতে উল্লেখযোগ্য যে শংকৰদেৱৰ জীৱনৰ আধাৰত প্ৰস্তুত কৰা ‘সৰ্বগুণাকৰ শ্ৰীমন্ত শংকৰদেৱ’ চিনেমাখনেই প্ৰথমখন অসমীয়া ‘এনিমেটেড’ ছবি হিচাপে জনা যায়৷\nযশস্বী অসমীয়া পৰিচালিকা মঞ্জু বৰাই পৰিচালনা কৰা এই ‘এনিমেটেড’ চিনেমাখন ২০১৬ চনৰ নবেম্বৰ মাহত মুক্তি লাভ কৰিছিল৷ শিশুসকলৰ বাবে মনোগ্ৰাহীকৈ প্ৰস্তুত কৰা এনেধৰণৰ উন্নতমানৰ এনিমেশ্যন থকা অসমীয়া কাৰ্টুন ছবিয়ে শিশুসকলৰ মনোজগতত সৰুৰে পৰাই ৰেখাপাত কৰিবলৈ সক্ষম হোৱাটো নিশ্চিত৷\nশংকৰদেৱৰ ৰচনাৰাজি -\nচেমনীয়া সকলৰ মাজতো শংকৰদেৱৰ সৃষ্টিৰাজি তথা তেখেতৰ বিশাল ব্যক্তিত্বৰ প্ৰতি উৎসুকতা জগাই তুলিবলৈ প্ৰযুক্তিৰ সহায় লব পৰা যায়৷ শংকৰদেৱে একে নিশাই ৰচনা কৰা ‘হাতী মাৰি ভুৰুকাত ভৰোৱা গুণমালা’, বৃন্দাৱনী বস্ত্ৰৰ কথা, মাধৱদেৱৰ সৈতে হোৱা তৰ্কযুদ্ধ আৰু মণি কাঞ্চন সংযোগৰ কথা, সত্ৰ স্থাপন কৰাৰ কথা, সেই যুগতেই পদব্ৰজে উৰিষ্যা-কাশী আদি তীৰ্থভ্ৰমণৰ কথাৰ দৰে বহু আমোদজনক ঘটনাই চেমনীয়াসকলক মহাপুৰুষজনাৰ বিষয়ে বিমুগ্ধ কৰি তুলিবলৈ সক্ষম৷\nসাধাৰণতে দেখা যায় যে চেমনীয়াসকলক উদ্দেশ্যি বিভিন্ন বিষয় বা দিৱস উপলক্ষে গীত, চিনেমা, নৃত্য, চিত্ৰাংকণ, কলা, সাহিত্য, খেল-ধেমালিৰ ব্যৱস্থা কৰা হয়৷ ইয়াৰ উপৰিও আকস্মিক বক্তৃতা, কুইজ ইত্যাদি বিভিন্ন ধৰণৰ জ্ঞানবৰ্ধক প্ৰতিযোগিতাৰ আয়োজন কৰাও আমি প্ৰত্যক্ষ কৰো৷\nএনেধৰণৰ উপকৰণৰ উপৰিও শংকৰদেৱৰ বিষয়ে চেমনীয়াসকলৰ মনোজগতৰ বাবে উপযোগীকৈ বিশেষভাৱে সজা ম’বাইল গে’ম, ম’বাইল এপ্লিকেশ্যন আদিৰ সহায়েৰে ধেমালিৰ চলেৰে জ্ঞান দিব পৰা যায়৷ আনকি শ্ৰেণীকোঠাতো শংকৰদেৱৰ বিষয়ে চুটি চুটি অডিঅ’ বা ভিডিঅ’ ক্লিপৰ সহায়ত চেমনীয়াসকলৰ মনত শংকৰদেৱৰ প্ৰতি অনুসন্ধিৎসা জগাই তুলিব পাৰি৷\nবৰ্তমান বিশ্বৰ বিভিন্ন বিষয় তথা মহান মনীষীসকলৰ বিষয়ে চেমনীয়াসকলে সহজতে জানিবলৈ বহু ম’বাইল এপ্লিকেশ্যন তথা ভিডিঅ’ গেমছ তৈয়াৰ হৈছে৷ অসমৰ সাহিত্য, কলা-সংস্কৃতি বিষয়ক লৈয়ো এনেধৰণৰ দুই এটা ম’বাইল এপ্লিকেশ্যন সজা হৈছে৷\nউল্লেখযোগ্য যে অসমীয়া ডেকা হিমজ্যোতি তালুকদাৰত তত্ত্বাৱধানত এদল অসমীয়াই সাজি উলিওৱা লক্ষ্মীনাথ বেজবৰুৱাৰ সৃষ্টিৰাজি তথা তেখেতৰ বিষয়ে বহু আপুৰুগীয়া তথ্যসমৃদ্ধ ‘সাহিত্যৰথী’ (Sahityarathi) নামৰ এণ্ড্ৰইদ ম’বাইল এপ্লিকেশ্যনটোৰ কথাই কব পাৰি৷\nএই প্ৰসংগতে এই বছৰতে অৰুণজ্যোতি দাস নামৰ অসমীয়া ডেকা এজনে আন কেইজনমান অসমীয়া ব্যক্তিৰ সহায়ত শিশুসকলৰ বাবে বিশেষকৈ সাজি উলিওৱা মইনামেল (MoinaMel) নামৰ আন এটা ম’বাইল এপ্লিকেশ্যনৰ কথাও কব পাৰি৷\n‘মইনা-মেল’ নামৰ সম্পূৰ্ণ অসমীয়া ভাষাৰ এই ম’বাইল এপ্লিকেশ্যনটোত শিশুসকলৰ বাবে জ্যোতিসংগীত, অসমৰ পৰম্পৰাগত খেল-ধেমালি, দেশ-বিদেশৰ শিশুৰ উপযোগী খবৰ, জ্ঞানৰ সঁফুৰা, অসমীয়া গল্প-সাধু-কবিতা-উপন্যাস আৰু আজৰি সময়ত কৰিব পৰা অনেক ভাল লগা কামৰ ভাণ্ডাৰ আছে৷\nপ্ৰযুক্তিৰ এনেধৰণৰ কৌশলসমূহ ব্যৱহাৰ কৰি শিশুসকলক সৰুৰেপৰাই অসমীয়া কলা-সংস্কৃতিৰ বিষয়ে অনুৰাগী কৰি তুলিবলৈ চেষ্টা কৰিব পাৰি৷ কিন্তু দুখৰ বিষয় যে অসমৰ প্ৰবাদপ্ৰতীম শ্ৰীমন্ত শংকৰদেৱ তথা তেখেতৰ অমূল্য সৃষ্টিৰাজিৰ বিষয়ে আজিলৈকে এটা সৰ্বজনগৃহীত তথা জনপ্ৰিয় ম’বাইল এপ্লিকেশ্যন নাই৷\nএটা কথা অনস্বীকাৰ্য্য যে শংকৰদেৱৰ বিষয়ে বহু আগৰে পৰাই বিভিন্ন ক্ষেত্ৰত বহু গৱেষণা হৈ আহিছে আৰু বৰ্তমানেও বিভিন্নজনে গৱেষণা অব্যাহত ৰাখিছে৷ কিন্তু অকল উচ্চশিক্ষিত তথা বৌদ্ধিক সমাজখনৰ মাজতেই শংকৰদেৱৰ সৃষ্টিৰাজিক আবদ্ধ কৰি ৰাখিবলৈ চালে ভুল কৰা হ’ব৷\nশংকৰদেৱৰ বিষয়ে কিতাপৰ উপৰিও আলোচনী, মুখপত্ৰ, স্মৃতিগ্ৰন্থ, বাতৰি কাকত আদিতো নিতৌ উন্নতমানৰ অলেখ লেখা, প্ৰবন্ধ আদি প্ৰকাশ হয়৷ পিছে ছপা মাধ্যমত প্ৰকাশ হোৱা এনেধৰণৰ বহুসংখ্যক লেখাই সীমিত লোকৰ কাষ চাপিবলৈহে সমৰ্থ হয়৷\nএনে লেখাবোৰ ইউনিক’ডলৈ সলনি কৰি ইণ্টাৰনেটৰ মাধ্যমেৰে বিশ্বৰ যিকোনো স্থানৰ পৰা পঢ়ুৱৈসকলে সহজেই বিচাৰি উলিয়াই ল’ব পৰা কৰিব পাৰি৷ এনে লেখাবোৰ ছপাবলৈ ছপাশালসমূহে লিপিবদ্ধ কৰা আখৰৰ শৈলীৰ পৰাই লেখাবোৰ অতি সহজেই ইউনিক’ডলৈ ৰূপান্তৰিত কৰি ইণ্টাৰনেটত সংৰক্ষণ কৰিব পৰা যায়৷ ইয়াৰ উপৰিও ইউনিক’ডত লিখা লেখাবোৰৰ সুবিধা এয়ে যে ইচ্ছুকসকলে দৰকাৰ হলেই বিভিন্ন বিষয়ক লেখাসমূহ Search Engine ৰ মাধ্যমেৰে তৎকালে বিচাৰি উলিয়াবলৈ সক্ষম হয়৷\nইণ্টাৰনেটত সংগ্ৰহিত এনেধৰণৰ তথ্যসমূহে ছাত্ৰ-ছাত্ৰীসকলকো সহায় কৰাৰ থল আছে৷ ছাত্ৰ-ছাত্ৰীসকলক প্ৰায়েই বিদ্যালয়ৰ কাৰ্য্যক্ৰমণিকাৰ অন্তৰ্গত কিছুমান বিশেষ বিষয়ৰ প্ৰকল্প (Project) হিচাপে লিখিবলৈ দিয়া হয়৷\nসাধাৰণতে দেখা যায় যে ছাত্ৰ-ছাত্ৰীসকলে থাউকতে বিচাৰি পোৱা তথ্যৰেই নিজৰ প্ৰকল্পসমূহ প্ৰস্তুত কৰিবলৈ বিচাৰে৷ ইণ্টাৰনেটৰ মাধ্যমেৰে অসমৰ কলা-সংস্কৃতি, সাহিত্য আদিৰ তথ্যৰ ক্ষেত্ৰত নিৰ্ভৰযোগ্য তথা ক্ষিপ্ৰভাৱে বিচাৰি পাব পৰা আহিলা বা সমল দেশৰ আন ৰাজ্যতকৈ এতিয়াও বহু কম৷\nস্বাভাৱিকভাৱেই ছাত্ৰ-ছাত্ৰীসকলে বিদ্যায়তনিক প্ৰকল্পৰ বাবে প্ৰয়োজনীয় সমলৰ আধিক্যৰ বাবে অসমৰ বাহিৰৰ বিষয়সমূহেই বাচি ল’ব খোজে৷ ইণ্টাৰনেটত শংকৰদেৱ বিষয়ক সমল বেছি হ’লে বিশ্বৰ চুকে-কোণে থকা বহু ছাত্ৰ-ছাত্ৰী, গৱেষক নিশ্চয়কৈ উপকৃত হ’ব৷\nএই ক্ষেত্ৰত বিদ্যালয়সমূহৰ শিক্ষক তথা বিদ্যায়তনিক নীতি-নিৰ্দেশনা প্ৰস্তুতকাৰী বিষয়াসকলেও সহায় আগবঢ়াব পাৰে৷\nইণ্টাৰনেটত অসমৰ প্ৰবাদপুৰুষ শংকৰদেৱৰ পৰা আৰম্ভ কৰি অসমৰ বিভিন্ন কলা-সংস্কৃতি বিষয়ক লেখা বৃদ্ধি কৰাৰ ক্ষেত্ৰত শিক্ষাগ্ৰহণত যতি নপৰাকৈ ছাত্ৰ-ছাত্ৰীসকলকো জড়িত কৰিব পাৰি৷\nএনেবোৰ কামত ছাত্ৰ-ছাত্ৰীসকলক নিজাকৈ ইণ্টাৰনেট ব্ল’গ ছাইট এটা খুলি তাতেই নিজৰ প্ৰকল্পসমূহৰ প্ৰতিলিপি এটা সংৰক্ষণ কৰিবলৈও দিব পাৰি৷ বিদ্যালয়সমূহত ছাত্ৰ-ছাত্ৰীৰ বাবে থকা কম্পিউটাৰসমূহেই এইবোৰ কামত ব্যৱহাৰ কৰিব পৰা যায়৷\nআজিকালি সকলোতে স্মাৰ্টফোন আৰু ইণ্টাৰনেটৰ ব্যৱহাৰো সুলভ হৈ ফৰিছে৷ আজিকালি অনায়াসে ইণ্টাৰনেটৰ মাধ্যমত বিনামূলীয়াকৈ নিজা ব্যক্তিগত ব্ল’গ (Blog) বা ৱেবছাইট এটা খুলি ল’ব পাৰি৷ বিদ্যালয়সমূহেও নিজাববীয়াকৈ ব্লগ বা ৱেবছাইট খুলি ছাত্ৰ-ছাত্ৰীসকলৰ লেখাসমূহ সংৰক্ষণ কৰিব পাৰে৷\nএনে লেখাসমূহ ইণ্টাৰনেটৰ মাধ্যমেৰে পৃথিৱীৰ যিকোনো অঞ্চলত থকা লোকেই পঢ়িবলৈ সক্ষম হ’ব৷ এনেধৰণৰ ক্ষুদ্ৰ প্ৰচেষ্টাবোৰেই একগোট হৈ অসমৰ যুগনায়ক শংকৰদেৱক বিশ্বৰ সমুখলৈ আগবঢ়াই নিয়াত সফল হ’ব৷ ইণ্টাৰনেটত প্ৰকাশিত লেখাসমূহৰ সুবিধা এয়ে যে কিবা ভুল-ভ্ৰান্তি দৃষ্টিগোচৰ হলে এনে লেখাবোৰ অনায়াসে শুধৰণি কৰিব পৰা যায়৷\nইয়াৰ উপৰিও অসমৰ বিদ্বৎ লোকসকলে শংকৰদেৱ তথা তেখেতৰ ব্যক্তিত্ব, দৰ্শন, সৃষ্টিৰাজিৰ বিষয়ে ৰচনা কৰা গ্ৰন্থৰাজি বিশ্বৰ বিভিন্ন ভাষালৈ অনুবাদ কৰি বিশ্ববাসীৰ সন্মুখত এই মহান অসমীয়াগৰাকীক পৰিচয় কৰি দিবলৈকো যত্নপৰ হোৱা উচিত৷\nএনেদৰে অনেক সময়ত বিভিন্ন সভা-সমিতিত বহু বিদগ্ধ মনীষী, গৱেষক, পণ্ডিতপ্ৰবৰসকলে শংকৰদেৱৰ বিশাল ব্যক্তিত্ব তথা সৃষ্টিৰাজি বিষয়ক তত্ত্বগধুৰ ভাষণ প্ৰদান কৰে৷ সংবাদ মাধ্যমসমূহতো কাচিৎহে এনেবোৰ ভাষণৰ কিয়দাংশ সম্প্ৰচাৰ হয়৷\nশংকৰদেৱ বিষয়ক এনে তথ্যসমৃদ্ধ ভাষণসমূহো ইণ্টাৰনেটৰ দৃশ্য-শ্ৰাব্য মাধ্যমেৰে অতি সহজেই সকলোৱে পোৱাকৈ সংৰক্ষণ কৰিব পৰা যায়৷ ইণ্টাৰনেটত উপলব্ধ ইউটিউবৰ (Youtube) মাধ্যমেৰে আমি বিভিন্ন, দেশী-বিদেশী তথ্যচিত্ৰ, ভাষণ, খেল, মনোৰঞ্জনমূলক অনুষ্ঠান আদি প্ৰত্যক্ষ কৰো৷\nএকেদৰেই এই মাধ্যম ব্যৱহাৰ কৰি বিজ্ঞসকলে প্ৰদান কৰা শংকৰদেৱ বিষয়ক ভাষণ, তথ্যচিত্ৰ আদিও আমি বিশ্ববাসীৰ সমুখত মুকলি কৰি দিব পাৰো৷ উন্নত মানৰ কেমেৰা তথা শব্দগ্ৰহণৰ সঁজুলি আদি ব্যৱহাৰ কৰি সমগ্ৰ বিশ্বৰে দৰ্শকৰ সমুখত মনোগ্ৰাহীকৈ মুকলি কৰি দিয়া এনেবোৰ ভাষণ বা তথ্যচিত্ৰবোৰে শংকৰদেৱৰ দৰ্শন তথা সৃষ্টিৰাজিৰ বিষয়ে সমগ্ৰ বিশ্ববাসীয়ে আলোকপাত কৰাত সুবিধা কৰিব৷\nআজিকালি প্ৰযুক্তিৰ মাধ্যমেৰে একেখন চলচ্চিত্ৰ বা তথ্যচিত্ৰকেই বিভিন্ন ভাষাত মুকলি কৰি দিব পৰা যায়৷ শংকৰদেৱৰ অনুপম সৃষ্টি ভাওনাসমূহৰো কাৰিকৰীভাৱে উন্নতমানৰ দৃশ্যগ্ৰহণ কৰি বিভিন্ন ভাষাৰ ছাব-টাইটলসহ বিশ্বৰ দৰ্শকৰ বাবে ইণ্টাৰনেটযোগে মুকলি কৰি দিব পৰা যায়৷\nআজিকালি দৰ্শকসকলে চিনেমা বা এনেধৰণৰ তথ্যচিত্ৰৰ বাবে নিজৰ ইচ্ছামতে অসমীয়া, ইংৰাজী তথা আন ভাষা চয়ন কৰিব পৰা ব্যৱস্থাও কৰিব পৰা প্ৰযুক্তি সম্ভৱপৰ হৈছে৷বৰ্তমান দেখা গৈছে যে ‘ভাগৱত গীতা’ৰ বিশ্বব্যাপি কদৰ বাঢ়িছে৷ বিশ্বৰ বিভিন্ন ভাষালৈ ভাগৱত গীতা অনুবাদ হৈছে৷ বিভিন্ন ম’বাইল, টেবলেট কম্পিউটাৰতেই অনায়াসে পঢ়িব পৰাকৈ বিভিন্ন ধৰণৰ ভাগৱত গীতাৰ ‘ই-বুক’ ওলাইছে৷\nআনকি গীত-নাটক আদিৰ দৰেই ভাগৱত গীতাৰো বিভিন্ন শ্ৰব্য-সঁফুৰা (অডিঅ’ চিডি) আৰু অডিঅ’বুক প্ৰকাশ হৈছে৷ আনকি দৃষ্টিহীন লোকসকলৰ বাবে ব্ৰেইলী সংস্কৰণো প্ৰকাশ হৈছে৷ ঠিক একেদৰেই আমিও শংকৰদেৱৰ জীৱনৰ অন্যতম সৃষ্টি ‘কীৰ্তনঘোষা’কো বিশ্ববাসীৰ মাজত জনপ্ৰিয় কৰিবলৈ উদ্যোগ গ্ৰহণ কৰিব পাৰো৷\nচেগাচোৰোকাকৈ কিছুসংখ্যক নমস্য ব্যক্তিৰ বদ্যানতা আৰু ব্যক্তিগত প্ৰচেষ্টাত ইতিমধ্যে এই বিষয়ত বহুখিনি কাম হৈছে৷ ইয়াৰ উপৰিও শংকৰদেৱে পুথি-পাঁজি লিখিবলৈ ব্যৱহাৰ কৰা সাঁচি গছৰ বাকলিৰ পৰা লিখিবলৈ সাঁচিপাত প্ৰস্তুতিৰ কথা, সাঁচিপাতত ব্যৱহাৰ কৰা মহী তথা হেঙুল-হাইতাল আদি পৰম্পৰাগত ৰঙৰ প্ৰস্তুত প্ৰণালীৰ কথা আজিৰ প্ৰজন্মই জনাটো দৰকাৰ৷\nঅৱশ্যে আন্তৰ্জাতিক সংগঠন ‘ছ’চাইটি ফৰ শ্ৰীমন্ত শংকৰদেৱ’ আৰু ‘শ্ৰীমন্ত শংকৰদেৱ কলাক্ষেত্ৰ সমাজ’ৰ দৰে বহু সামাজিক প্ৰতিষ্ঠানে নিজা উদ্যোগত সাঁচিপাত তথা সাঁচিপাতত ব্যৱহৃত মহীৰ বিষয়ে কৰ্মশালা আদি অনুষ্ঠিত কৰা কথা কেতিয়াবা জানিবলৈ পাও৷ পিছে এনেবোৰ কথা অসমৰ দৃশ্য-শ্ৰাব্য মাধ্যমসমূহে বহুলভাৱে প্ৰচাৰ কৰিলে ভাল হয়৷\nমহাপুৰুষ শংকৰদেৱৰ সৃষ্টিক বিশ্বব্যাপি খ্যাতি দিয়াৰ বাবে সকলো অত্যাধুনিক ব্যৱস্থাৰ সহায় লব লাগিব৷ এই কামবোৰ কৰোতে টকা-পইছাতকৈ বেছিকৈ দৰকাৰ আগ্ৰহৰহে৷\nমহাপুৰুষজনাৰ নামত প্ৰতি বছৰে ইতিমধ্যে বহু টকা-পইছা খৰচ কৰা হৈ আহিছে৷ মহাপুৰুষ শংকৰদেৱৰ নাম জড়িত কৰি গঠিত হোৱা বিভিন্ন সংগঠন, অনুষ্ঠানে ৰাইজৰ পৰা দান-বৰঙনি সংগ্ৰহ কৰাৰ উপৰিও চৰকাৰীভাৱেও বহু অনুদান লয়৷\nপিছে এই ধনৰাশিৰ বেছিভাগেই ক্ষন্তেকীয়া চমকৰ বাবেহে খৰচ কৰা হয়৷ ভালকৈ চালি জাৰি চাই খৰচ কৰিলে এনেধৰণে সংগ্ৰহিত হোৱা ধনৰাশিৰ এটি সামান্য অংশৰেই বহু কাম কৰিব পাৰি৷\nবৰ্তমানৰ বিশ্বায়নৰ যুগত শংকৰদেৱৰ দৰে মহান ব্যক্তি এজনাৰ বৈচিত্ৰময় জীৱনৰ তাত্বিক, আধ্যাত্মিক, সাংস্কৃতিক আদি দিশবোৰ নতুন প্ৰজন্মৰ কাষলৈ সঠিকভাৱে নিব পাৰিলে বৰ-অসমৰ ঐতিহ্য কাহানিও ম্লান নপৰে৷


সৰাপাতৰ দলিচাত উঠি ব’হাগ আহিল | Assamese Short story by Hemen Ch Hazarika\nHomeপ্ৰবন্ধসৰাপাতৰ দলিচাত উঠি ব’হাগ আহিল | Assamese Short story by Hemen Ch Hazarika\nসৰাপাতৰ দলিচাত উঠি ব’হাগ আহিল\n"শুনা ঐ চ'তাই / পেপাঁটি বজাই / ৰঙালীক আহা লৈ\nপদুলি মুখত/ বাট চাই চাই/ থাকিম কিমান ৰৈ"\n( মিত্ৰদেৱ মহন্ত )\nসমগ্ৰ বিশ্বৰ লগতে সূৰ্য উঠা দেশৰ ৰূপহী অসমী আইৰ জনগণেও বাৰুকৈয়ে এজোলোকা খালে ক’ভিড১৯ অথবা ক’ৰ'ণা ভাইৰাচৰ সংক্ৰমণৰ বাবে | এলাহ , আমনি, উৎকন্ঠা , ভয়ত ত্ৰস্তমান ৰাইজে পাহৰি আছিল ৰং-ৰহইচ কি ? আনন্দ কি ? স্ফূৰ্তি কি ? ক’ৰ'ণাৰ ক'লা ডাৱৰ আঁতৰিল | শংকামুক্ত আকাশৰ তলত উলাহৰ জোঁৱাৰ তুলি অনাবিল আনন্দৰে হৃদয় জুৰাবলৈ অসমীয়া সাজু হৈছে বাপতি সাহোন ৰঙালীক আদৰিবলৈ | পাৰ হৈ যোৱা ক’ৰ'ণাৰ বিভিষীকাপূৰ্ণ এটা সংকটময় বছৰৰ অন্তত স্বাভাৱিক হৈ পৰা পৰিৱেশত জনগণে , বিহুবলীয়া অসমীয়া প্ৰাণে বিচাৰি পাইছে আকৌ এখন মুক্ত আকাশ | আৱদ্ধ হৈ ঘৰতে বহি ব'ৰ হৈ থাকিব নিশ্চয় কোনেও নোখোজে | ভয়াবহতাৰ ওৰণি গুচাই , শিমলু - মদাৰ, নাহৰ- পলাশ আৰু ৰঙীণ ফাগুন চ'তৰ পচোৱাৰ সৰাপাতৰ দলিচাত উঠি আমাৰ প্ৰাণৰো প্ৰাণৰ , হিয়াৰ আমঠু বাপতি সাহোন ব'হাগ কপৌৰ সুগন্ধি চতিয়াই আহিছে | এয়াবাৰু আনন্দৰ বতৰা নহয়নে ? আমি আকৌ আগৰ দৰে বিহু উদ্‌যাপন কৰিম | এয়া জাতিৰ বাবেই আনন্দৰ বতৰা হ'ব | কোন অসমীয়াই বিহু নপতাকৈ থাকিব পাৰে | যিমানেই আহুকাল নহওঁক , যিমানেই দুখ- দৈন্য নহওঁক , কষ্ট নহওঁক বিহু পাতিবই | সেয়ে বিহুগীতত গাইছে\n"অতিকৈ চেনেহৰ মুগাৰে মহুৰা\nতাতোকৈ চেনেহৰ মাকো |\nনেপাতি কেনেকৈ থাকো ৷৷"\nকোনজন অসমীয়াই বিহু নপতাকৈ থাকিব পাৰে বিহু যে আমাৰ হাড়ে হিমজুৱে গঠা , জন-জীৱনৰ ই সাহ | গতিকে অসমীয়াই বিহু নপতাকৈ থাকিব নোৱাৰে | চ'তৰ খৰাঙৰ অত্যাচাৰ সহিব নোৱাৰি লঠঙা হৈ পৰা গছ-গছনিত কুমলীয়া পল্লৱে ভূমুকি মাৰে | নতুনক আদৰাৰ স্বপ্নত বিভোৰ হৈ পৰে গছ- বন , লতা-লতিকা, মানুহ সকলো | কৃষিৰ লগত জড়িত এই বিহু অসমীয়াই চ'ত মাহৰ সংক্ৰান্তীৰ দিনাৰ পৰা আৰম্ভ কৰি ছয় ব‘হাগলৈ মূলতঃ পালন কৰে | সেয়েহে ব'হাগত সাত বিহু পালন কৰে | প্ৰথম দিনা গৰু বিহু , দ্বিতীয় দিনা মানুহ বিহু , তৃতীয় দিনা গোঁসাই বিহু , চতুৰ্থ দিনা তাঁতৰ বিহু , পঞ্চম দিনা চেনেহী বা গাভৰু বিহু অথবা নাঙলৰ বিহু, ষষ্ঠ দিনা ঘৰচীয়া জীৱ-জন্তুৰ বিহু আৰু শেষৰ দিনা চেৰা বিহু - এয়াই হৈছে সাত বিহু | পৰম্পৰা অনুযায়ী গৰু বিহুৰ দিনা গৰুক মিঠাতেল , মাটিমাহ , হালধি আদি সানি নদ-নদী , বিল বা খাল-পুখুৰী আদিলৈ নি গা ধুৱাই আৰু তাৰ পিছত বাঁহৰ চাটত সী লৈ যোৱা ঠেকেৰা , লাও , হালধি , বেঙেনা আদিৰ টুকুৰাবোৰ গৰুৰ গাত চতিয়াই এনেদৰে গাই ---\n"লাও খা বেঙেনা খা\nতই হ'বি বৰ গৰু "৷\nতাৰ পিছত গৰু মেলি দিয়ে | মানুহেও গা-পা ধুই ঘৰলৈ আহে | এটা লোক বিশ্বাস আছে যে বিহুৰ দিনা বাঁহৰ গুৰিত মাটি দিব লাগে , ঘৰৰ চাৰি চুকত মাটি দিব লাগে , গা-পা ধুই সৰুৱে ডাঙৰক সেৱা কৰি আৰ্শীবাদ ল'ব লাগে | বিহুৰ দিনা পুৱা অকণমান তিতা খাব লাগে , আমৰ কোমল কলি খাব লাগে | সন্ধিয়া যেতিয়া মেলি দিয়া গৰু ঘৰলৈ আহে তেতিয়া তুঁহ , লাই-জাবৰি, মাৰলি আদি ঘাঁহেৰে জাগ দিয়ে , তৰা আৰু মৰাপাটেৰে বনোৱা পঘাৰে গৰু বান্ধে , নতুন বিচনী , নতুন গামোচাৰে বিচি বিচি গাই----\nমাখি মাৰো জাত জাত" |\nতেনে কৰিলে গৰুক অপকাৰী মহ মাখিয়ে অনিষ্ট কৰিব নোৱাৰে বুলি জনগনে বিশ্বাস কৰি আহিছে | বিহুৰ দিনা কলা দালি , কল-পচলাৰ আঞ্জাৰে ভাত খোৱা এটা পৰম্পৰা দক্ষিণ কামৰূপৰ লোকসমাজত প্ৰচলিত এটা নিয়ম আছে | তাৰোপৰি ব'হাগ মাহৰ ছয় তাৰিখে অৰ্থাৎ সাত বিহুৰ দিনা অন্ততঃ সাতবিধ শাকৰ ব্যঞ্জনেৰে ভাত খাব লাগে বুলিও এটা প্ৰচলিত নিয়ম আছে |\nৰঙালী বিহু মানেই আনন্দৰ বতৰ , ৰং- তামচা, স্ফুৰ্তিৰ বতৰ | ৰং- তামচা বেছিকৈ হয় বাবেই এই বিহুক ৰঙালী বিহু বোলে | ঢোল , পেপাঁ , টকা , গগনা , তাল , বাঁহীৰ সুৰেৰে ৰজনজনাই থকাৰ বাবেই ব'হাগ বিহুৰ অন্য নাম ৰঙালী বিহু |\nব'হাগ বিহুত হুঁচৰি গোৱা এটা পৰম্পৰা আমাৰ সমাজত চলি আহিছে-----\nগায়ক সকলেওঁ গাইছে --- "আজি বিহুৰ উৰুকা কাইলৈ বিহুৰ ভৰুকা ঐ আইতা বিহুৱান কাটিবৰ হ'ল | গৰুৰ বিহুৰ গধুলি হুচৰি জুৰিম গৈ শৰাইখনি থবি সজাই "|\nতাৰোপৰি কথিত আছে যে বিহু নাহোতেই তাতৰ গামোচা কাটিব লাগে | নহ’লে হেনো অমংগলীয়া হয় | সেয়েহে কবিয়ে লিখিছে --- বিহু নৌ আহোঁতেই কাটিব লাগিব তাত বিহু চেৰা শাল হেনো অমংগলীয়া |\nইয়াৰ উপৰিও আৰু বহু কথা , বহু পৰম্পৰা , বহু নিয়ম নীতিৰে ভৰপূৰ আমাৰ ব'হাগ বিহুৰ কথা | সেয়েহে নেকি কয়--- কৈনো কৈ থাকিলে ওৰকে নপৰে ব'হাগ বিহুৰে কথা |\nব'হাগ বিহুৰ আটাইতকৈ আকৰ্ষণীয় আৰু উল্লেখযোগ্য বৈশিষ্ট্য হ'ল -- হুঁচৰি গোৱা | লোক- সংস্কৃতিৰ গৱেষকসকলৰ মতে আগতে ব'হাগ বিহুৰ সময়ত ৰাজ আলিয়েদি হুঁচৰি গাই যোৱাৰ প্ৰথা প্ৰৱৰ্তিত আছিল | গৃহস্থই সপৰিয়ালে আলিবাটলৈ ওলাই গৈ মাননি শৰাই দি হুঁচৰিৰ আৰ্শীবাদ গ্ৰহণ কৰিছিল |\n"হুঁচৰি এ দলৌ চৰাই\nৰূপৰ শৰাই" ৷


republicne, Author at Republic NE - Page3of 280\nমাষ্টাৰব্লাষ্টাৰক সাক্ষাৎ স্বৰ্ণকন্যা হিমা দাসৰ\nrepublicne 1 year ago\nপশ্চিম কাৰ্বি আংলঙত সংঘটিত ভয়ংকৰ পথ দুৰ্ঘটনাত ৫ জন নিহত; অৰ্ধশতাধিক লোক আহত\nকপিলীৰ খহনীয়াৰ বাবেই বকুলগুৰিত ৰাইজে ভাঙিব লগা হ’ল নামঘৰ\nকংগোৰ হেমা আৰু লেংদু সম্প্ৰদায়ৰ মাজত সাম্প্ৰদায়িক সংঘৰ্ষ; ৪৯ জনৰ মৃত্যু\nrepublicne2years ago\nবকোত সংঘটিত পথ দুৰ্ঘটনাত এজন নিহত\nrepublicne 10 months ago\nকলিয়াবৰৰ ভৰিধোৱাত সংঘটিত দুৰ্ঘটনাক কেন্দ্ৰ কৰি উত্তেজনা\nমনোহৰ পাৰিকৰৰ মৃত্যুত টুইটাৰযোগে প্ৰধানমন্ত্ৰী নৰেন্দ্ৰ মোডীৰ শ্ৰদ্ধাঞ্জলি\nনাগৰিকত্ব সংশোধনী বিধেয়ক-১৬ বাতিলৰ দাবীৰে ২৭ জুনত কৃষক মুক্তিৰ উদ্যোগত বিলাসীপাৰাত বিশাল গণ সমাৱেশ\nপূব দিল্লীৰ বিজেপি সাংসদ গৌতম গম্ভীৰ নিৰুদ্দেশ; দিল্লীত পোষ্টাৰিং\nদিল্লী ক্ৰিকেট সন্থাৰ অধ্যক্ষ পদৰ পৰা ইণ্ডিয়া টিভিৰ মুখ্য সম্পাদক ৰজত শৰ্মাৰ পদত্যাগ\nনামতিৰ ধোদৰ আলিত দ্ৰুতবেগী বাইকৰ খুন্দাত ২জনৰ মৃত্যু; কণমানি শিশুসহ কেইবাজনো আহত\nকেন্দ্ৰীয় লোকসেৱা আয়োগৰ চূড়ান্ত ফলাফল ঘোষণা; ১২ অসম সন্তানৰ সাফল্য\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- শুকুৰবাৰে ঘোষণা হ’ল কেন্দ্ৰীয় লোকসেৱা আয়োগৰ চূড়ান্ত ফলাফল। প্ৰাপ্ত তথ্য অনুসৰি, নিজৰ ৱেবচাইটযোগে কেন্দ্ৰীয় লোকসেৱা আয়োগে ঘোষণা কৰা ফলাফলত সৰ্বমুঠ ৭৫৯ প্ৰাৰ্থী উত্তীৰ্ণ হয়। উক্ত প্ৰাৰ্থীসকলৰ ভিতৰত প্ৰথম দহটা স্থানপ্ৰাপ্ত প্ৰাৰ্থীসকল হ’ল- প্ৰথম স্থানঃ- কনিষ্ক কাটাৰিয়া দ্বিতীয় স্থানঃ- অক্ষত জৈন তৃতীয় স্থানঃ- জুনাইড আহমেদ চতুৰ্থ স্থানঃ- শ্ৰেয়াংছ কুমাট পঞ্চম …\nৰাজ্যিক বিজেপিৰ সভাপতি ৰণজিৎ দাসৰ সংবাদমেল; প্ৰথম পৰ্যায়ৰ নিৰ্বাচনত ৫ সমষ্টিত জয়লাভ কৰিব বুলি প্ৰকাশ\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- ৰাজ্যিক বিজেপিৰ সভাপতি ৰণজিৎ দাসে শুক্ৰবাৰে এক সংবাদমেল আহ্বান কৰে। প্ৰাপ্ত তথ্য অনুসৰি, গুৱাহাটী মহানগৰীৰ হেঙেৰাবাৰীস্থিত বিজেপিৰ মুখ্য কাৰ্যালয়ত আয়োজিত উক্ত সংবাদমেলত সভাপতিগৰাকীয়ে আগন্তুক লোকসভা নিৰ্বাচক লৈ কেতবোৰ মন্তব্য প্ৰকাশ কৰে। উল্লেখযোগ্য যে, উক্ত সংবাদমেলত তেখেতে প্ৰথম পৰ্যায়ৰ নিৰ্বাচনত বিজেপি আৰু তেওঁলোকৰ মিত্ৰ দল অগপই ৫ সমষ্টিত …\nগুৱাহাটী প্ৰেছ ক্লাবত জুপিতৰা দেৱীৰ কাব্য সংকলন ‘শেহান্তৰ’ উন্মোচন\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- শুক্ৰবাৰে উন্মোচন হ’ল জুপিতৰা দেৱীৰ দ্বিতীয় কাব্য সংকলন ‘শেহান্তৰ’। প্ৰাপ্ত তথ্য অনুসৰি, গুৱাহাটী প্ৰেছ ক্লাবত আয়োজিত এক উন্মোচনী অনুষ্ঠানত বহুকেইজন গণ্য-মান্য ব্যক্তিৰ উপস্থিতিত অসম কবি সন্মিলনৰ প্ৰাক্তন সভাপতি আনিছ উজ জামানে এই কাব্য সংকলনখনি উন্মোচন কৰে। উল্লেখযোগ্য যে, ঐতিহ্যমণ্ডিত প্ৰাগজ্যোতিষ মহাবিদ্যালয়ৰ অসমীয়া বিভাগৰ অতিথি প্ৰবক্তা হিচাবে কৰ্মৰত …\nবি.এছ.এফ.ৰ ৪ শ্বহীদ জোৱানলৈ ছত্তীশগড়ৰ মুখ্যমন্ত্ৰী ভূপেশ বঘেলৰ শেষ শ্ৰদ্ধাঞ্জলি\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- বি.এছ.এফ.ৰ ৪ শ্বহীদ জোৱানলৈ ছত্তীশগড়ৰ মুখ্যমন্ত্ৰী ভূপেশ বঘেলে শেষ শ্ৰদ্ধাঞ্জলি জ্ঞাপন কৰে। প্ৰাপ্ত তথ্য অনুসৰি, বৃহস্পতিবাৰে মাওবাদীৰে সৈতে হোৱা এক সংঘৰ্ষত প্ৰাণ দিয়া বি.এছ.এফ.ৰ ৪ শ্বহীদ জোৱানৰ বাবে শুক্ৰবাৰে আয়োজন কৰা এক শ্ৰদ্ধাঞ্জলি অনুষ্ঠানত মুখ্যমন্ত্ৰীগৰাকীৰ লগতে ৰাজ্যখনৰ গৃহমন্ত্ৰী তাম্ৰধ্বজ চাহুসহ আন বহুকেইগৰাকী বিশিষ্ট ব্যক্তি উপস্থিত থাকে।\nসদৌ অসম বঙালী ছাত্র ফেডাৰেছনৰ উপদেষ্টা সুকুমাৰ বিশ্বাসৰ বিজেপিত যোগদান\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- অৱশেষত গেৰুৱা বসন পিন্ধিলে কৰিলে সদৌ অসম বঙালী ছাত্র ফেডাৰেছনৰ উপদেষ্টা সুকুমাৰ বিশ্বাসে। প্ৰাপ্ত তথ্য অনুসৰি, শুক্ৰবাৰে বিজেপিৰ গুৱাহাটী মহানগৰীৰ হেঙেৰাবাৰীস্থিত মুখ্য কাৰ্যালয়ত আয়োজিত এক অনুষ্ঠানত বঙালী সম্প্ৰদায়ৰ নেতাগৰাকীয়ে দলটোত যোগদান কৰে। উল্লেখযোগ্য যে, অসমত বঙালী সম্প্ৰদায়ৰ লোকৰ অধিকাৰৰ বাবে বিগত সময়ছোৱাত বহুকেইটা আন্দোলনত নেতৃত্ব প্ৰদান কৰা নেতাগৰাকীয়ে বিজেপিৰ ৰাজ্যিক সভাপতি …\nছত্তীশগড়ত মাওবাদীৰে হোৱা সংঘৰ্ষত ৪ জনকৈ বি.এছ.এফ. জোৱান নিহত; প্ৰাণ দিলে শিৱসাগৰৰ দিখৌমুখৰ বিপুল বৰা\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- লোকসভা নিৰ্বাচনৰ প্ৰাকক্ষণত ছত্তীশগড়ত মাও উগ্ৰপন্থীৰ সৈতে বি.এছ.এফ.ৰ এক ভয়ংকৰ সংঘৰ্ষ সংঘটিত হয়। প্ৰাপ্ত তথ্য অনুসৰি, বৃহস্পতিবাৰে ছত্তীশগড়ৰ কংকৰত মাও উগ্ৰপন্থীৰে হোৱা সংঘৰ্ষত ৪ জনকৈ বি.এছ.এফ. জোৱান নিহত হয়। উল্লেখযোগ্য যে, নিহত জোৱানসকলৰ ভিতৰত এজন অসমৰ জোৱানো আছিল। নিহত জোৱানজন শিৱসাগৰৰ দিখৌমুখৰ ধনেখোৱাৰ বিপুল বৰা বুলি জানিব …\nকামৰূপৰ মদনপুৰত সংঘটিত পথ দুৰ্ঘটনা দুজন নিহত\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০১৯ঃ- শুক্ৰবাৰে কামৰূপত এক ভয়ংকৰ পথ দুৰ্ঘটনা সংঘটিত হয়। প্ৰাপ্ত তথ্য অনুসৰি, কামৰূপৰ মদনপুৰত এখন তীব্ৰবেগী আল্ট্ৰা বাছৰ খুন্দাত বাইকত থকা দুজন যুৱক থিতাতে নিহত হয়। উল্লেখযোগ্য যে, উক্ত দুৰ্ঘটনাক কেন্দ্ৰ কৰি ঘটনাস্থলীত উত্তপ্ত পৰিস্থিতিৰ সৃষ্টি হয়।\nধুবুৰী আৰক্ষীৰ জুৱাবিৰোধী অভিযানত এজন আটক\nডিজিটেল ডেস্ক, ৰিপাব্লিক এন. ই., ধুবুৰী, ৪ এপ্ৰিল, ২০১৯ঃ- ধুবুৰী আৰক্ষীয়ে বৃহস্পতিবাৰে এক সফল জুৱাবিৰোধী অভিযান সম্পন্ন কৰে। প্ৰাপ্ত তথ্য অনুসৰি, এক গোপন সূত্ৰৰ পম খেদি আৰক্ষীয়ে ধুবুৰী ৰেল’ৱে ষ্টেচনৰ সমীপৰ পৰা জুৱাত ব্যৱ্হৃত সামগ্ৰীসহ ৰহিমুদ্দিন শ্বেইখ নামৰ এজন ব্যক্তিক আটক কৰে। উল্লেখযোগ্য যে, আটকাধীন ব্যক্তিজনৰ ঘৰ ধুবুৰী জিলাৰ বিদ্যাপাৰাত বুলি জানিব পৰা গৈছে।\nপ্ৰধানমন্ত্ৰী নৰেন্দ্ৰ মোডীলৈ সংযুক্ত আৰব এমিৰাটছৰ সন্মানীয় ‘জায়দ মেডেল’ সন্মান\nঅনলাইন ডেস্ক, ৰিপাব্লিক এন. ই., গুৱাহাটী, ৪ এপ্ৰিল, ২০১৯ঃ- আন্তঃৰাষ্ট্ৰীয় সন্মানেৰে সন্মানিত হ’ল ভাৰতৰ প্ৰধানমন্ত্ৰী নৰেন্দ্ৰ মোডী। প্ৰাপ্ত তথ্য অনুসৰি, ভাৰতবৰ্ষৰ প্ৰধানমন্ত্ৰীগৰাকীলৈ আগবঢ়োৱা হৈছে সংযুক্ত আৰব এমিৰাটছৰ সন্মানীয় ‘জায়েদ মেডেল’ সন্মান। বৃহস্পতিবাৰে সংযুক্ত আৰব এমিৰাটৰ ৰাষ্ট্ৰপতি শ্বেইখ খালিফা বিন জায়েদ আল নাহয়ানে এই কথা ঘোষণা কৰে। উল্লেখযোগ্য যে, দুয়োখন ৰাষ্ট্ৰৰ মাজৰ দ্বিপাক্ষিক ৰণনীতিপূৰ্ণ সম্পৰ্কক আগবঢ়াই নিয়াত গুৰুত্বপূৰ্ণ …\nগোলাঘাটত দুৰ্ধৰ্ষ আলফা কেডাৰ গ্ৰেপ্তাৰ\nডিজিটেল ডেস্ক, ৰিপাব্লিক এন. ই., গোলাঘাট, ৪ এপ্ৰিল, ২০১৯ঃ- গোলাঘাট আৰক্ষীৰ জালত পৰিল এজন দুৰ্ধৰ্ষ আলফা(স্বাঃ)ৰ কেডাৰ। প্ৰাপ্ত তথ্য অনুসৰি, বৃহস্পতিবাৰে আৰক্ষীয়ে নিষিদ্ধঘোষিত সংগঠনটোৰ চিকিৎসা বিভাগৰ দায়িত্বত থকা গংগাধৰ চাৰ ওৰফে কৰুণা অসমক গ্ৰেপ্তাৰ কৰে। উল্লেখযোগ্য যে, ২০১১ চনত আলফা(স্বাঃ)ত যোগ দিয়া কেডাৰজনে ম্যানমাৰৰ পৰা পলাই আহি নিজ ঘৰত আশ্ৰয় লৈ থকা সময়তেই আৰক্ষীয়ে গ্ৰেপ্তাৰ …\n123456… 280\nচাকৰিয়ালৰ দৰমহাৰ ক্ষেত্ৰত এক বৃহৎ পদক্ষেপৰ পোষকতা কেন্দ্ৰীয় চৰকাৰৰ; ‘One Nation, One Pay Day’ৰে সমগ্ৰ দেশতে একেদিনাই দৰমহা দিয়াৰ চিন্তা-চৰ্চা\nচাৰি মাহে লাভ কৰা নাই দৰমহা, প্ৰাপ্য দৰমহাৰ বাবে এন.আৰ.চি. কৰ্মচাৰীৰ হাহাকাৰ\nsimanta kalita on বাক্সাৰ শিলবাৰীস্থিত সন্ন্যাসী শিৱ ধামত ভক্তৰ লানি নিছিঙা সোঁত\njunmoni on সোৱাদৰ সন্ধানত মনোৱাৰাঃ প্ৰথম খণ্ড\non বাক্সাৰ শিলবাৰীস্থিত সন্ন্যাসী শিৱ ধামত ভক্তৰ লানি নিছিঙা সোঁত\nBeautiful and useful website.\non সোৱাদৰ সন্ধানত মনোৱাৰাঃ প্ৰথম খণ্ড\nবিভিন্ন জাতি-জনগোষ্ঠীৰ সমন্বয় তথা সমাহাৰেৰে অনৈক্যৰ মাজত ঐক্যৰ ডোল গঢ়া অসম তথা উত্তৰ-পূৰ্বাঞ্চল। এই উত্তৰ-পূৰ্বাঞ্চলৰ আটাইকেইখন ৰাজ্যৰ ৰাজনীতিৰ পৰা সংস্কৃতিলৈকে সকলো দিশ সামৰি লোৱাৰ উদ্দেশ্যেৰে সংবাদজগতখনত নতুনকৈ সংযোজিত হোৱা ‘ৰিপাব্লিক এন.ই.’ হ’ল এক অসমীয়া ৱেব চেনেল। সাংবাদিকতাৰ সুস্থ তথা প্ৰণালীবদ্ধ পদ্ধতিৰ মাধ্যমৰ জৰিয়তে সততা আৰু নিষ্ঠাৰে উত্তৰ-পূব ভাৰতবৰ্ষৰ সকলো সংবাদ বিশ্বৰ বিভিন্ন প্ৰান্তত বিলাই যোগাযোগৰ এক সেতুঁ হোৱাটোৱেই ‘ৰিপাব্লিক এন. ই.’ ৰ অন্যতম মূল উদ্দেশ্য।\nসমগ্ৰ উত্তৰ-পূৰ্বাঞ্চলৰ লগতে বিশেষভাৱে অসমৰ সকলো দিশ সামৰি লোৱা ‘ৰিপাব্লিক এন.ই.’ এক স্বতন্ত্ৰ ৱেব মিডিয়া।\nrepublicne2months ago\nContact no.- +91-8752885327\nCopyright ©, All Rights Reserved. Made with Republic NE


মৰণোত্তৰ দেহদান -(বিজয় শৰ্মা) - সাহিত্য ডট অৰ্গ\nমৃত্যুঞ্জয়ী ইলোৰা ৰায়চৌধুৰী বাইদেউক শ্ৰদ্ধাৰে সোঁৱৰিছোঁ|\nমৃত্যুৰ পিছতো মানৱ সেৱা কৰিব পাৰি। মৰণোত্তৰ দেহদান বা অংগ দানৰ জৰিয়তে মৃত্যুৰ পিচতো মানুহৰ সেৱা আগবঢ়োৱাৰ মহান আদৰ্শৰ প্ৰতি অনুপ্ৰাণিত হৈ গুৱাহাটী নিবাসী ইলোৰা ৰায়চৌধুৰীয়ে দেহদান কৰাৰ সংকল্প লয়। জীৱনৰ মাজ বয়সত কৰ্কট ৰোগাক্ৰান্ত হোৱা ৰায়চৌধুৰীয়ে মৃত্যুৰ দুমাহৰ আগেয়ে ২০০৩ চনৰ ১৭ মাৰ্চত স্বাক্ষৰিত ‘শেষ ইচ্ছাপত্ৰ’ৰ যোগে চিকিৎসা বিজ্ঞানৰ গৱেষণা তথা অগ্ৰগতিৰ স্বাৰ্থত মৰণোত্তৰ দেহদানৰ কথা উল্লেখ কৰে। তেৱেঁই মৰণোত্তৰ দেহদান কৰা অসম তথা উত্তৰ-পূব ভাৰতৰ প্ৰথমগৰাকী মহিলা। ২০০৩ চনৰ ১৫ মেত মৃত্যুৰ লগে লগে তেওঁৰ চকুযুৰি গুৱাহাটীৰ শংকৰদেৱ নেত্ৰালয়ক দান কৰা হয় আৰু চিকিৎসালয় কৰ্তৃপক্ষই দুজন অন্ধ লোকৰ চকুত তেওঁৰ কৰ্ণিয়া সংস্থাপন কৰি তেওঁলোকক দৃষ্টিদান কৰে। ১৫ মেৰ দিনাখনেই তেওঁৰ মৃতদেহ গুৱাহাটী চিকিৎসা মহাবিদ্যালয়ক আনুষ্ঠানিকভাৱে অৰ্পণ কৰা হয়।\nকেৱল মৰণোত্তৰ দেহদান বা অংগ দানৰ উদ্দেশ্যৰে নহয়, সমাজৰ চাৰিওফালে যুগ-যুগান্তৰ ধৰি চলি থকা বিভিন্ন অন্ধবিশ্বাস, কু সংস্কাৰ, গোড়ামি আদিৰ অৱসান ঘটাই বৈজ্ঞানিক মানসিকতা প্ৰসাৰৰ লক্ষ্যৰে ইলোৰা ৰায়চৌধুৰীৰ প্ৰথম মৃত্যুবাৰ্ষিকীৰ অনুষ্ঠানত সতীৰ্থ, স্বামী ইচফাকুৰ ৰহমান আৰু বহু গুণমুগ্ধ লোকে ‘ইলোৰা বিজ্ঞান মঞ্চ’ নামৰ এটি স্বেচ্ছাসেৱী বে-চৰকাৰী সংগঠনৰ জন্ম দিয়ে। সংগঠনটোৱে বিগত বছৰবোৰত মানৱ সেৱাৰ ক্ষেত্ৰত যথেষ্ট অৱদান আগবঢ়াইছে আৰু সমাজৰ বিভিন্ন শ্ৰেণীৰ লোকৰ সঁহাৰি লাভ কৰিবলৈ সক্ষম হৈছে। ইতিমধ্যে আমাৰ ৰাজ্যখনৰ বিভিন্ন প্ৰান্তৰ কেইবাশতাধিক লোকে মৰণোত্তৰ দেহদানৰ ইচ্ছাপত্ৰত স্বাক্ষৰ কৰিছে। ইয়াৰে কেইবাগৰাকীৰো ইতিমধ্যে মৃত্যু ঘটাত তেওঁলোকৰ মৃতদেহ অসম চিকিৎসা মহাবিদ্যালয় আৰু গুৱাহাটী চিকিৎসা মহাবিদ্যালয়ক সসন্মানে অৰ্পণ কৰা হৈছে। তাৰোপৰি ব্যাপক সংখ্যক লোকে ৰক্তদান, নেত্ৰদানৰ দৰে পবিত্ৰ মানৱ সেৱাৰ অধিকাৰী হৈছে। এনে কাৰ্যসূচীৰ সমান্তৰালভাৱে মঞ্চই বিদ্যাসাগৰ, ৰামমোহন, হেমচন্দ্র বৰুৱা, আনন্দৰাম ঢেকিয়াল ফুকন, গুণাভিৰাম বৰুৱা আদি মনীষীসকলে ৰোপণ কৰি থৈ যোৱা যুক্তিবাদী ঐতিহ্যৰ আঁত ধৰি অন্ধবিশ্বাস, কু-সংস্কাৰাদিৰ বিৰুদ্ধে সমাজত বৈজ্ঞানিক চিন্তা-চেতনাৰ উন্মেষ ঘটাবলৈও বিনম্ৰ প্ৰয়াস চলাই আহিছে। তাৰেই অকপট চেষ্টাত জন্ম হৈছে ‘সমীক্ষণ’ৰ দৰে বিজ্ঞানমনস্কতা আৰু প্রগতিশীল চিন্তাৰ সময়োপযোগী আলোচনীৰো।\nবিজ্ঞান আৰু প্ৰযুক্তি বিদ্যাৰ অভূতপূৰ্ব প্ৰগতি সত্তেও আমাৰ ৰাজ্য তথা দেশখনত কৌটিকলীয়া বহু অযুক্তিকৰ ধ্যান ধাৰণাই আজিও সৰ্বসাধাৰণক আচ্ছন্ন কৰি ৰাখিছে। অস্পৃশ্যতাৰ কঠিন শৃংখলৰ আৱৰ্তত আজিও আৱদ্ধ আমাৰ সমাজ জীৱন। ডাইনীৰ নামত হত্যাৰ দৰে নিষ্ঠুৰ তথা অমানৱীয় কাৰ্য চলিয়েই আছে। কিৰো ইয়ং, নিৰ্মল বাবাহঁতৰ দৰে অপৰাধীৰ সাম্ৰাজ্য দিনে দিনে বিস্তাৰিতহে হৈ গৈ আছে। যিবোৰ সংস্কাৰে আমাৰ ব্যক্তিগত তথা সমাজিক জীৱন পংগু আৰু পশ্চাদমুখী কৰি ৰাখিছে,সেইবোৰৰ বিৰুদ্ধে আমি সকলোৱে মাৰবান্ধি থিয় দিয়া উচিত।\nমৃত্যুৰ পিছতো মানৱ সেৱা!\nমৰণোত্তৰ দেহদানক এক পাৰিবাৰিক/জাতীয়/ৰাষ্ট্ৰীয় পৰম্পৰা/সংস্কৃতিলৈ পৰিণত কৰোঁ আহক।\nমানৱ মৃতদেহ এটি অতি মূল্যৱান। ইয়াক কেৱল পৰম্পৰা অনুসৰি দাহ কৰি অথবা সমাধিস্থ কৰি নষ্ট কৰা অনুচিত। আমি কেতিয়াও আমাৰ দেহবোৰ ছাঁই বা ধূলিত পৰিণত হ’বলৈ এৰি দিব নালাগে। প্রয়োজনীয় শৱদেহৰ অভাৱে আমাৰ চিকিৎসা মহাবিদ্যালয়বোৰত এনাটমীৰ শিক্ষা প্ৰদান/গ্ৰহণত বহু সমস্যাৰ সৃষ্টি কৰি আহিছে। এটি মৃতদেহে চিকিৎসা বিজ্ঞানৰ শিক্ষা, প্ৰশিক্ষণ, গৱেষণা আৰু অংগ প্ৰতিস্থাপন/সংৰোপণৰ অলেখ সুযোগ-সুবিধা আগবঢ়ায়।\nমৰণোত্তৰ দেহদান এক অতিশয় মহান কাৰ্য। ই এক ধাৰ্মিক কাৰ্য। প্ৰতিদিনেই বহুলোকে এক মানৱ অংগৰ বাবে অপেক্ষাৰত অৱস্থাতেই মৃত্যুক সাৱটি ল’ব লগা হয়। এজন মৃত বা মস্তিষ্কৰ মৃত্যু হোৱা (Brain-stem-death) ব্যক্তিৰ এটা হৃদযন্ত্ৰ অথবা বৃক্কৰ কোনো প্ৰয়োজন নাই। ইয়াক আন কাৰোবাক দীৰ্ঘজীৱন প্ৰদান কৰিবৰ বাবে প্ৰয়োগ কৰিব পাৰি। দান কৰা বৃক্ক, যকৃৎ, নাইবা হৃদযন্ত্ৰই কাৰোবাক নিশ্চিত মৃত্যুৰ মুখৰপৰা বচাব পাৰে। বৃক্ক, যকৃৎ, হৃদযন্ত্ৰ, চকুৰ পৰা হাঁড় আৰু ছাল পৰ্যন্ত দান কৰিব পাৰি আৰু অন্য ব্যক্তিৰ শৰীৰত সংৰোপণ কৰি তেনে ব্যক্তিক নৱজীৱন প্ৰদান কৰিব পাৰি। এটি দেহে অংগ প্ৰতিস্থাপন/সংৰোপণৰ ৫০ টা পৰ্যন্ত সুযোগ প্ৰদান কৰিব পাৰে। আমাৰ মৃত্যু/মস্তিষ্কৰ মৃত্যুৰ পিছতো আমাৰ চকুযুৰি, বৃক্ক, যকৃৎ, হৃদযন্ত্ৰ ইত্যাদি এই পৃথিৱীত জীয়াই থাকিব কাৰোবাক নতুন জীৱন প্ৰদান কৰি! প্ৰকৃতাৰ্থত আমাৰ পুনৰ্জন্ম হ’ব!\nমানুহ মৰণশীল। সেয়ে আহক,আমি প্ৰত্যেকেই নিজৰ ব্যক্তিগত জীৱনৰ সুখ উপভোগৰ সমান্তৰালকৈ আনৰো উপকাৰ কৰোঁ – জীৱন কালত ৰক্তদান আদিৰে আৰু মৃত্যুৰ পাছত দেহদানেৰে। সীমাবদ্ধ মানৱ জীৱনে জীৱন কালত কৰিব নোৱাৰাখিনি মৃত্যুৰ পাছতো মানৱ কল্যাণৰ হকে দেহদান কৰি উপভোগ কৰোঁ প্ৰকৃত ধাৰ্মিক জীৱনৰ নিৰ্লোভ আৰু নিৰ্মল আনন্দ। ‘ইলোৰা বিজ্ঞান মঞ্চ’ই এই ক্ষেত্ৰত পাৰ্যমানে সহযোগিতা আগবঢ়াব।\nসম্প্ৰতি কৰ্ণিয়াজনিত অন্ধতা সমাজৰ ডাঙৰ ব্যাধিৰূপে দেখা দিছে। দুৰ্ঘটনাৰ উপৰিও প্ৰদূষণকে ধৰি বিভিন্ন ৰাসায়নিক পদাৰ্থৰ ব্যৱহাৰ বৃদ্ধি হোৱাৰ লগে লগে এই অন্ধতাৰ হাৰ ক্ৰমাৎ বৃদ্ধি পাইছে আৰু বহু লোকে এই সুন্দৰ জগতখন চোৱাৰ পৰা বঞ্চিত হৈছে। এই অন্ধ লোকসকলে জীৱনৰ যিকোনো সময়ত নিজৰ অন্ধতা দূৰ কৰিব পাৰে। একমাত্ৰ উপায় – কৰ্ণিয়া সংৰোপণ। নেত্ৰদানৰ জৰিয়তেহে এই সংৰোপণ সম্ভৱ। কৰ্ণিয়াজনিত অন্ধতাৰ চিকিৎসাৰ বাবে আমাৰ দেশত বছৰি ১.৫ লাখমান মানৱ কৰ্ণিয়াৰ প্ৰয়োজন। এই প্ৰয়োজনীয়তাৰ বিপৰীতে নেত্ৰদানৰ যোগেদি ৪০ হাজাৰতকৈয়ো কম চকুহে দেশৰ নেত্ৰ-ভঁৰাল(Eye Bank) সমূহে লাভ কৰে। প্ৰত্যেক বছৰে এক বৃহৎ অংশ চাহিদা থাকি যায়। সেয়েহে আমি সকলোৱে মৃত্যুৰ পিছত নেত্ৰদান কৰাৰ সংকল্প লোৱা উচিৎ আৰু এই অন্ধ লোকসকলক আমাৰ বিনন্দীয়া পৃথিৱীখনৰ ৰং ৰূপ উপভোগ কৰাত সহায় কৰা উচিৎ। এজন ব্যক্তিৰ নেত্ৰদানে দুজন কৰ্ণিয়াজনিত অন্ধতাত ভোগা লোকক দৃষ্টিশক্তি দান কৰিব পাৰে। চকুৰ আন অংশ গৱেষণা আৰু প্রশিক্ষণৰ বাবে উপযোগী।\nনেত্ৰদানৰ বাবে বয়সৰ কোনো বাধা নাই। দুৰ্বল দৃষ্টিশক্তি সম্পন্ন, চশমা ব্যৱহাৰকাৰী, অথবা চকুত চানি পৰা ৰোগৰ অস্ত্ৰোপচাৰ(Cataract Surgery) কৰা ব্যক্তিয়েও নেত্ৰদান কৰিব পাৰে। মৃত ব্যক্তি এগৰাকীয়ে নিজৰ জীৱনকালত নেত্ৰদান নকৰিলে, তেওঁৰ পৰিয়ালৰ সদস্য অথবা নিকটাত্মীয়য়ো তেওঁৰ নেত্ৰ দান দিব পাৰে। ৰাইজক নেত্ৰদান সন্দৰ্ভত সজাগ কৰিব পাৰিলে সমাজৰ পৰা কৰ্ণিয়াজনিত অন্ধতা দূৰ কৰিব পৰা যাব।\n← মানদণ্ডৰ মান -(উদ্দীপ তালুকদাৰ)\nআধ্যাত্মিক কাহিনী -(শশীমাই শইকীয়াদত্ত) →\nআত্মহত্যা আৰু মিডিয়া: (উদ্দীপ তালুকদাৰ )\nOctober 14, 2013 March 10, 2021 1\nবিয়াৰ ল’গত সম্পৰ্ক থকা কেইটামান গোৱালপৰীয়া লোকগীত (সংগ্ৰহ: জয়দীপ চক্ৰৱৰ্তী)\nআন এটি প্ৰশ্ন: খগেশ সেন ডেকা\nOctober 19, 2017 March 10, 2021 1


বিষ্ণু ৰাভা এতিয়া কিমান ৰাতি! (-অঞ্জল বৰা) - সাহিত্য ডট অৰ্গ\n(২০ জুন বিশেষ লেখা)\nবিষ্ণু ৰাভাৰ দোষ কি আছিল? চৰকাৰৰ শোষণ-শাসন আৰু অন্যায় অত্যাচাৰৰ বিৰুদ্ধে সাধাৰণ জনগণক সজাগ কৰি দিয়াই আছিল তেওঁৰ অপৰাধ৷ সেয়ে সাধাৰণ হালোৱা-হজুৱা কৃষক শ্ৰেণীৰ বুকুৰ মাজতে সোমাই থকা বিষ্ণু ৰাভাক চৰকাৰে বিচাৰি উলিয়াব নোৱাৰি তেওঁক জীৱন্তে বা মৃত ধৰিব পৰাজনলৈ দহ হাজাৰ টকাৰ পুৰষ্কাৰ ঘোষণা কৰিছিল৷ কিন্তু তেওঁ সেই দহ হাজাৰ টকীয়া পুৰষ্কাৰৰ বিপদ বুকুত বান্ধিও গাঁৱৰ বুকুৰ পৰা অসমীয়া সোণসেৰীয়া সংস্কৃতিৰ গীত-মাত বুটলি আনিছিল৷ প্ৰকৃত কলাৰ সৃষ্টিৰে অসমীয়া সংস্কৃতিক জীয়াই ৰাখিবলৈ চেষ্টা কৰিছিল৷ বিষ্ণু ৰাভাই মূলতঃ মহাত্মা গান্ধীৰ সপোনৰ পঞ্চায়তী ৰাজৰেই কামনা কৰিছিল৷ তেওঁ আশা কৰিছিল যিদিনা সমাজত পঞ্চায়তৰ বিকাশ হ’ব, সকলো মানুহে সম অধিকাৰৰ মাজেৰে জীয়াই থাকিব সেইদিনাই ভাৰতে প্ৰকৃত স্বাধীনতা লাভ কৰিব৷ তেওঁ আছিল প্ৰকৃততে এজন দেশ প্ৰেমিক আৰু সমাজ সেৱক৷ পিতৃ পদত্ত আঢ়ৈ হেজাৰ বিঘা মাটি সাধাৰণ কৃষকৰ মাজত বিলাই দি, বৃটিছ চৰকাৰে দিয়া ডি-এছ-পি চাকৰিও পৰিত্যাগ কৰি বিষ্ণু ৰাভাই সেয়ে সাধাৰণ মানুহৰ মাজতেই জীয়াই থাকি কৃষক সমাজৰ বাবেই জীৱন আত্মনিয়োগ কৰিছিল৷\nআজি বিষ্ণু ৰাভাৰ নামেৰে “ৰাভা দিৱস” উদযাপন কৰোঁতে এই সকলোবোৰ কথা ক’ৰবাত এলাগি হৈ পৰে৷ লাখ লাখ টকা খৰছ কৰি পঞ্চায়ত বা বিধান সভাৰ দলীয় টিকট কিনি নিজকে ধোঁৱা-তুলসীৰ পাত সজায় শাসনৰ গাদীলৈ অহা জননেতাসকলে বিষ্ণু ৰাভাৰ সেই দহ হাজাৰ টকীয়া মূৰত মাল্যদান কৰি বক্তৃতা দিয়ে৷ তেওঁৰ নৃত্য-গীতৰ প্ৰশংসাৰে, কবিতা আবৃত্তিৰে মানুহক আমোদ দিয়ে৷ কিন্তু সততে ৰাভাৰ সেই আদৰ্শ আৰু স্বপ্নৰ পৰা আঁতৰি থাকে৷ আজিৰ বাস্তৱ সমাজখন যেন বিষ্ণু ৰাভাৰ স্বপ্নৰ পৰা বহু পৃথক৷ সেয়া পঞ্চায়তীৰাজেই হওক বা বিধান সভাই হওক৷ বিধান সভাৰ ক্ষেত্ৰটো বিষ্ণু ৰাভাৰ মত আছিল “প্ৰকৃত ৰাইজৰ কামত অহা ৰাইজৰ দৰবাৰ” প্ৰতিষ্ঠা কৰা৷ ৰাইজৰ কামত নহা অপ্ৰয়োজনীয় বাদ-বিবাদবোৰ আৰু ৰাইজৰ অৰ্থৰ অপচয়বোৰ তেওঁ আঁতৰ কৰিব বিচাৰিছিল৷ কিন্তু অসমৰ ৰাজনৈতিক নেতাসকলে ৰাভাই যি দুটা দিশক অধিক অগ্ৰাধিকাৰ দিছিল তাকেই উপেক্ষা কৰি তেওঁক অপমান কৰিবলৈ কুণ্ঠাবোধ নকৰিলে৷ সুৰৰ পূজাৰী হৈ আজি বিষ্ণু ৰাভা সকলোৰে প্ৰাণত জীয়াই আছে আৰু অসমীয়া জাতি থাকে মানে জীয়াই থাকিব কিন্তু সেয়াই বিষ্ণু ৰাভাই পাব লগা প্ৰকৃত স্বীকৃতি বুলি একেষাৰে ক’ব নোৱাৰি৷\nসাৰে আছে প্ৰীতি…\nভট্টাচাৰ্য্য কবিৰ প্ৰশ্নটোৰ যেন এতিয়া সহজেই উত্তৰ দিব পৰা হৈছে৷ হয় “বিষ্ণু ৰাভা এতিয়া বহু ৰাতি” গোটেই জীৱন হাবিয়ে-জঙ্গলে সাধাৰণ জনজীৱনৰ মাজত উজাগৰে (সাৰে) থাকি নিস্বাৰ্থভাৱে দেশ আৰু মানুহৰ বাবে গান ৰচা বিষ্ণু ৰাভাৰ সেই উজাগৰি নিশাৰ ত্যাগ কষ্টৰ সন্মান অসমবাসীয়ে ৰক্ষা কৰিব নোৱাৰিলে৷ মাথো তেওঁৰ সেই ভালপোৱা “প্ৰীতি” সকলো জীয়াই থাকিল এটা নিৰ্দিষ্ট দিনত কোনোবা জকমকীয়া অনুষ্ঠানত বা এচাম মুখা-পিন্ধা মানুহৰ কণ্ঠত৷ সকলোৱেই যেন পাহৰি গ’ল বিষ্ণু ৰাভাৰ আদৰ্শ, ত্যাগ আৰু তেওঁৰ বৈপ্লৱিক চেতনাৰ অন্তৰালত থকা এখন শ্ৰেণীহীন, স্বাৰ্থহীন সমাজৰ স্বপ্নটো৷ এতিয়া আৰু তেওঁক প্ৰশ্ন কৰাৰ প্ৰয়োজন নাই “বিষ্ণু ৰাভা এতিয়া কিমান ৰাতি!”


দধীচি - অসমীয়া ৱিকিপিডিয়া\nবজ্ৰ নিৰ্মাণৰ বাবে দেৱতাসকলে দধীচিক তেওঁৰ ৰাজহাড় দান দিবলৈ প্ৰাৰ্থনা কৰাৰ দৃশ্য।\nদধীচি (বা দধ্যাংশ বা দধ্যাঙ্গ) প্ৰাচীন ভাৰতীয় পৌৰাণিক আখ্যানৰ এগৰাকী ঋষি। ঋষি দধীচি আত্মবলিদান আৰু আত্মোৎসৰ্গৰ বাবে প্ৰসিদ্ধ। পুৰাণ বৰ্ণিত কাহিনী অনুসৰি ঋষি দধীচিয়ে নিজৰ দেহ ত্যাগ কৰি দেৱৰাজ ইন্দ্ৰৰ অস্ত্ৰ বজ্ৰ তৈয়াৰ কৰিবলৈ সহায় কৰিছিল। স্বৰ্গ অধিকাৰ কৰি দেৱতাসকলক স্বৰ্গৰ পৰা বহিস্কৃত কৰা বৃত্ৰ নামৰ অসুৰক বধ কৰিবলৈ দেৱতাসকলক এক শক্তিশালী অস্ত্ৰৰ প্ৰয়োজন হৈছিল। সেই সময়ত ঋষি দধীচিয়ে নিজৰ দেহদান কৰি দেৱতাসকলক সহায় কৰিছিল বুলি জনা যায়।\nদধীচি বা দধ্যাংশ সংস্কৃতৰ দধ্য(দৈ) আৰু অংশ(ভাগ) শব্দ মিলিত হৈ সৃষ্টি হৈছে। ইয়াৰ অৰ্থ হ’ল ‘যাৰ দেহে দৈৰ পৰা শক্তি আহৰণ কৰিছে’। ঋষি দধীচিৰ নামটো দধ্যাঙ্গ বা দধ্যাংশ শব্দৰ পৰা আহিছে বুলি বিখ্যাত সংস্কৃত পণ্ডিত পানিনিয়ে তেওঁৰ অস্ত্যাধ্যায়ী গ্ৰন্থত উল্লেখ কৰিছে।\nঋষি দধীচি শিৱভক্ত হিচাপে প্ৰখ্যাত। শিৱ আৰু শক্তি(সতী)ৰ বিচ্ছেদ হোৱাৰ পিছত, শিৱ কিছুদিন অৰণ্যত বাস কৰিছিল বুলি জনা যায়। ঋষি হিচাপে শিৱ বনত আবিৰ্ভাৱ হোৱা দিনটোকে বাৰ্ষিক মহা শিৱৰাত্ৰি হিচাপে উদযাপন কৰা হয়। বনত থকা কালছোৱাত দধীচি আদি ঋষিগণে মহাদেৱৰ আৰাধনা কৰাৰ কথা পুৰাণত উল্লেখ পোৱা যায়।\nভাগৱত পুৰাণ অনুসৰি ঋষি দধীচি ‘অথৰ্বন মুনি’ আৰু তেওঁৰ পত্নী ‘চিত্তি’ৰ পুত্ৰ। ঋষি অথৰ্বনক হিন্দু ধৰ্মশাস্ত্ৰ চাৰিবেদৰ অন্যতম অথৰ্ব বেদৰ ৰচয়িতা হিচাপে জনা যায়। তেওঁৰ পত্নী চিত্তি ঋষি ‘কৰ্দম’ৰ পুত্ৰী আছিল। ঋষি দধীচিৰ পত্নীৰ নাম স্বৰ্চা আৰু পুত্ৰ পিপ্পালাড়া। ঋষি পিপ্পালাড়া প্ৰশ্ন উপনিষদৰ ৰচয়িতা হিচাপে জনা যায়। দধীচিয়ে মুনিয়ে নৈমিশাৰণ্যৰ মিশ্ৰিখ নামে ঠাইত নিজৰ আশ্ৰম প্ৰতিষ্ঠা কৰিছিল বুলি প্ৰবাদ আছে। বৰ্তমান এই ঠাই উত্তৰ প্ৰদেশৰ লক্ষ্ণৌত অৱস্থিত।  বৰ্তমান ৰাজস্থান ৰাজ্যত প্ৰধানকৈ বসবাস কৰা দধীচ ব্ৰাহ্মণ সম্প্ৰদায়ৰ লোকসকল ঋষি দধীচিৰ বংশধৰ বুলি বিশ্বাস প্ৰচলিত আছে।\nপুৰাণ বৰ্ণিত ঋষি দধীচিৰ উপাখ্যান:[সম্পাদনা কৰক]\nসংলগ্ন তথ্য[সম্পাদনা কৰক]\nঋষি দধীচিৰ সৈতে জড়িত বিভিন্ন উপাখ্যান পুৰাণসমূহত পোৱা যায়। প্ৰজাপতি দক্ষই আয়োজন কৰা যজ্ঞলৈ মহাদেৱক আমন্ত্ৰণ নকৰাৰ কথা জানিব পাৰি সেই যজ্ঞ ত্যাগ কৰা প্ৰথম ব্যক্তি হিচাপে ঋষি দধীচিক জনা যায়।  তদুপৰি হিন্দু ধৰ্মাৱলম্বী লোকসকলে জপ কৰা ‘নাৰায়ণ কৱচ’ মন্ত্ৰৰ ৰচনা ঋষি দধীচিয়ে কৰিছিল। দেৱী হিঙ্গলাজক উদ্দেশ্যি আৰাধিত মন্ত্ৰসমূহ দধীচিয়ে ৰচনা কৰিছিল বুলি প্ৰবাদ আছে। পুৰাণ বৰ্ণিত আখ্যান অনুসৰি পৰশুৰামে এসময়ত সকলো ক্ষত্ৰিয়ৰ নিধন কৰিছিল। সেই সময়ত ঋষি দধীচিয়ে কিছু ক্ষত্ৰিয় সন্তানক হিঙ্গলাজ দেৱীৰ মন্দিৰত লুকুৱাই ৰাখিছিল আৰু দেৱীৰ আৰাধনা কৰি তেওঁলোকক সুৰক্ষিত কৰিছিল।\n↑ "The Great Sage Dadhichi". Archived from the original on 2007-04-21. https://web.archive.org/web/20070421195923/http://www.urday.com/dadichi.html। আহৰণ কৰা হৈছে: 2009-09-20.\n↑ Mudgala Purana 1.3.19\n"https://as.wikipedia.org/w/index.php?title=দধীচি&oldid=173428"ৰ পৰা অনা হৈছে\nএই পৃষ্ঠাখন ১৮ জানুৱাৰী, ২০১৮ তাৰিখে ১৬:২৩ বজাত অন্তিম সংশোধন কৰা হৈছিল।


a-corona-negative-woman-at-covid-care-center-tvbalen– News18 Assam\nUpdated:July 22, 2020, 2:40 PM IST\nLast Updated: July 22, 2020, 2:40 PM IST\nৰাজ্যত অব্যাহত আছে কোৰোণাৰ সংহাৰী ৰূপ। গুৱাহাটীত প্ৰতিদিনাই ভয়ংকৰ গতিত বৃদ্ধি পাইছে কোৰোণাৰ সংক্ৰমণ। কিন্তু তাৰ মাজতে কোৰোণা নিগেটিভ ৰোগীক কোভিড কেয়াৰ চেণ্টাৰত ৰখাৰ উঠিছে ভয়ংকৰ অভিযোগ। ছচিয়েল মিডিয়া যোগে কোৰোণা নিগেটিভ এগৰাকী মহিলাই উত্থাপিত কৰিছে এই ভয়ংকৰ অভিযোগ।\nমহিলাগৰাকীৰ নাম অনিন্দিতা ৰায় ৷ ঘৰ ওদালবাক্ৰাত ৷ ১৪ জুলাইত ‘সাবিত্ৰী ভৰালী কোভিড পৰীক্ষা কেন্দ্ৰ’ত মহিলাগৰাকীৰ স্বাৱ পৰীক্ষা কৰা হয়। পৰীক্ষাৰ কৰাৰ পাছতে মহিলাগৰাকীৰ দেহত কোৰোণা থকাৰ দাবী কেন্দ্ৰটোৰ ৷ তাৰ পাছতে মহিলাগৰাকীক লৈ অহা হৈছিল খানাপাৰা কোভিড কেয়াৰ কেন্দ্ৰলৈ ৷ প্ৰায় ৬ দিন পাৰ কৰাৰ পাছত মহিলাগৰাকীয়ে অনলাইনযোগে প্ৰত্যক্ষ কৰিছিল তেখেতৰ পৰীক্ষাৰ প্ৰতিবেদন৷\nৰিপৰ্ট পৰীক্ষাৰ পিছতে আচৰতি হৈ পৰে মহিলাগৰাকী। কাৰণ ৰিপৰ্ট অনুসৰি মহিলাগৰাকীৰ দেহত নাছিল কোৰোণা ৷ কোৰোণা নিগেটিভ মহিলাগৰাকীক তেন্তে কিয় অনা হৈছিল কোভিড কেয়াৰ কেন্দ্ৰলৈ ? মহিলাগৰাকীৰ স্বাস্থ্য ৰিপৰ্ট সঠিক ভাবে নচোৱাকৈ লৈ অহা হ’ল নেকি কোভিড কেয়াৰ কেন্দ্ৰলৈ ৷\nবৰ্তমান খানাপাৰা কোভিড কেয়াৰ কেন্দ্ৰত আছে দুৰ্ভগীয়া মহিলাগৰাকী ৷ কোভিড পজিটিভ ৰোগীৰে ভৰি থকা কেন্দ্ৰটোত মহিলাগৰাকী এতিয়া কোৰোণাৰ আক্ৰান্তত হোৱাৰ চিন্তাত দিন পাৰ কৰিছে।\nDear Anindita - you have been tested as positive. All documents are attached https://t.co/uTXGvwSMWw pic.twitter.com/ZQjEVgNVAf\nকিন্তু মন্ত্ৰী হিমন্ত বিশ্ব শৰ্মাই এতিয়া অস্বীকাৰ কৰিছে মহিলাগৰাকীৰ অভিযোগ। টুইটাৰযোগে মহিলাগৰাকী কোৰোণা পজিটিভ হোৱাৰ তথ্য দাঙি ধৰিছে মন্ত্ৰীগৰাকীয়ে।\nFirst published: July 22, 2020, 1:51 PM IST


সৈনিক স্কুল, গোৱালপাৰা - অসমীয়া ৱিকিপিডিয়া\n(গোৱালপাৰা সৈনিক স্কুলৰ পৰা পুনঃনিৰ্দেশিত)\n১২ নৱেম্বৰ, ১৯৬৪\nসৈনিক স্কুল, গোৱালপাৰা (ইংৰাজী: Sainik School, Goalpara) হৈছে অসমৰ এখন সামৰিক বিদ্যালয় (ইংৰাজী: Military School)। ১৯৬৪ চনৰ ১২ নৱেম্বৰত ভাৰতৰ প্ৰতিৰক্ষা মন্ত্ৰালয়ৰ (ইংৰাজী: Ministry of Defence (India)) অধীনত ইয়াক প্ৰতিষ্ঠা কৰা হয়। এই বিদ্যালয়খন এখন আৱাসিক বিদ্যালয়।\nইয়াত ষষ্ঠ শ্ৰেণীৰ পৰা দ্বাদশ শ্ৰেণীলৈকে পাঠদান দিয়া হয়। বিদ্যালয়ত ছাত্ৰৰ নামভৰ্তি ষষ্ঠ আৰু নৱম শ্ৰেণীত কৰা হয়। প্ৰত্যক শ্ৰেণীত প্ৰায় ৯০ জনকৈ ছাত্ৰ আছে। ইয়াত ছাত্ৰসকলক শাৰীৰিক তথা মানসিকভাৱে নেচনেল ডিফেঞ্চ একাডেমী (ইংৰাজী: National Defence Academy (India))। পৰীক্ষাৰ বাবে প্ৰস্তুত কৰা হয়। বৰ্তমানলৈকে ২০০ৰো অধিক ছাত্ৰয়ে এন.ডি.এ.ত ভৰ্তি হৈছে। ইয়াৰ উপৰিও প্ৰায় ৫০০ জন ছাত্ৰ CDSৰ দৰে পৰীক্ষাত উত্তীৰ্ণ হৈ ভাৰতীয় সামৰিক বাহিনীত ভৰ্তি হৈছে।\n6 বিদ্যালয়ৰ ভৱন\n6.1 শৈক্ষিক ভৱন\n6.2 আৱাস গৃহ\n7 কাৰ্যালয়ৰ গঠন\n9 নেচনেল কেডেট ক’ৰ্পছ\nবিদ্যালয়খনৰ মূল উদ্দেশ্য হৈছে:\nশাৰীৰিক তথা মানসিকভাৱে সকলো দিশৰ পৰাই ছাত্ৰসকলৰ ব্যক্তিত্বৰ বিকাশ সাধন কৰা।\nTo remove regional imbalance in officer cadre of Defance services\nTo Develop qualities of body,mind and character\nTo bring public school education within the reach ofcommon man\n১৯৬১ চনত সেই সময়ৰ ভাৰতৰ প্ৰতিৰক্ষা মন্ত্ৰী ভি. কে. মেননে সৈনিক বিদ্যালয় প্ৰতিষ্ঠা কৰাৰ কথা উত্থাপন কৰে। প্ৰথমতে সমগ্ৰ ভাৰতত ১৮খন সৈনিক স্কুল প্ৰতিষ্ঠা কৰা হয়। ১৯৬৪ চনৰ ১২ নৱেম্বৰত অসমৰ গোৱালপাৰা জিলাত এই বিদ্যালয়খন স্থাপন কৰা হয়।\nসৈনিক স্কুল, গোৱালপাৰা ভাৰতৰ উত্তৰ-পূব অঞ্চলত অৱস্থিত। এই অঞ্চলৰ মণিপুৰৰ ইম্ফলত অন্য এখন সৈনিক স্কুল প্ৰতিষ্ঠা কৰা হৈছে। এই বিদ্যালয়খন গোৱালপাৰা চহৰৰ পৰা প্ৰায় ১৮ কিঃমিঃ দূৰত্বত অৱস্থিত। ইয়াৰ নিকটৱৰ্তী ৰেল ষ্টেশ্যন হৈছে গোৱালপাৰা। দূৰত্ব প্ৰায় ২৩ কিঃমিঃ।\nৰাতিৰ সময়ত সৈনিক স্কুল, গোৱালপাৰা\ncadets in mufti\nইয়াত কেৱল ল’ৰাকহে নামভৰ্তি কৰোৱা হয়। ১০-১১ বছৰৰ ল’ৰাক ষষ্ঠ শ্ৰেণী আৰু ১৩-১৪ বয়সীয়া ল’ৰাক নৱম শ্ৰেণীত নামভৰ্তি কৰা হয়। প্ৰতিবছৰে জানুৱাৰীৰ তৃতীয় সপ্তাহত নামভৰ্তিৰ বাবে সৰ্বভাৰতীয় পৰ্য্যায়ৰ এটা লিখিত পৰীক্ষা অনুষ্ঠিত কৰা হয়। ইয়াৰ পিছত নিৰ্বাচিত ছাত্ৰ সকলৰ সাক্ষাৎকাৰ আৰু শাৰীৰিক পৰীক্ষা লোৱা হয়। এই সকলো পৰীক্ষাত উত্তীৰ্ণ হোৱা ছাত্ৰক নামভৰ্তিৰ বাবে জুন মাহত মতা হয়। সাধাৰণতে প্ৰতিবছৰে জুলাইৰ ২ তাৰিখে ইয়াত নামভৰ্তি কৰা হয়।\nচৌহদৰ ভিতৰত এখন প্ৰাথমিক বিদ্যালয় আছে।\nবিদ্যালয়ৰ ভৱন[সম্পাদনা কৰক]\nছাত্ৰ সকল থাকিবৰ বাবে সাতটা আৱাসগৃহ আছে। পাঠদানৰ বাবে শৈক্ষিক ভৱন আছে। ইয়াৰ উপৰিও ইয়াত প্ৰায় ১০০০ জন লোকে একেলগে ভোজন কৰিব পৰা এটা ভোজনালয় আৰু প্ৰায় ১১০০ আসনযুক্ত এটা প্ৰেক্ষাগৃহ আছে।\nশৈক্ষিক ভৱন[সম্পাদনা কৰক]\nবিদ্যালয়ৰ শৈক্ষিক ভৱনটো দুটা ভাগত বিভক্ত: মূল ভৱন আৰু বিজ্ঞান শাখা। মূল ভৱনটো তিনি মহলীয়া। ইয়াতে বিদ্যালয়ৰ কাৰ্য্যালয় আৰু ষষ্ঠ শ্ৰেণীৰ পৰা দশম শ্ৰেণীলৈকে শ্ৰেণীকোঠা সমূহ আছে। বিজ্ঞান শাখাৰ ভৱনটোত একাদশ আৰু দ্বাদশ শ্ৰেণীৰ শ্ৰেণীকোঠা সমূহ আছে। ইয়াতে বিজ্ঞান শাখাৰ বিভিন্ন প্ৰয়োগশালা সমূহ আছে।\nআৱাস গৃহ[সম্পাদনা কৰক]\nসৈনিক স্কুল, গোৱালপাৰাত ছাত্ৰ সকলৰ থাকিবৰ বাবে সাতটা আৱাস গৃহ আছে। ছাত্ৰ সকলক দুটা ভাগত ভাগ কৰা হৈছে কণিষ্ঠ (Junior) আৰু জ্যেষ্ঠ (Senior)। ষষ্ঠৰ পৰা অষ্টম শ্ৰেণীৰ ছাত্ৰক কণিষ্ঠ (Junior) আৰু দশমৰ পৰা দ্বাদশ শ্ৰেণীৰ ছাত্ৰক ছিনিয়ৰ (Senior) বুলি কোৱা হয়।\nজুনিয়ৰ অভিমন্যু হাউচ ষষ্ঠ শ্ৰেণী অৰ্জুনৰ পুত্ৰ অভিমন্যুৰ নামেৰে ইয়াৰ নামাকৰণ কৰা হৈছে।\nভাস্কৰ হাউচ সপ্তম শ্ৰেণী\nঅনিৰুদ্ধ হাউচ অষ্টম শ্ৰেণী\nছিনিয়ৰ চিলাৰায় হাউচ নৱম শ্ৰেণী\nলাচিত হাউচ দশম শ্ৰেণী\nলোহিত হাউচ একাদশ শ্ৰেণী\nউদয়গিৰি হাউচ দ্বাদশ শ্ৰেণী\nকাৰ্যালয়ৰ গঠন[সম্পাদনা কৰক]\nপ্ৰতিৰক্ষা বিভাগৰ তিনিজন বিষয়াই সৈনিক স্কুল পৰিচালনা কৰে। তেওঁলোক হৈছে: অধ্যক্ষ (ইংৰাজী: Principal), প্ৰধান শিক্ষক (ইংৰাজী: Headmaster) আৰু পঞ্জীয়ক (ইংৰাজী: Registrar)।\nঅধ্যক্ষ : অধ্যক্ষজনেই বিদ্যালয়খনৰ পৰিচালনাৰ মূল দায়িত্বত থাকে। তেওঁক ভাৰতৰ প্ৰতিৰক্ষা মন্ত্ৰীসভাই নিযুক্তি দিয়ে। তেওঁৰ কাৰ্য্যকাল স্থায়ী নহয় যদিও সাধাৰণতে ২-৩ বছৰৰ বাবে হয়।\nপ্ৰধান শিক্ষক: প্ৰধান শিক্ষক বিদ্যালয়ৰ শৈক্ষিক বিভাগৰ পৰিচালনাৰ মূল দায়িত্বত থাকে। বিদ্যালয়খনত প্ৰায় ৫০ জন শিক্ষক আৰু ৩৫জন সহায়ক আছে। তেওঁলোকৰ মাজত এজন জ্যেষ্ঠ শিক্ষক (Senior Master) থাকে যি বিদ্যালয় খনৰ শৈক্ষিক কাৰ্য্যক্ৰম সমূহ পৰ্য্যবেক্ষণ কৰে। ইয়াৰ উপৰিও তেওঁ প্ৰধান শিক্ষক আৰু শিক্ষকবৃন্দৰ মাজত সংযোগ স্থাপন কৰে।\nপঞ্জীয়ক: পঞ্জীয়ক বিদ্যালয়খনৰ শিক্ষাৰ বাহিৰে অন্যান্য কাৰ্য্যক্ৰম সমূহৰ দায়িত্বত থাকে। ইয়াৰ উপৰিও তেওঁ বিদ্যালয়ৰ আন্তঃগাঁথনিক উন্নতিৰ পৰ্য্যবেক্ষণ কৰে।\nবিদ্যালয়ৰ চৌহদত খেল-ধমালিৰ বাবে কেইবাখনো খেলপথাৰ আছে। ইয়াত ৫ খন ফুটবল ফিল্ড, ৮ খন বাস্কেটবল (ইংৰাজী: basketball) ক’ৰ্ট, ৬খন ভলীবল (ইংৰাজী: volleyball) ক’ৰ্ট, ২ খন ল’ন টেনিছ (ইংৰাজী: lawn tennis) ক’ৰ্ট, ২খন ক্ৰিকেট (ইংৰাজী: cricket) খেলপথাৰ আৰু ৪খন হেণ্ডবল [(ইংৰাজী: Team handball) খেলপথাৰ আছে। ইয়াৰ উপৰিও ৮টা লেনযুক্ত ৪০০মিটাৰৰ এখন এথেলিটিকছ ট্ৰেক আছে। ইয়াতে হাই জাম্প, ট্ৰিপল জাম্প, লঙ জাম্প, ডিস্ক থ্ৰ’, শ্বটপুট থ্ৰ’, জেভলীন থ্ৰ’, প’ল ভল্ট ইত্যাদি খেলাৰ সুবিধা আছে। প্ৰত্যক বছৰে ডিচেম্বৰ মাহত ইয়াত বাৰ্ষিক খেল-ধেমালি অনুষ্ঠিত কৰা হয়। সকলো খেলৰ ফলাফল সমূহৰ পৰা এই প্ৰতিযোগিতাত বিদ্যালয়ৰ শ্ৰেষ্ঠ আৱাসগৃহৰ নিৰ্বাচন কৰা হয়।\nপ্ৰত্যেক বছৰে বিভিন্ন খেল-ধেমালিৰ ইয়াত আয়োজন কৰা হয়। বাৰ্ষিক পুৰস্কাৰ বিতৰণী সভাত প্ৰত্যক খেলৰ বিজয়ীকে পুৰস্কৃত কৰা হয়। এই সভা সাধাৰণতে জাৰকালিৰ বন্ধৰ আগতে অনুষ্ঠিত হয়।\nপ্ৰত্যক বছৰে ইয়াত তিনিটা শাখাত: চাব জুনিয়ৰ, জুনিয়ৰ আৰু ছিনিয়ৰ শাখাত তৰ্ক, আকস্মিক ব্যক্তৃতা, কবিতা আবৃত্তি, সাধাৰণ জ্ঞানৰ কুইজ, ৰচনা প্ৰতিযোগিতা অনুষ্ঠিত হয়। এই প্ৰতিযোগিতাসমূহ তিনিটা ভাষাত: ইংৰাজী, হিন্দী আৰু অসমীয়াত অনুষ্ঠিত হয়।\nপ্ৰত্যেক বছৰে বিদ্যালয়ত জাৰকালিৰ বাবে বন্ধ দিয়াৰ আগতে সাংস্কৃতিক সন্ধিয়াৰ আয়োজন কৰা হয়। ইয়াৰ উপৰিও প্ৰত্যেক বছৰে নৱেম্বৰ মাহত নাটকৰ এখন প্ৰতিযোগিতা অনুষ্ঠিত হয়।\nবাৰ্ষিক ক্ৰছ কাণ্ট্ৰি ৰেছ\nAnnual Obstacles competition\nAnnual Drills competition\nনেচনেল কেডেট ক’ৰ্পছ[সম্পাদনা কৰক]\nবিদ্যালয় খনৰ সকলো ছাত্ৰই এন.চি.চি.ৰ প্ৰশিক্ষণ লোৱাটো বাধ্যতামূলক। বিদ্যালয়ৰ ছাত্ৰসকলক প্ৰশিক্ষণ দিবৰ বাবে এন.চি.চি.ৰ ২৭নং ভাগটো ইয়াৰ চৌহদতে অৱস্থিত। প্ৰত্যেক শুক্ৰবাৰে ছাত্ৰসকলক ৯০ মিনিট সময় এন.চি.চি.ৰ প্ৰশিক্ষণ দিয়া হয়। নতুন দিল্লীত অনুষ্ঠিত হোৱা গণৰাজ্য দিৱসত ইয়াৰ ছাত্ৰই অংশগ্ৰহণ কৰিছে। দশম শ্ৰেণীৰ পিছত ছাত্ৰসকলক এন.চি.চি.ৰ ‘এ’ চাৰ্টিফিকেট আৰু দ্বাদশ শ্ৰেণীৰ পিছত এন.চি.চি.ৰ ‘বি’ চাৰ্টিফিকেট দিয়া হয়।\n↑ 1.0 1.1 উদ্ধৃতি ত্ৰুটি: অবৈধ <ref> টেগ; SSG নামৰ refৰ বাবে কোনো পাঠ্য প্ৰদান কৰা হোৱা নাই\n↑ 2.0 2.1 2.2 2.3 2.4 2.5 2.6 "SAINIK SCHOOL,GOALPARA". National Informatics Centre (NIC). National Informatics Centre (NIC) And National Informatics Centre Services Incorporation (NICSI). http://www.cic.nic.in/cicwebpages/Assam/Matia/sainik_school.htm। আহৰণ কৰা হৈছে: October 17, 2012.\n↑ 3.0 3.1 "সৈনিক স্কুলৰ অৱস্থান আৰু পৰিবহন". National Informatics Centre (NIC). National Informatics Centre (NIC) And National Informatics Centre Services Incorporation (NICSI). http://www.cic.nic.in/cicwebpages/Assam/Matia/sainik_school.htm। আহৰণ কৰা হৈছে: October 17, 2012.\n↑ 4.0 4.1 "Infrastructure of Sainik School Goalpara". NIC, GOALPARA. District Administration, Goalpara.. http://goalpara.gov.in/infrastructure_sainik.htm। আহৰণ কৰা হৈছে: October 17, 2012.\n"https://as.wikipedia.org/w/index.php?title=সৈনিক_স্কুল,_গোৱালপাৰা&oldid=187195"ৰ পৰা সংকলিত\nএই পৃষ্ঠাখন ৩১ ডিচেম্বৰ, ২০১৮ তাৰিখে ১৩:৫৩ বজাত অন্তিম সংশোধন কৰা হৈছিল।


৯. নৰসিংহৰ সৈতে কুকুৰাৰ মাংসৰ ব্যঞ্জনঃ দিগন্ত কুমাৰ ভট্টাচাৰ্য\n১০. জুতি লগা আখলতঃ মনালী চি. দত্তৰ\nৰ’ষ্টেড চিকেনঃ ঘৰতে বনোৱাৰ দিহা\n১১. জুতি লগা আখলতঃ মনালী ভৰদ্বাজৰ\nকিছু ৰেছিপি এই পৃষ্ঠাতে স্ক্ৰল কৰি পঢ়িব পাৰিব\nবাকী সকলো এই শিতানৰ লঘু আহাৰ, খাদ্য সম্ভাৰৰ দিহাৰ বাবে ইয়াত ক্লিক কৰক\nপালেং শাকৰ মাছৰ আঞ্জা\nডাঙৰ আকাৰৰ বাহু বা ৰৌমাছ কেইটুকুৰামান ধুই লওক৷ পানী শুকুৱাৰ পিছত তাত হালধি আৰু নিমখ (কম পৰিমাণে) সানি ৰাখক৷ পালেঙখিনি ঠাৰিৰ পৰ চিঙি তিনি-চাৰিবাৰ ধুই মিহি মিহিকৈ কাটি লওক৷ (মিক্সাৰ আছে যদি তাত দি মিহি কৰি ল'ব পাৰে)৷ এটা ডাঙৰ আকৃতিৰ বিলাহী সৰু সৰুকৈ কাটি লওক৷ পিয়াঁজ এটা কুটি লওক৷ কেচা জলকীয়া দুটা দীঘলে দীঘলে ফালি ৰাখক৷\nমাছখিনি গৰম তেলত ভাজক (ফ্ৰাই কৰক)৷ বেছি ৰঙাহৈ যাবলৈ নিদিব৷ এতিয়া মাছখিনি কাঢ়ি থৈ সেই তেলতে পিয়াঁজখিনি দি অলপ সময় ভাজক৷ এতিয়া কাটি ৰখা পালেঙখিনি তাত দি অলপ সময় লৰাই কম জুইত ঢাকোন মাৰি ৰাখক৷ অলপ পিছত পালেং শাকখিনিৰ পৰা পানী ওলালে তাত অলপ নিমখ আৰু হালধি দিয়ক৷ (মনত ৰাখিব পালেঙখিনি প্ৰথম দিওঁতেই তাত নিমখ দিলে আন্দাজ নাপাব৷ সেয়ে পালেঙখিনি অলপ শুকুৱাৰ পিছত নিমখ দিব৷) নিমখ আৰু হালধি দিয়াৰ লগতে কাটি ৰখা বিলাহী আৰু জলকীয়া দি দিয়ক৷ ২মিনিটমান কম জুইত ৰখাৰ পিছত পালেঙৰ পানীৰ অনুপাত চাই তাৰ লগতে আপোনাৰ প্ৰয়োজন হোৱা পানী (গৰম পানী) দি দিয়ক৷ লগতে ভাজি ৰখা মাছ কেইটুকুৰা দি দিয়ক৷ এতিয়া এবাৰ ঢাকোন মাৰি উতল আহিলেই নমাই ৰাখক৷ তাৰ পাছত সুন্দৰকৈ খোৱা টেবুলত গৰমে গৰমে পৰিবেশন কৰক আৰু জুতি লওক৷\n১০ মিনিটৰ ভিতৰতে তৈয়াৰ কৰিব পৰা এই আঞ্জা ভাড়াঘৰ বা মেছত থকা অকলশৰীয়া ব্যক্তিসকলে চেষ্টা কৰিব পাৰে৷ লগতে এই আহাৰে পেটৰ সমস্যা কৰাৰো সম্ভাৱনা নাথাকে৷\n২. ৱিকেণ্ড স্পেছিয়েল হায়দৰাবাদী চিকেন দম কা বিৰিয়ানী\n#পংকজ বৰা, নৰৱে\nউপকৰণঃ চিকেন (মুৰ্গী)- ৬০০ গ্ৰাম (হাড় থকা, ভৰিৰ টুকুৰা কেইটা হ'লে ভাল৷ হাঁড়ৰ মজ্জাৰ পৰা এটা বঢ়িয়া সোৱাদ ওলায়)\n* হায়দৰাবাদৰ বাৱাৰচি , মাদিনা বা পেৰেদাইজৰ বিৰিয়ানিৰ লগতে সমানে ফেৰ মাৰিব পৰা হৈছিল দেই অমুকাৰ বিৰিয়ানি৷ অন্ততঃ হায়দৰাবাদ হাউছৰ বিৰিয়ানিতকৈ কেইবাগুণ ভাল হৈছিল৷\nব্যঞ্জনঃ ৩ বাঁহগাজ আৰু বিলাহীৰ সৈতে মাছৰ তেলবিহীন (বইল) আঞ্জা\nউপকৰণঃবাহু মাছ ৩-৪ পিচ বা ভাঙন মাছ তিনি চাৰিটা ধুই লওক ৷\nবিলাহী ২-৩টা, নহৰু ৩-৪ফোটা, আদা অলপ, পিয়াঁজ এটা যতনাই লওক৷\nজলকীয়াঃ নিজৰ সহ্যৰ সীমা বা জুতি অনুসাৰে ৷\nএতিয়া অলপ ধনীয়া পাত আৰু শুকান বাঁহগাজ বা কেঁচা বাঁহগাজ ৰান্ধিবৰ বাবে উলিয়াই লওক ৷\nচচপেন বা কেৰাহীত দুকাপ-তিনিকাপ পানী দি তাত বিলাহী খিনি কাটি নিমখ আৰু জলকীয়া ফালি দি দিব৷\nলগতে বাঁহগাজ অলপ দি দিয়ক ৷ (বাঁহগাজ নাথাকিলেও কথা নাই, জুতি উঠিবই!)\nবিলাহীখিনি অলপ সিজিলে তাত মাছ কেইটুকুৰা দি দিবো ৷ লগতে লহৰু দুফাল কৰি, তাতে দি দিয়ক৷ আদা অলপ থেতালি লৈ, কটা পিঁয়াজটো তাত দি দিয়ক৷\nএতিয়া কম জুইত দি অলপ দেৰী ঢাকি সিজিবলৈ দিয়ক ৷\nমাছখিনি সিজি যোৱাৰ পাছত ধনীয়া (নকটাকৈ) দি নমাই দিব৷\n১০-১৫ মিনিটতে সহজে হোৱা এই আঞ্জা বিশেষকৈ এলেহুৱা, বৰলা আৰু স্বাদৰ ভিন্নতা বিচৰা মানুহৰ বাবে খুৱ উপযোগী ৷\nতাৰ পাছত সুন্দৰকৈ খোৱা টেবুলত গৰমে গৰমে পৰিবেশন কৰক আৰু জুতি লওক ৷\nব্যঞ্জন ৪: এক অনন্য সোৱাদঃ শুকুৱা ৰৌ মাছৰ সতে বাঁহ গাজ\nঘৰৰ পুখুৰীৰ ৰৌ-মাছ তুলি চকল চকলকৈ দলাত থৈ শুকুৱাই ৰাখিব৷ মাত্ৰ একেবাৰে খৰখৰীয়া\nশুকান কৰি শুকুৱাই নেপেলাব৷ তাৰে তিনি টুকুৰামান মাছ ৰান্ধিবৰ বাবে যতনাই লওঁক৷\nএতিয়া অনুমান অনুসৰি দি পিয়াজ এটা কাটি ৰঙচুৱা হোৱালৈ ভাজক৷ লগতে নহৰু দুফোটা সৰু সৰুকৈ চুঁচি দিয়ক (বা থেতেলিওৱা হলেও হব)৷ এইবাৰ মাছৰ টুকুৰা কেইটা হাতেৰে মোহাৰি পিটিকাৰ দৰে কৰি পিয়াজৰ সতে অলপ দেৰি ভাজক৷\nমিঠা তেলত দি সংৰক্ষণ কৰি ৰখা ভোট জলকীয়া আধা চামুচমান (নিজৰ স্বাদ মতে) ঢালি দিয়ক৷ এতিয়া সংৰক্ষণ কৰি ৰখা বাঁহগাজৰ টুকুৰা তিনি চামুচ মাছৰ ওপৰত দি হেঁতাৰে লৰাই সানি দিয়ক৷ অলপ নিমখ আৰু অকন হালধি দি জুই কম ৰাখি বাঁহগাজ খিনি সিজালৈকে অনুমানত সাত-মিনিট মান ভাজক৷ দেখিব শুকান মাছৰ কোনোৱে বেয়া পোৱা গোন্ধৰ সলনি ব্যঞ্জনৰ সুগন্ধিয়ে আপোনাৰ জিভাৰ পানী পেলাইছে!\nএতিয়া কেৰাহীৰ পৰা গৰমে গৰমে তুলি কাঁহৰ বাতিত পৰিবেশন কৰক৷\nআৰু ভাত বা ঘৰুৱা সাঁজপানীৰ সতে ইয়াৰ অনন্য সোৱাদৰ জুতি লওক৷\nপ্ৰয়োজনীয় সামগ্ৰী তালিকাঃ\n১. শুকুৱা ৰৌ মাছ\n২. ভোট জলকীয়া\n৪. এটা পিয়াজ, দুফোট নহৰু, অকন মিঠাতেল, নিমখ, হালধি আৰু কেৰাহীৰ তলত জুই!\nচেফ্ৰ'ন = জাফৰান, কেসৰ\nAxom aru uttarpubor'k bisho darbarot potisthito kora ek prosestha. Visit: www.northeastpost.in\nAxomTube December 15, 2014 at 8:50 PM\nঅতি ভাল লাগিলে ।\nAxomTube.com December 15, 2014 at 8:54 PM\nভাল লাগিলে ।\nঅসমটিউব - এই ৱেবছাইতটোত আপুনি অসমীয়া তথা নৰ্থইষ্টৰ অডিও আৰু ভিডিও সমুহ বিছাৰি পাৱ, লগতে আপলোড আৰু শ্বেয়াৰ কৰিব পাৰিব |


Monocortil D30 in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Monocortil D30 ar byavahar, ppali, parshwakriya, upkaar, kriya-pratikriya aaru satarkatabani\nMonocortil D30 के प्रकार चुनें\nMonocortil D30 30 Mg Tablet\nMonocortil D30 ৰ মূল্য আৰু পেকৰ চাইজ - Monocortil D30 Price and Pack Size in Assamese\nMonocortil D30 30 Mg Tablet ₹72.0 दवा खरीदें\nMonocortil D30 की जानकारी\nMonocortil D30 ৰ লাভ আৰু ব্যৱহাৰসমূহ- Monocortil D30 Benefits & Uses in Assamese\nMonocortil D30 ৰ পালি আৰু সেয়া কেনেদৰে ল'ব- Monocortil D30 Dosage & How to Take in Assamese\nMonocortil D30-ৰ উপাদানসমূহ- Monocortil D30 Active Ingredients in Assamese\nMonocortil D30 ৰ পাৰ্শ্চক্ৰিয়াসমূহ- Monocortil D30 Side Effects in Assamese\nMonocortil D30 সংক্ৰান্ত সতৰ্কতাবাণীসমূহ- Monocortil D30 Related Warnings in Assamese\nঅইন দৰৱৰ সৈতে Monocortil D30ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Monocortil D30 with Other Drugs in Assamese\nMonocortil D30 মতভেদসমূহ- Monocortil D30 Contraindications in Assamese\nMonocortil D30 ৰ বিষয়ে সততে সোধা প্ৰশ্নসমূহ- Frequently asked Questions about Monocortil D30 in Assamese\nখাদ্য আৰু মদৰ সৈতে Monocortil D30 ক্ৰিয়া-প্ৰতিক্ৰিয়া- Monocortil D30 Interactions with Food and Alcohol in Assamese\nMonocortil D30 ৰ লাভ আৰু ব্যৱহাৰসমূহ - Monocortil D30 Benefits & Uses in Assamese\nMonocortil D30 তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMonocortil D30 ৰ পালি আৰু সেয়া কেনেদৰে ল'ব - Monocortil D30 Dosage & How to Take in Assamese\nMonocortil D30-ৰ উপাদানসমূহ - Monocortil D30 Active Ingredients in Assamese\nMonocortil D30 ৰ পাৰ্শ্চক্ৰিয়াসমূহ - Monocortil D30 Side Effects in Assamese\nগৱেষণাৰ ভিত্তিত, Monocortil D30 ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMonocortil D30 সংক্ৰান্ত সতৰ্কতাবাণীসমূহ - Monocortil D30 Related Warnings in Assamese\nMonocortil D30-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMonocortil D30 গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nMonocortil D30-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMonocortil D30 গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Monocortil D30 কি প্ৰভাৱ দেখা গৈছে?\nMonocortil D30এ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Monocortil D30 কি প্ৰভাৱ দেখা গৈছে?\nMonocortil D30 গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Monocortil D30 ৰ কি প্ৰভাৱ দেখা গৈছে?\nহৃদয় can be affected by Monocortil D30ৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Monocortil D30ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Monocortil D30 with Other Drugs in Assamese\nMonocortil D30 তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMonocortil D30 মতভেদসমূহ - Monocortil D30 Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Monocortil D30 লোৱা অনুচিত যাতে -\nMonocortil D30 ৰ বিষয়ে সততে সোধা প্ৰশ্নসমূহ - Frequently asked Questions about Monocortil D30 in Assamese\nএই Monocortil D30-এ অভ্য়াস বা নিচাৰ সৃষ্টি কৰে নেকি?\nনহয়, Monocortil D30 আসক্তি সৃষ্টি কাৰক বুলি কোনো সাক্ষ্য নাই।\nMonocortil D30 আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Monocortil D30 লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Monocortil D30 ব্যৱহৃত নহয়।\nখাদ্য আৰু মদৰ সৈতে Monocortil D30 ক্ৰিয়া-প্ৰতিক্ৰিয়া - Monocortil D30 Interactions with Food and Alcohol in Assamese\nখাদ্য আৰু Monocortil D30ৰ ক্ৰিয়া-প্ৰতিক্ৰিয়া\nখাদ্যৰ সৈতে Monocortil D30ৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Monocortil D30ৰ মাজৰ প্ৰতিক্ৰিয়া\nগৱেষণাৰ অভাৱত, Monocortil D30 লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nMonocortil D30 से जुड़े सवाल और जवाब\nक्‍या Monocortil D30 के साथ पैरासिटामोल ले सकते हैं?\nMonocortil D30 के साथ पैरासिटामोल खा सकते हैं। Monocortil D30 के साथ पैरासिटामोल लेने का कोई दुष्‍प्रभाव अब तक सामने नहीं आया है। हालांकि, अगर Monocortil D30 के साथ पैरासिटामोल लेने के बाद असहजता महसूस हो रही है तो तुरंत डॉक्‍टर से बात करें।\nक्‍या Monocortil D30 में स्‍टेरॉएड्स मौजूद हैं?\nMonocortil D30, स्‍टेरॉएड्स (कोर्टिकोस्‍टेरॉएड) नामक दवाओं के समूह से संबंधित है जिसका इस्‍तेमाल एलर्जिक और सूजन के इलाज में किया जाता है। ये एनाबोलिक-एंड्रोजेनिक स्‍टेरॉएड्स नहीं है जिसका इस्‍तेमाल बॉडी बिल्‍डर मांसपेशियांं बनाने के लिए बिना डॉक्‍टरी सलाह के करते हैं।\nक्‍या Monocortil D30 के कारण लो पोटाशियम हो सकता है?\nबूमेटानाइड, एथाक्रिनिक एसिड, फ्यूरोसेमाइड और टोर्सेमाइड आदि दवाओं के साथ Monocortil D30 लेने पर ही खून में पोटाशियम लेवल गिर सकता है। इन दवाओं के साथ Monocortil D30 लेने से शरीर में पोटाशियम का नुकसान ज्‍यादा हो सकता है। इसलिए अगर आप Monocortil D30 खा रहे हैं तो इसके साथ उपरोक्‍त बताई गई दवाओं का सेवन ना करें।\nक्या Monocortil D30 का इस्तेमाल सुरक्षित है?\nडॉक्टर द्वारा प्रिस्क्राइब की गई मात्रा में निर्धारित समय तक Monocortil D30 खाना सुरक्षित है। हालांकि, Monocortil D30 की नियमित खुराक लेने के दौरान कुछ साइड इफेक्ट्स भी सामने आए हैं जिनमें जोड़ों में दर्द, चक्‍कर आना, पेट खराब होना और सिरदर्द शामिल हैं। इनमें से कोई भी लक्षण सामने आने पर तुरंत डॉक्‍टर से बात करें।\nMonocortil D30 कब लेनी चाहिए?\nभोजन का Monocortil D30 के अवशोषण पर कोई असर नहीं पड़ता है इसलिए खाने के साथ या खाने के बिना Monocortil D30 ले सकते हैं। हालांकि, डॉक्‍टर के निर्देशानुसार Monocortil D30 लेना ज्‍यादा उचित रहता है।\nMonocortil D30 ৰ অনুকল্প - Substitutes for Monocortil D30 in Assamese\nMonocortil D30 के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Monocortil D30 লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Monocortil D30 ব্যৱহাৰ কৰিছিল নেকি?\nআপুনি কিমান পৰিমাণে Monocortil D30 সেৱন কৰিছিল?\nআপুনি Monocortil D30 ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Monocortil D30 সেৱন কৰে?


बाइबिल छंद विषय पर: आलसी -> बुरा चरित्र\nबुरा चरित्र: [आलसी]\n আৰু আপোনালোকে যি কৰিব পাৰে, সেইবোৰ বাক্যতে হওক বা কাৰ্যতে হওক, সকলোকে প্ৰভু যীচুৰ নামত কৰক; আৰু তেওঁৰ দ্বাৰাই পিতৃ ঈশ্বৰৰ ধন্যবাদ কৰক। হে ভাৰ্যা সকল, আপোনালোক নিজ নিজ স্বামীৰ বশীভূত হওক কিয়নো এয়ে প্ৰভুৰ মতে উচিত। হে পুৰুষ সকল, আপোনালোকে নিজ নিজ ভাৰ্যাক প্ৰেম কৰক আৰু তেওঁলোকলৈ তিতা ব্যৱহাৰ নকৰিব। হে সন্তান সকল, আপোনালোকে সকলো বিষয়তে পিতৃ-মাতৃৰ আজ্ঞাধীন হওক; কিয়নো প্ৰভুত সেয়ে সন্তোষজনক। হে পিতৃ সকল, আপোনালোকে নিজ নিজ সন্তান সকলক প্ৰৰোচিত কৰি নাথাকিব, তাতে তেওঁলোক যেন নিৰাশ নহয়। হে দাস সকল, আপোনালোকে সকলো বিষয়তে মাংস-সম্বন্ধীয় নিজ নিজ প্ৰভু সকলৰ আজ্ঞাধীন হওক। আপোনালোকৰ চকুৰ সন্মুখত, মানুহৰ সন্তোষজনক নহৈ কিন্তু আন্তৰিকতাৰে প্ৰভুলৈ ভয় ৰাখি, তেওঁলোকৰ সেৱা কৰক৷ আপোনালোকে যি কৰে, সেইবোৰ মানুহৰ উদ্দেশ্যে নহয়, কিন্তু প্ৰভুৰ উদ্দেশ্যেৰে মনে চিত্তে সৈতে কৰক;\nঈশ্বৰ যিহোৱাই মানুহক নি এদন বাৰীত ৰাখিলে যাতে তেওঁ তাত কাম কৰে আৰু তাৰ যত্ন লয়।\nগ্রীষ্ম কালত বুদ্ধিমান পুত্ৰই শস্য চপায়; কিন্তু শস্য দোৱাৰ সময়ত টোপনিত থকা জন লজ্জাজনক পুত্ৰ।\nযিজনে নিজৰ মাটিত চহায়, তেওঁ জোৰাওকৈ আহাৰ পায়; কিন্তু যিজনে মূল্যহীন অভিপ্রায়ৰ অনুগামী হয়, তেওঁ জ্ঞানশূন্য।\nপৰিশ্ৰমীসকলৰ হাতে শাসন কৰিবলৈ পাব; কিন্তু এলেহুৱা লোকক বাধ্যতাৰে পৰিশ্রম কৰিব দিয়া হ’ব।\nএলাহে মানুহক দুৰ্ঘোৰ নিদ্রাত পেলায়, কিন্তু যিজনে কাম কৰিবলৈ ইচ্ছা নকৰে, তেওঁ ভোকত থাকিব।\nহে এলেহুৱা লোক, পৰুৱালৈ দৃষ্টি কৰা, সিহঁতৰ কাৰ্যলৈ চাই জ্ঞানী হোৱা।\nএলেহুৱা এজনে পাত্ৰত থকা আহাৰত হাত সুমুৱাই দিয়ে, কিন্তু তেওঁৰ মুখলৈ সেই আহাৰ নিবলৈ শক্তি নাথাকে।\n হে এলেহুৱা, তুমি কিমান কাল শুই থাকিবা? আৰু কেতিয়া টোপনিৰ পৰা উঠিবা? “আৰু অলপ শুই থাকো, আৰু অলপ টোপনিয়াও, আৰু অলপ জিৰণী লবলৈ হাত সাৱটো”- তেতিয়া তোমাৰ দৰিদ্ৰতা ডকাইতৰ দৰে, আৰু তোমাৰ প্রয়োজনীতা সুসজ্জিত ৰণুৱাৰ দৰে আহিব। এজন অপদাৰ্থ ব্যক্তি, এজন পাপী লোক- কটু কথাৰ দ্বাৰাই জীয়াই থাকে।\n২ থিচলনীকীয়া 3:6-10\n ভাইসকল, আমি আমাৰ প্ৰভু যীচু খ্ৰীষ্টৰ নামেৰে আপোনালোকক এই আদেশ দিওঁ যে, কোনো ভায়ে যদি এলেহুৱা হৈ অনিয়মত চলে আৰু আমাৰ পৰা আপোনালোকে পোৱা শিক্ষা অনুসাৰে নচলে, তেনেহলে তাৰ লগ এৰক। কিয়নো আমাৰ অনুকাৰী কেনেকৈ হ’ব লাগে, সেই বিষয়ে আপোনালোকে নিজে জানে। আপোনালোকৰ মাজত থকাৰ সময়ত আমি এলেহুৱা হৈ অনিয়মত চলা নাছিলোঁ; মূল্য নিদিয়াকৈ আমি কাৰো আহাৰ গ্ৰহণ কৰা নাছিলোঁ। ইয়াৰ পৰিৱর্তে আমি আপোনালোকৰ ওপৰত বোজা নহবলৈ দিনে-ৰাতিয়ে পৰিশ্ৰম আৰু কষ্টেৰে কাম কৰিছিলোঁ৷ ইয়াত আমাৰ যে ক্ষমতা নাই, এনে নহয়; কিন্তু আপোনালোক যেন আমাৰ অনুকাৰী হয়, তাৰ বাবে আপোনালোকৰ ওচৰত আমি আৰ্হি হবলৈহে ইয়াকে কৰিলোঁ। কাম কৰিবলৈ যদি কোনোৱে অসন্মত হয়, তেনেহলে তেওঁ আহাৰো গ্ৰহন নকৰক, এই বুলি আপোনালোকৰ মাজত থাকোতেই, আমি আপোনালোকক আদেশ দিছিলোঁ।\n পাছত যি জনে এক গাগৰি পাইছিল, তেওঁ আহি ক’লে, ‘হে প্ৰভু, আপুনি কঠিন মানুহ, ইয়াক মই জানিছিলোঁ; আপুনি যি ঠাইত বোৱা নাই তাতে দায় আৰু যি ঠাইত সিঁচা নাই তাতে চপায়; সেয়েহে ভয় লাগি, মই গৈ আপোনাৰ ধনৰ গাগৰি মাটিত লুকাই থৈছিলোঁ৷ চাওক, আপুনি যি দিছিল সেয়া ঘূৰাই পাইছে’। কিন্তু তেওঁৰ প্ৰভুৱে উত্তৰ দি তেওঁক ক’লে, ‘হেৰ দুষ্ট আৰু এলেহুৱা দাস, মই যি ঠাইত নবওঁ তাতে দাওঁ আৰু যি ঠাইত নিসিচোঁ তাতে চপাঁও, ইয়াকে যদি তুমি জানিছিলা; তেনেহলে ধন ভৰালীৰ ওচৰত মোৰ ধন থব লাগিছিল, তেতিয়া মই আহি সুতে সৈতে মোৰ ধন পালোহেঁতেন। এই কাৰণে এওঁৰ পৰা এই গাগৰি লৈ যাৰ দহ গাগৰি আছে, তেওঁক দিয়া। কিয়নো যাৰ আছে, তেওঁকেই দিয়া হব, তাতে তেওঁৰ অধিক হ’ব; কিন্তু যাৰ নাই, তেওঁৰ যি আছে, সেয়া তেওঁৰ পৰা নিয়া হ’ব।


Home remedies to treat diarrhoea in summer প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...– News18 assam\nHome » photogallery » health-well-being »Home remedies: প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...\nHome remedies: প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...\nএই সমস্যা সাধাৰণতে পচা খাদ্যৰ পৰা ভাইৰাছ বিয়পাৰ ফলত হয়। কিছুমান ঘৰুৱা প্ৰতিকাৰত এই ৰোগ সহজে নিয়ন্ত্ৰণ কৰিব পাৰি। (Home remedies to treat diarrhoea)\n| April 07, 2022, 23:28 IST\nগৰমৰ দিনত ডায়েৰিয়া এক সুপৰিচিত সমস্যা৷ এই সমস্যা যিকোনো বয়সৰ লোকৰ ক্ষেত্ৰত হ'ব পাৰে৷ এই সমস্যা সাধাৰণতে পচা খাদ্যৰ পৰা ভাইৰাছ বিয়পাৰ ফলত হয়৷ কিছুমান ঘৰুৱা প্ৰতিকাৰত এই ৰোগ সহজে নিয়ন্ত্ৰণ কৰিব পাৰি৷ ।৷(Home remedies to treat diarrhoea)\nআদা নিজেই এটা ভেষজ৷ বমিৰ দৰে সমস্যা , বিষৰ সমস্যা নিয়ন্ত্ৰণ কৰে৷ পেটৰ বিকাৰত আদা যথেষ্ট কাৰ্যকৰী৷ প্ৰদাহ-প্ৰতিৰোধী আদাই ডায়েৰিয়াৰ দৰে সমস্যা হ্ৰাস কৰে৷\nএকাপ কেমোমাইল চাহে বিষৰ পৰা সকাহ দিয়ে আৰু পেটৰ বিকাৰ নিৰাময় কৰে। ইয়াৰ প্ৰদাহ-প্ৰতিৰোধী উপাদানবোৰে যকৃতৰ পেশী শিথিল কৰাত সহায় কৰে।\nকল, ভাত, আপেল আৰু টোষ্টৰ আহাৰক ব্ৰেট ডায়েট বুলি কোৱা হয়৷ এই ব্ৰেট ডায়েটে পেটৰ সমস্যা নিয়ন্ত্ৰণ কৰে৷ ই বমি আৰু ডায়েৰিয়া হ্ৰাস কৰে৷ ব্ৰেটৰ আহাৰত কম আঁহ আৰু উচ্চ বন্ধনযুক্ত খাদ্য থাকে৷ এই খাদ্যত নিমখ বা মচলা নাই৷ ফলস্বৰূপে, হজম ভাল৷ আপুনি ডায়েৰিয়াৰোগীক এই আহাৰ দিব পাৰে৷ ।\nবমি আৰু পেটৰ বিকাৰত পুদিনা গোন্ধ ব্যৱহাৰ কৰক। পেপাৰমিণ্টে যকৃতৰ সমস্যা দূৰ কৰে। ইয়াৰ পাতৰ মেন্থলৰ পৰা বিষ উপশম হয়।\nঅৱশ্যে ডায়েৰিয়া বা পেটৰ বিকাৰৰ ক্ষেত্ৰত পানী খোৱাটো প্ৰয়োজনীয়৷ যথেষ্ট পানী খাব৷ নিমখ আৰু চেনী মিহলি কৰি পানী খাওক৷ অ'আৰএছ হাতৰ ওচৰত ৰাখক৷ এই সকলো বোৰ ঘৰুৱা টিপছ ডায়েৰিয়াৰ প্ৰাৰম্ভিক খণ্ডৰ বাবে৷ সমস্যাটো দুদিনতকৈ বেছি সময় থাকিলে চিকিৎসকৰ পৰামৰ্শ লওক৷


জুৰী বৰা বৰগোহাঞি - অসমীয়া ৱিকিপিডিয়া\n২০ চেপ্তেম্বৰ, ১৯৭৮\nঔপন্যাসিক, কবি, গল্পকাৰ\nডিব্ৰুগড় বিশ্ববিদ্যালয়ৰ নন্দিনী\nহৰেন্দ্ৰ চন্দ্ৰ বৰকাকতি বঁটা(২০০৯),\nআধাৰশিলা নতুল প্ৰজন্মৰ সাহিত্যিক বঁটা(২০১১)\nজুৰী বৰা বৰগোহাঞি (ইংৰাজী: Juri Borah Borgohain; জন্ম:১৯৭৮ - ) অসমীয়া সাহিত্য জগতৰ এগৰাকী ঔপন্যাসিক আৰু প্ৰবন্ধকাৰ। তেখেতৰ জন্ম অসমৰ মাজুলীত হৈছিল। পিতৃৰ নাম মহেন্দ্ৰ বৰা আৰু মাতৃৰ নাম বীণা বৰা। কিছুদিন সংবাদ মাধ্যমৰ লগত জড়িত হৈ থকাৰ পাছত তেখেতে বৰ্তমান স্বাধীনভাৱে সাহিত্যৰচনাত মনোনিৱেশ কৰিছে আৰু লগতে পঢ়াশুনাও চলাই আহিছে।\n1 শিক্ষা জীৱন\n1.1 কৰ্ম জীৱন\n1.4 অন্যান্য গ্ৰন্থ\n1.5 সম্পাদিত গ্ৰন্থ\n1.6 আলোচনীৰ যোগে প্ৰকাশিত উপন্যাসিকা\n1.7 আলোচনীত প্ৰকাশিত ধাৰাবাহিক\n1.8 দূৰদৰ্শন যোগে প্ৰচাৰিত তথ্যচিত্ৰ/আলেখ্য\nবৰ্তমান শিৱসাগৰৰ বোৱাৰী জুৰী বৰা বৰগোহাঞিয়ে জন্মস্থান মাজুলীৰ কাণকুৰিকা উচ্চ মাধ্যমিক বিদ্যালয়ত শিক্ষাজীৱন আৰম্ভ কৰি, আউনিআটি উচ্চ মাধ্যমিক বিদ্যালয় আৰু তাৰ পাছত মাজুলী মহাবিদ্যালয়ৰ পৰা স্নাতক হয় আৰু পৰবৰ্তী সময়ত ডিব্ৰুগড় বিশ্ববিদ্যালয়ৰ পৰা ৰাজনীতি বিজ্ঞানৰ প্ৰথম শ্ৰেণীৰ স্নাতকোত্তৰ আৰু এম ফিল ডিগ্ৰী আহৰণ কৰে। ইয়াৰ লগে লগে তেখেতে শ্লেট, নেট পৰীক্ষাতো উত্তীৰ্ণ হয় আৰু বৰ্তমান ৰাজনীতি বিজ্ঞান (পি এইচ ডি)ৰ গৱেষণাত ব্ৰতী হৈ আছে।\n১৯৯৮-২০০৫ চনৰ সময়ছোৱাত জুৰী বৰা বৰগোহাঞি আমাৰ অসম, দৈনিক জনমভূমি আদি কাকতৰ সংবাদিকতাত জড়িত থাকে। । তাৰ পাছত ২০০৩ চনত শিৱসাগৰ জুনিয়ৰ কলেজত প্ৰবক্তা আৰু ২০০৯ চনত ডিব্ৰুগড় হনুমানবক্স কানৈ মহাবিদ্যালয়ত অংশকালীন প্ৰবক্তা হিচাপে কাৰ্যনিৰ্বাহ কৰে। বৰ্তমান তেখেতে সম্পূৰ্ণৰূপে সাহিত্য ৰচনাত মনোনিবেশ কৰিছে। ইয়াৰ উপৰিও সাহিত্যিক গৰাকীয়ে অবৈধ মানৱ সৰবৰাহ, আন্তঃৰাজ্যিক সীমা সমস্যা, ব্ৰহ্মপুত্ৰৰ ওপৰত মাজুলী আৰু যোৰহাট সংযোগী দলং নিৰ্মাণ আদি গুৰুত্বপূৰ্ণ বিষয় কিছুমানৰ ওপৰত কাম কৰি সামাজিক দায়বদ্ধতা প্ৰকাশ কৰি আহিছে।\n২০০৪ চনত প্ৰকাশ হোৱা 'ডিব্ৰুগড় বিশ্ববিদ্যালয়ৰ নন্দিনী' জুৰী বৰা বৰগোহাঞিৰ প্ৰথম উপন্যাস। মহীয়সী নাৰী জয়মতীৰ জীৱনগাঁথাৰে লিখা উপন্যাস 'নাং-ফা'ৰ যোগে তেখেতে অসমৰ সাহিত্য জগতত এক গুৰুত্বপূৰ্ণ স্থান দখল কৰিবলৈ সক্ষম হয়। ঐতিহাসিক ষ্টিলৱেল ৰোড নিৰ্মাণৰ আঁৰৰ কাহিনীৰে লিখা উপন্যাস ‘লিড’লাম’ তেখেতৰ আন এক কালজয়ী সৃষ্টি। এতিয়ালৈকে ৭খন উপন্যাস, ১খন উদ্ভিদ বিষয়ক গ্ৰন্থ, ১খন সম্পাদিত গ্ৰন্থ প্ৰকাশ হোৱা জুৰী বৰা বৰগোহাঞিৰ ১৯খন উপন্যাসিকা, অৰ্ধ শতাধিক গল্প, ভ্ৰমণ সাহিত্য, প্ৰবন্ধ তথা অন্যান্য লেখা বিভিন্ন কাকত আলোচনীত প্ৰকাশ পোৱাৰ লগতে দূৰদৰ্শন, অনাতাঁৰ যোগে বিভিন্ন বিষয়ৰ তথ্যচিত্ৰ, প্ৰবন্ধ, কথিকা আদি প্ৰচাৰিত হোৱা জুৰী বৰা বৰগোহাঞি অসমীয়া সাহিত্য জগতৰ এক চিনাকি নাম। প্ৰথম অসমীয়া ছফ্টৱেৰ অভিধান আৰু বিশ্বকোষতো বৰগোহাঞিয়ে শতাধিক ছবি আৰু লিখনিৰে অৱদান আগবঢ়াইছে। সাহিত্য অকাডেমি, নেশ্যনেল বুক ট্ৰাষ্ট (এন বি টি), বিশ্ববিদ্যালয়, কলেজকে ধৰি ৰাষ্ট্ৰীয় আৰু ৰাজ্যিক বহু অনুষ্ঠান-সন্মিলনলৈ সমল ব্যক্তি, মুখ্য অতিথি, বিশিষ্ট অতিথি, নিৰ্দিষ্ট বক্তা, উন্মোচক হিচাপে আমন্ত্ৰিত হৈ সন্মানিত হৈছে। সাহিত্যিক গৰাকীৰ উপন্যাসক গৱেষণাৰ মূল বিষয় হিচাপে লৈ গৱেষণা ডিগ্ৰী ল'বলৈ গৱেষকে বিশ্ববিদ্যালয়ত গৱেষণা কৰিছে। ভাৰতৰ বিভিন্ন প্ৰান্তত আয়োজিত আন্তৰাষ্ট্ৰীয় আৰু ৰাষ্ট্ৰীয় আলোচনা চক্ৰত তেখেতৰ শেহতীয়া উপন্যাস কেইখন বিশ্ববিদ্যালয়-মহাবিদ্যালয়ৰ পণ্ডিত-অধ্যাপক, সমল ব্যক্তি, গৱেষকৰ আলোচনা পত্ৰৰ বিষয় হোৱাৰ লগতে প্ৰসঙ্গ-গ্ৰন্থ হৈ পৰিছে\nডিব্ৰুগড় বিশ্ববিদ্যালয়ৰ নন্দিনী(২০০৪, বনলতা)\nআপোনজনৰ ঠিকনা (২০০৭, বনলতা)\nঅভিলাষী যাত্ৰা (২০০৮, বনলতা)\nৰাগ... ইমন (২০০৯, চন্দ্ৰ প্ৰকাশ)\nনাং-ফা (২০১০, বনলতা)\nলিড’লাম (২০১২, বনফুল প্ৰকাশন)\nভোক (২০১৫, বনলতা)\nআংকুশ (২০১৮, বনলতা)\nসিহঁত (২০২০, বনলতা)\nবনশাক আৰু ইয়াৰ ব্যৱহাৰ ( ২০১০, বনলতা)\nসয়ম্বৰ ঘৰফলীয়া এক সন্ধান যাত্ৰা ( ২০১২, শব্দ প্ৰকাশ)\nআলোচনীৰ যোগে প্ৰকাশিত উপন্যাসিকা[সম্পাদনা কৰক]\nনিৰুদিষ্ট প্ৰেমিকজনৰ সন্ধানত (শাৰদীয় দৈনিক জনমভূমি, ২০০৮)\nবাঁহী বজোৱা ল’ৰাটো (শাৰদীয় দৈনিক জনমভূমি, ২০১০)\nঅকাৰণে, নিস্পাপ চকুহালত (ইত্যাদি, জনসাধাৰণ, ৯ জানুৱাৰী, ২০১১)\nএটা নষ্ট ল’ৰাৰ মালিতা (সাপ্তাহিক জনমভূমি, ৰঙালী বিহু বিশেষ সংখ্যা, ১৩ এপ্ৰিল ২০১১)\nচিনাকি গাঁৱৰ অচিনাকি পদূলি (জনসাধাৰণ, বসন্ত উপাচাৰ, এপ্ৰিল ২০১১)\nপিতা (শাৰদীয় দৈনিক জনমভূমি, ২০১১)\nবৃত্তৰ বাহিৰত (অসম বাণী, বিহু আলোচনী, ২০১২)\nসপোনবোৰ (বিহু আলোচনী, দৈনিক জনমভূমি, ২০১২)\nএনাজৰী (শাৰদীয় আলোচনী, দৈনিক জনমভূমি, ২০১২)\nগাঁজ মেলা সপোন (শাৰদীয় আলোচনী, জনসাধাৰণ, ২০১২)\nদাগ (ভোগালী, মাঘ বিহু বিশেষ সংখ্যা আলোচনী, দৈনিক জনমভূমি, ২০১৩)\nযাত্ৰা (ৰঙালী বিহু বিশেষ সংখ্যা,অসমীয়া নাৰীযুগ, মাৰ্চ-এপ্ৰিল ২০১৩)\nশাশ্বতিক (শাৰদীয় আলোচনী, দৈনিক জনমভূমি, ২০১৩)\nআধৰুৱা সপোন এটা (শৰদীয় সম্ভাৰ, জনসাধাৰণ, ২০১৩)\nতুমি অথবা তুমিহীনতা (বিহু আলোচনী, অসম বাণী, ২০১৪)\nশাশ্বতিকঃ এটা অসমাপ্ত কাহিনী (শাৰদীয় দৈনিক অসম, ২০১৪)\nশাশ্বতিকঃ এক অপ্ৰকাশিত সত্য (ভোগালী, মাঘ বিহু বিশেষ সংখ্যা আলোচনী, দৈনিক জনমভূমি, ২০১৫)\nগ্লেমাৰ (বিহু আলোচনী, অসম বাণী, ২০১৫)\nচিনাকি-অচিনাকি (মাহেকীয়া অনুভূতি, বসন্ত বিশেষ সংখ্যা, ২০১৫)\nস্বৰ্গৰ সাধুকথা (শাৰদীয় আলোচনী, দৈনিক জনমভূমি, ২০১৫)\nআলোচনীত প্ৰকাশিত ধাৰাবাহিক[সম্পাদনা কৰক]\nআমাৰ শাক চিনাকি (উদ্ভিদ বিষয়ক সচিত্ৰ ধাৰাবাহিক, সাতসৰী, জুলাই ২০১০ ৰ পৰা জুলাই ২০১৪ লৈকে)\nজলজ (ধাৰাবাহিক উপন্যাস, বসুন্ধৰা, দৈনিক জনমভূমি, ১৭ মাৰ্চ ২০১৩ ৰ পৰা ২২ ডিচেম্বৰ ২০১৩ লৈকে)\nআমাৰ মাছ চিনাকি (মাছ বিষয়ক সচিত্ৰ ধাৰাবাহিক, সাতসৰী, চেপ্তেম্বৰ ২০১৪ ৰ পৰা বৰ্তমানলৈকে)\nদূৰদৰ্শন যোগে প্ৰচাৰিত তথ্যচিত্ৰ/আলেখ্য[সম্পাদনা কৰক]\nমাঘ আমাৰ ভোগালী\nবিহু থাকে মানে বিহুকে বিনাবা...\n২০০৯ চনৰ ‘হৰেন্দ্ৰ চন্দ্ৰ বৰকাকতী উপন্যাস বঁটা' ( ৰাগ... ইমনৰ পাণ্ডুলিপিৰ বাবে)\n২০১০ চনত উত্তৰ পূব ভাৰতৰ পৰা প্ৰকাশিত ১০খন গ্ৰন্থৰ এখন হিচাপে 'নাং-ফা'লৈ "গ্ৰন্থ বান্ধৱৰ" বিশেষ স্বীকৃতি\n২০১১ চনত আধাৰশিলালৈ নতুন প্ৰজন্মৰ লেখিকা হিচাপে নিৰ্বাচিত\nস্বেচ্ছাসেৱী সংস্থা 'জীৱন ইনিচিয়েটিভ'ৰ ২০১২ চনৰ 'বছৰৰ বিশেষ ১০' গৱেষক, গায়ক, কৃষক, সংবাদ গোষ্ঠী, সমবায়, চিনেমা, গ্ৰন্থৰ তালিকাত অন্তৰ্ভুক্ত একমাত্ৰ গ্ৰন্থ লিড'লাম। \n২০১২ চনত উত্তৰ পূব ভাৰতৰ পৰা প্ৰকাশিত ১০খন গ্ৰন্থৰ এখন হিচাপে 'লিড'লাম'লৈ "গ্ৰন্থ বান্ধৱৰ" বিশেষ স্বীকৃতি\n২০১৩ 'যুৱ প্ৰেৰণা বঁটা'(দৈৱকী হাজৰিকা স্মৃতি ন্যাস)\n↑ 1.0 1.1 1.2 1.3 " প্ৰতিশ্ৰুতিসম্পন্না লেখিকা জুৰী বৰা বৰগোহাঞি", কুশল হালৈ, দেওবৰীয়া চ'ৰা দৈনিক অসম, ৮ এপ্ৰিল ২০১২\n↑ নন্দিনী, আগষ্ট ২০১৫\n↑ 3.0 3.1 "JURI BORAH BORGOHAIN at Simplesite". http://juriborahborgohain.simplesite.com/। আহৰণ কৰা হৈছে: November20, 2018.\n↑ "Harendra Chandra Borkakaty Award given away"- By Staff Reporter, The Sentinel, 9th December, 2010,\n↑ "গ্ৰন্থ পৰিচিতি ২০১০-১১" www.ruchiraarts.in\n↑ "LITERARY FORUM ADHARSHILA STARTED". Northeast Today. July 26, 2011. http://www.northeasttoday.in/our-states/assam/literary-forum-adharshila-started/। আহৰণ কৰা হৈছে: November 20, 2012.\n↑ "জীৱন" Edition 36, 2013, jeevaninitiative,avoluntary association\n↑ "গ্ৰন্থ পৰিচিতি ২০১২-১৩" www.ruchiraarts.in\n↑ ঔপন্যাসিক জুৰী বৰা বৰগোহাঞিলৈ যুৱ প্ৰেৰণা বঁটা "অসমীয়া খবৰ" 1st October, 2013,Page No. 8\n"https://as.wikipedia.org/w/index.php?title=জুৰী_বৰা_বৰগোহাঞি&oldid=270599"ৰ পৰা অনা হৈছে\nএই পৃষ্ঠাখন ০৯ এপ্ৰিল, ২০২১ তাৰিখে ০৮:০৫ বজাত অন্তিম সংশোধন কৰা হৈছিল।


হিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য -\nHomeআন্তঃৰাষ্ট্ৰীয়হিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য\nহিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য\nহিন্দু বাংলাদেশীৰ প্ৰব্ৰজনক লৈ বাংলাদেশৰ সংবাদপত্ৰতে ভয়ংকৰ তথ্য\nডিজিটেল ডেস্ক : হিন্দু বাংলাদেশীৰ ভীতি, নাগৰিকত্ব সংশোধনী আইন, অসমীয়া ভাষী লোক সংখ্যালঘুত পৰিণত হোৱাৰ দৰে আশংকাই বিগত কেইবাটাও দশক ধৰি অসমৰ জনজীৱনক গ্ৰাস কৰি ৰাখিছে। এইক্ষেত্ৰত শাসকপক্ষৰ নিৰ্লিপ্ততাৰ বিপৰীতে একাংশ দল সংগঠনে বিভিন্ন সময়ত কৰি আহিছে তীব্ৰ গণতান্ত্ৰিক আন্দোলন। নাগৰিকত্ব সংশোধনী বিধেয়ক আৰু পাছলৈ নাগৰিকত্ব সংশোধনী আইনৰ বিৰুদ্ধে হোৱা জনজাগৰণ এই আশংকা, সংশয়ৰে প্ৰতিফলন।\nশাসকপক্ষই এই আন্দোলনক দমন, বিভাজক, প্ৰলোভন আদি বিভিন্ন কৌশলেৰে নিঃশেষ কৰিছে আৰু এনে আশংকাৰ কোনো বাস্তৱিকতা নাই বুলিয়েই দাবী কৰি আহিছে। কিন্তু শাসকপক্ষই কোৱাৰ দৰে অসম তথা উত্তৰ-পূবলৈ হিন্দু বাংলাদেশীৰ প্ৰব্ৰজনৰ আশংকা একেবাৰে অমূলক নেকি? অসমৰ ভাষা-সংস্কৃতিৰ ওপৰত চলিবপৰা আগ্ৰাসন অমূলক নেকি? এইকথাৰ উত্তৰ একেআষাৰে ক’ব পাৰি— নহয়। কিয়নো এইবাৰ ত্ৰিপুৰাৰ সৰ্বাধিক প্ৰচলিত বাংলা ভাষাৰ কাকততে প্ৰকাশ পাইছে এই তথ্য।\nবাংলা কাকত ‘স্যন্দন পত্ৰিকা’ৰ যোৱা ১৮ নৱেম্বৰ সংখ্যাত এখন প্ৰতিবেদন প্ৰকাশ পাইছে। জাকিৰ হোসেনে ঢাকাৰ পৰা প্ৰকাশ কৰা এই প্ৰতিবেদনত সন্নিৱিষ্ট কৰিছে ভালেমান উদ্বেগজনক তথ্য। বিগত ৫০ বছৰত বাংলাদেশত ৭৫লাখ হিন্দু লোক কমা বুলি প্ৰকাশ পাইছে এই প্ৰতিবেদনত। ক্ৰমাগতভাৱে হিন্দুৰ জনসংখ্যা কমি অহাৰ এই তথ্য প্ৰকাশ কৰি প্ৰতিবেদনখনত উল্লেখ কৰা হৈছে যে, বিগত ৫০বছৰত দেশখনৰ জনসংখ্যা দুগুণতকৈও অধিক হৈছে। এই সময়ছোৱাত বৌদ্ধ, খ্ৰীষ্টান আৰু অন্যান্য ধৰ্মাৱলম্বীৰ জনসংখ্যা প্ৰায় একেই আছে যদিও হিন্দুৰ সংখ্যা চকুত লগাকৈ কম হৈছে।\nস্বাধীন বাংলাদেশত প্ৰথম লোকপিয়ল কৰা হৈছিল ১৯৭৪চনত। সেই সময়ত হিন্দুৰ জনসংখ্যাৰ হাৰ আছিল ১৩.৫শতাংশ। তাৰ পাছত আৰু চাৰিটা লোকপিয়ল হৈছে। একেবাৰে শেহতীয়া লোকপিয়লটো হৈছে ২০১১চনত। এই লোকপিয়লত দেখা গৈছে দেশৰ মুঠ জনসংখ্যাৰ মাত্ৰ ৮.৫শতাংশ হিন্দুৱে দেশখনত এতিয়া আছে। বাংলাদেশৰ লোকপিয়ল আৰু গৃহগণনাৰ প্ৰতিবেদনত দেশখনত হিন্দুৰ জনসংখ্যা কমি যোৱাৰ দুটা কাৰণৰ কথা উল্লেখ কৰিছে। তাৰ ভিতৰত প্ৰথমটো হৈছে দেশখনৰ পৰা হিন্দুসকলৰ দেশৰ বাহিৰলৈ প্ৰব্ৰজন ঘটিছে। দ্বিতীয়তে হিন্দুসকলৰ মাজত সন্তান জন্মৰ হাৰ কম হোৱাৰ কথা কোৱা হৈছে।\nআমি দ্বিতীয় কাৰণটো যদি বাদ দিওঁ আৰু প্ৰথম কাৰণটো অৰ্থাৎ আন দেশলৈ প্ৰব্ৰজনৰ কাৰণটো ধৰি লওঁ তেন্তে ই নিশ্চয় অসমৰ বাবে শুভ ইংগিত বহন নকৰে। বিভিন্ন ৰাজনৈতিক নেতা, সমাজবিজ্ঞানী, হিন্দু সম্প্ৰদায়ৰ নেতা তথা গৱেষকসকলো এইদিশত একমত যে, দেশখনত হিন্দুৰ জনসংখ্যা কমি যোৱাৰ প্ৰধান কাৰণ হৈছে দেশত্যাগ। হিন্দুসকলৰ দেশত্যাগৰ এটা ঐতিহাসিক প্ৰৱণতাও আছে। অৰ্থনৈতিক, সামাজিক আৰু ৰাজনৈতিক কাৰণত সংখ্যালঘুসকলে দেশ ত্যাগ কৰা বিষয়টো লৈ গৱেষণা কৰিছে ঢাকা বিশ্ববিদ্যালয়ৰ অৰ্থনীতি বিভাগৰ অধ্যাপক আবুল বৰকাতে।\nতেওঁৰ মতে, কোনো লোকেই নিজৰ ঘৰ ভেটি এৰি অইন ঠাইলৈ যাব নিবিচাৰে। অত্যাচাৰৰ বাবে দেশ ত্যাগ কৰা লোকৰ সংখ্যাও এতিয়া ভালেখিনি হ্ৰাস পাইছে। শত্ৰু (অৰ্পিত) সম্পত্তি আইনৰ কাৰণে অনেকে নিঃস্ব হৈ দেশত্যাগ কৰিবলৈ বাধ্য হৈছে। এইটো বেছিকৈ ঘটিছে গ্ৰামাঞ্চলৰ দুৰ্বল হিন্দুসকলৰ ক্ষেত্ৰত। এতিয়া প্ৰশ্নটো হৈছে এইসকল নিঃস্ব, সৰ্বহাৰা, আৰু নিৰ্যাতনৰ বলি হোৱা লোকসকল গৈছে ক’লৈ? তেওঁলোকৰ বাবে সহজ ঠিকনা কি? সুগম আশ্ৰয়স্থল কি? ইয়াৰ সৈতে অসম আৰু উত্তৰ পূবৰ সম্পৰ্ক কিধৰণৰ? এই বিষয়ে সবিশেষ প্ৰকাশ পাব আমাৰ পৰৱৰ্তী প্ৰতিবেদনত…\nPrevious articleঅভিষেক সুখকৰ, জাদেজাৰে ভাৰতৰ ইনিংছ চম্ভালিছে নৱাগত শ্ৰেয়াসে\nNext articleএখন অসমীয়া হ’ৰ্ডিঙক লৈ বৰাকত নতুন বিতৰ্ক\nঅ’মিক্ৰন দুৱাৰদলিত! ভাৰতত কেৱল ২ শতাংশই পৰিধান কৰে মাস্ক


অভিভা‌ৱকৰ শাসন আৰু শিক্ষা-ব্য‌ৱস্থাৰ মেৰপাকত আমাৰ ল’ৰা-ছো‌ৱালী — Vikaspedia\nস্কুলৰপৰা উভটি আঁহোতে, কণমানিটিলৈ আপোনাৰ পুতৌ নজন্মেনে বাৰু ? কেনেকৈ যে ইমান গধুৰ কিতাপৰ মোনাটো কঢ়িয়াই আনে, আপোনাৰ ভা‌ৱি দুখ নালাগে নে ? পৰীক্ষা-নিৰীক্ষাৰ যোগেদি ডাক্তৰসকলে পাইছে যে সোতৰ বছৰৰ তলৰ শিশুসকলৰ ক্ষেত্ৰত, যদি স্কুললৈ সদায় অনা-নিয়া কৰা মোনাটোৰ ওজন তাৰ শৰীৰৰ ওজনৰ দহ শতাংশতকৈ বেছি হয়, তেন্তে তেনে শিশুৰ কঁকালৰ ‘পেশীজনিত-হাঁড়ৰ বিষ’ (Musculoskeletal Pain) হো‌ৱাৰ সম্ভা‌ৱনা খু‌ৱেই বেছি। (উৎস : http://www.iea.cc/ECEE/pdfs/art0212.pdf ৱেবচাইট)।\nএনে ৰোগীৰ সংখ্যা বৰ্তমানে বিদেশতহে ক্ৰমাগতভা‌ৱে বৃদ্ধি পাইছে যদিও আমাৰ দেশত‌ো সেই একে দশা হ’বলৈ বেছি পৰ নাই ! এৰা, দৰাচলতে আমাৰ শিক্ষা ব্য‌ৱস্থাটো‌ৱেই যেন এটা গধুৰ বোজা , যাৰ ভাৰ আমি কঢ়িয়াই লৈ ফুৰিবলগীয়া হয় ফুলকুমলীয়া শৈশ‌ৱৰ পৰা সোনালী যৌ‌ৱন পৰ্যন্ত!\nইয়াৰ উপৰিও ভূতৰ ওপৰত দান‌ৱ পৰাদি অভিভা‌ৱকসকলৰ অবিৰামভা‌ৱে চলা কৰ্তৃত্ব তথা কঠোৰ শাসনে এটি শিশুক ভাৰাক্ৰান্ত কৰি তোলে । বহু শিশু‌ৱে অভিভা‌ৱকৰ এনে কঠোৰ শাসন আৰু ব্যভিচাৰৰ বিৰোধিতাচৰণ কৰি অপৰাধ সংঘটিত কৰাৰ কথাও জানিবলৈ পো‌ৱা যায় । আপুনি বাৰু আপোনাৰ শিশুটিক এটি হত্যাকাৰী, অপৰাধী অথবা সন্ত্ৰাসবাদী হো‌ৱাটো কাহানিবা বিচাৰে নেকি? দৰাচলতে, আপোনাৰ দৰেই কোনো পিতৃ-মাতৃয়েই এনে হো‌ৱাটো কদাপি নিবিচাৰে । কিন্তু সমাজ-ব্য‌ৱস্থা, শিক্ষা-ব্য‌ৱস্থা এইবোৰৰ মেৰপাকত পৰি আপুনি যে আপোনাৰ সন্তানৰ মানসিক ক্ষেত্ৰখনক একোটা চাৰিসীমাৰ মাজত বন্দী কৰি ৰাখে, সেয়া হয়তো আপুনি নিজেও নাজানে । আপুনি নিশ্চয় তাৰ মংগলৰ বাবেই কিছুমান ৰীতি-নীতি বান্ধি দিয়ে, যিবোৰ সি আখৰে আখৰে পালন কৰিবলৈ বাধ্য হয় আৰু যাৰ অমান্য কৰিলেই আপুনি তাক উচিত শাস্তিও প্ৰদান কৰে। এয়াও এক প্ৰকাৰৰ বৰ্বৰতা । শিশুৰ কোমল মনে এনে বান্ধোন কেতিয়াও মানি নলয়। শিশু‌ৱে সদায় স্বাধীনতা ভাল পায় । ন ন অভিজ্ঞতাৰ বাবেই শিশু‌ৱে ভিন ভিন কাম কৰি ভাল পায়। ইয়েই শিশুৰ স্বভা‌ৱ। ‘জুইয়ে পুৰিব’ বুলি আপুনি ক’লেও সি নুবুজে, এদিন সঁচাকৈয়ে পুৰিলেহে সি বুজি পায় ।\nআজিৰ ল’ৰা-ছো‌ৱালীয়ে আকৌ বাৰীত বা হাবি-বননিত আম-জামু-পনিয়ল বিচাৰি নাযায় । কাৰণ, মাক-দেউতাকেও সন্তানক এৰি দিবলৈ ভয় কৰে কিবা এটা অঘটন হো‌ৱাৰ আশংকাত । আজিকালিৰ ল’ৰা-ছো‌ৱালীয়ে চিলা উৰু‌ৱাব নাজানে, বৰশী বাব নাজানে ,নদীত সাঁতুৰিবও নাজানে । আনকি অনেকেই টাংগুটি,মাৰ্বল গুটিও খেলিবলৈ নাজানে । লগৰীয়াৰ লগত টলৌ টলৌকৈ ঘুৰি ফুৰিলে কিজানি ‘সোনটো’ বা ‘সোনজনী’য়ে বেয়া হ’বলৈ শিকিব ,তাৰ ভয়তে ঘৰত শিশুটিক সুম‌ু‌ৱাই ৰাখে । নিজৰ চুবুৰীটোৰে মাটি-পানীক চিনি নোপ‌ো‌ৱা এজন শিশু‌ৱে ডাঙৰ হৈ কিদৰে দেশৰ কথা ভা‌ৱিব, সেয়াও আশ্চৰ্যকৰ ! এইদৰে ঘৰগোনা ল’ৰা-ছো‌ৱালীমখাই যিমানেই পঢ়ি-শুনি ডাঙৰ নহওঁক কিয়, সিহঁত কিন্তু আমাৰ ব্ৰইলাৰ মুৰ্গীকেইটাৰ দৰেই নিশকটীয়াই হ’ব । মুকলি বতাহৰ ভু নো‌পো‌ৱা, ৰ’দ-বৰষুণ গাত নপৰা সন্তান শাৰীৰিক আৰু মানসিক দুয়ো ফালৰ পৰাই অতি অসুখী হয় । ই অতি স্বাভা‌ৱিক ঘটনা। সেয়েহে আপোনাৰ সন্তানক মুকলিমুৰীয়াকৈ ফুৰিবলৈ, তাৰ মতে চিন্তা কৰিবলৈ, কিছু স্বাধীনতা দিয়ক । এই ধুনীয়া পৃথি‌ৱীখনৰ অপূৰ্ব ৰূপ উপভোগ কৰিবলৈ দিয়ক । কোনটো বেয়া, কোনটো ভাল সেয়া বিচাৰ কৰিবলৈ তাক নানান পৰিস্থিতিৰ সতে মুখামুখি হ’বলৈ দিয়ক । অভিজ্ঞতা তাৰ জ‌ী‌ৱনৰ শিক্ষক হ’বলৈ দিয়ক ।\nসেইদৰে শিশুক ইতিকিং বা উপহাস কৰাতকৈ উৎসাহ জনো‌ৱাটো বেছি প্ৰয়োজনীয় । কিবা এটা ভুল কৰাটো তেনেই স্বাভা‌ৱিক, কাৰণ সি এতিয়াও পৰিপক্ক হো‌ৱা নাই । কিন্তু নিজৰ মাক-দেউতাকৰ পৰাই পো‌ৱা উপহাস আৰু গালি-গালাজে শিশুটিৰ অভিমানী মনত তীব্ৰভা‌ৱে ৰেখাপাত কৰে । বহু ক্ষেত্ৰত এনেবোৰ কাৰণতে শিশুটি ভীষণ লজ্জাবোধ আৰু নীচাত্মিকাবোধত ভোগে, যিবোৰৰ পৰিমাণ বেছি হ’লেই ই মানসিক বিকাৰলৈ পৰিণত হ’ব পাৰে ।কিন্তু সৰু ভুলটোক সহানুভূতিৰে শুধৰাই দি ভাল কাম কৰিবলৈ উৎসাহ দিলেশিশুৰ প্ৰাণত নতুন সঞ্জী‌ৱনীৰ সৃষ্টি হয়, যিয়ে তাক আকৌ এবাৰ ভালদৰে কৰিবলৈ অনুপ্ৰেৰিত কৰে । সমাজত আপোনাৰ নিজৰ স্থিতি তথা সন্মানতকৈ শিশুটিৰ আনন্দক বেছি গুৰুত্ব দিবলৈ শিকক ।\nপৰ্যবেক্ষণ কৰিলে এই কথা ধৰা পৰে যে, বহু অভিভা‌ৱকে সন্তানক এনেধৰণে শাসন কৰিবলৈ আচলতে বাধ্য হ’বলগীয়াত পৰে । কাৰণ অধিকাংশ অভিভা‌ৱকেই শিশুটিক নিজে বিচৰা ধৰণে ‘বনাই’ ল’ব খোজে । সমাজত পিতৃ-মাতৃৰ যি স্থান, তাৰ লগত ৰজিতা খু‌ৱাই সন্তানটিৰ ধৰণ-কৰণ ,আচাৰ–ব্য‌ৱহাৰ হো‌ৱাটো বিচাৰে । তাৰ ফলতেই সন্তানটিয়ে অভিভা‌ৱকৰ ইচ্ছা অনুযায়ী উঠা-বহা কৰিবলৈ বাধ্য হ’বলগীয়া হয় । ই একপ্ৰকাৰে পাপ ।অ‌ৱশ্যে প্ৰচলিত সমাজ-ব্য‌ৱস্থাৰ লগতে সমানে সমানে আমাৰ শিক্ষা-ব্য‌ৱস্থাইও অভিভা‌ৱকসকল ভুল পথে পৰিচালিত কৰিছে । তাৰে ফলত বিদ্যালয়ৰ কঠিন পাঠ্যক্ৰমৰ বোজা শিশুটিৰ লগতে মাক-দেউতাকেও কান্ধ পাতি ল’ব লগীয়া হয় । মাত্ৰ ৫-৬ বছৰীয়া ল’ৰা-ছো‌ৱালীয়ে যদি ৯-১০ টা বিষয়ৰ পাঠ পঢ়িবলগীয়া হয়, তেন্তে তেনে পাঠ্যক্ৰমৰ গৃহকাৰ্য সম্পূৰ্ণ কৰিবলৈ মাক-দেউতাক তৎপৰ হ’বলগীয়া হো‌ৱাটো অতি স্বাভা‌ৱিক কথা । আৰু এই অতিৰিক্ত বোজাৰ বাবেই ঘৰ এখনত জন্ম লয় কিছুমান ৰুঢ় নীতি-নিয়ম,বান্ধোন আৰু ৰুটীনমাফিক জী‌ৱন । গতিকেই ক’ব পাৰি যে, আমাৰ শিক্ষা-ব্য‌ৱস্থাৰ আঁসো‌ৱাহৰ বাবেই আমাৰ ন-প্ৰজন্মই জীয়াতু ভুগিছে, এই কথা ধুৰূপ ।\n১) আমাৰ ল’ৰা-ছো‌ৱালীয়ে কে‌ৱল পৰীক্ষাত নম্বৰ গোটাবৰ বাবেহে পঢ়া-শুণা কৰে । এই ব্য‌ৱস্থাত উচ্চ নম্বৰ প্ৰাপ্ত শিক্ষাৰ্থী গৰাকীকেই চূড়ান্ত মেধাসম্পন্ন বুলি ধৰি লো‌ৱা হয়, যিটো সদায় সত্য নহ’বও পাৰে । কাৰণ আমি সকলো‌ৱে জানো, আমাৰ দেশত পৰীক্ষাত সৰহ নম্বৰ পাবলৈকে হাজাৰ জনে হাজাৰটা অসৎ উপায় অ‌ৱলম্বন কৰে । গতিকেই এই ব্য‌ৱস্থাত মেধা নথকাকৈয়ো এজন ছাত্ৰ বা ছাত্ৰীয়ে উচ্চ নম্বৰ পাব পাৰে ।\n২) মুখস্থ-বিদ্যা কাহানিও প্ৰকৃত শিক্ষা নহয় । কিন্তু আমাৰ শিক্ষা ব্য‌ৱস্থাত এইবোৰকেই প্ৰাধান্য দি অহা হৈছে । আনকি বহু শিক্ষকে ছাত্ৰ-ছাত্ৰীয়ে বুজি নাপালে মুখস্থ কৰি পৰীক্ষাত হুবহু লিখিবলৈকে প্ৰত্যক্ষভা‌ৱে উপদেশ দিয়ে ।\n৪) এজন সফল ছাত্ৰ বা ছাত্ৰী মানেই আমি এজন সফল চাকৰিয়ালক বুজো পাওঁ । এনে চাকৰিমুখী শিক্ষা-ব্য‌ৱস্থাই এজন ভাল শিক্ষাৰ্থীক হয়তো এটা ভাল চাকৰি যোগাৰ কৰি দিব পাৰিছে, কিন্তু ইয়েই তেওঁক এজন প্ৰকৃত সৎ ‘মানুহ’ হিচাপে গঢ়ি নুতুলিবও পাৰে ।\nআমি এনে এখন দেশৰ বাসিন্দা য’ত এজন পিতৃয়ে জী‌ৱনজো‌ৰা অৰ্জন আৰু লাখটকীয়া ঋণ সন্তানৰ শিক্ষাৰ নামতেই খৰচ কৰে আৰু যাৰ বিনিময়তো প্ৰকৃত শিক্ষা পো‌ৱাৰ পৰা শিক্ষাৰ্থীজন বঞ্চিত হয় । আৰু এনেডিগ্ৰী লাভৰ পিছতো দেশৰ কোটি কোটি ল’ৰা-ছো‌ৱালীয়ে নিবনু‌ৱা হৈ দিন কটায় । নম্বৰৰ বাবে হো‌ৱা প্ৰতিযোগিতাৰ দৌৰত ভাগৰি আৰু তথাকথিত ভাটৌ-শিক্ষাৰে শিক্ষিত হৈ আমাৰ বহু যু‌ৱক-যু‌ৱতীয়ে স্বকীয় সৃষ্টিশীলতাক বিনষ্ট কৰাই নহয় বহুজনে হতাশাত ভুগি আত্মজাহ কৰিবলৈও বাধ্য হৈছে ।\nখ) সৃষ্টিশীলতা,স্বকীয় ধ্যান-ধাৰণা,গ‌ৱেষণা আৰু উদ্ভা‌ৱনৰ প্ৰতি উৎসাহ যোগো‌ৱা: শিক্ষাজগতলৈ বিশেষ অৰিহণা যোগো‌ৱা অধ্যাপক-গ‌ৱেষকক আমাৰ চৰকাৰে কাচিৎহে পুৰস্কিত কৰা পৰিলক্ষিত হয় । এনেকি কোনো এজনে ব্ৰহ্মাণ্ডৰ তত্ত্ব আৱিষ্কাৰ কৰিলেও তেওঁ আমাৰ চৰকাৰৰ চকুত নপৰে । আমাৰ পৰীক্ষা পদ্ধতিৰ এনে সালসলনি ঘটো‌ৱা উচিত য’ত সমস্যাৰ সমাধান উলিও‌ৱাৰ সামৰ্থ্য, নিজা সৃষ্টি, বাস্ত‌ৱিক দৃষ্টিভংগী ইত্যাদিৰ উচিত মূল্যায়ন কৰা হয় ।\nঘ) শৈক্ষিক ক্ষেত্ৰত মেধা-সম্পন্ন লোকৰ নিযুক্তি: চৰকাৰে লাহে লাহে শিক্ষাৰ ক্ষেত্ৰত নতুন শিক্ষকক নিযুক্তি দিছে হয়, কিন্তু খালী পদসমূহ সম্পূৰ্ণৰূপে পূৰণৰ স্বাৰ্থতে হওঁক অথবা সংৰক্ষণৰ নীতিৰ বলি হৈয়েই বহু ৰাজ্যত বহু নিকৃষ্ট মানৰ যু‌ৱক-যু‌ৱতীকো শিক্ষক হিচাপে মকৰল কৰিবলগীয়াত পৰিছে। ইয়েই দেশখনৰ শিক্ষাৰ মানক বহু নিম্নগামী কৰিবলৈ অৰিহণা যোগাব, কাৰণ যিজন শিক্ষকৰ শৈক্ষিক বিষয় এটাত নিজৰেই স্পষ্ট ধাৰণা নাথাকে,তেওঁ ছাত্ৰ-ছাত্ৰীক কি শিকাব পাৰিব সেয়া সহজেই অনুমেয়। চৰকাৰে উপযুক্ত সা-সুবিধা,পাৰিতোষিক, পৰি‌ৱেশ আৰু আন্ত:গাঁঠনি গঢ়ি তুলি আমাৰ দেশৰ অতি মেধা‌ৱী ন‌ৱ-প্ৰজন্মক শৈক্ষিক ক্ষেত্ৰলৈ আকৰ্ষিত কৰা উচিত।\nদেখি-শুনি শিকা: কো‌ৱা হয় যে আমি আমাৰ মন ব্য‌ৱহাৰ কৰিহে শিকোঁ ।কিন্তু দেখা যায় যে শিশু‌ৱে সদায় দৈনন্দিন কাম-কাজৰ মাজেৰেই স্বাভা‌ৱিক জী‌ৱন-শৈলীৰেই দেখোন নিজৰ মাতৃভাষা শিকি পেলায় । অৰ্থাৎ শিশু‌ৱে পৰি‌ৱেশৰ পৰাই শিকে । শিশুসকলৰ প্ৰকৃততে শিকিবৰ বাবেই জন্ম । শিশুৰ শিকাৰ ক্ষমতা বৰ মন কৰিবলগীয়া । কিন্তু শিশু‌ৱে কি শিকিব সেয়া মূলত: নিৰ্ভৰ কৰে শিক্ষক,অভিজ্ঞতা আৰু পৰি‌ৱেশৰ ওপৰত ।\nশিকাৰ বাবে প্ৰস্তুত পৰি‌ৱেশ: এনে এটা পৰি‌ৱেশ য’ত শিশু‌ৱে নিজেই নিজৰ সতে কিবা এটা কৰিব পাৰে ,অৰ্থাৎ খেলিব পাৰে; তেনে পৰি‌ৱেশতে শিশু‌ৱে আটাইতকৈ বেছিকৈ শিকে । গতিকে শিক্ষাৰ বাবেও এনে এক পূৰ্ব-প্ৰস্তুত পৰি‌ৱেশ এটাত শিকণ-সামগ্ৰী সমূহ থাকিব লাগে আৰু তাত হো‌ৱা শিশুৰ নিজা অভিজ্ঞতাসমূহ নিয়াৰিকৈ হো‌ৱাটো নিশ্চিত কৰাব লাগে। এনে পৰি‌ৱেশতেই শিশু-কেন্দ্ৰিক শিক্ষা প্ৰদান কৰা উচিত আৰু তাত শিক্ষকৰ সক্ৰিয় অংশগ্ৰহণ সুনিশ্চিত হো‌ৱা উচিত। ইয়াত শিশুটিক মুকলিমুৰীয়াকৈ স্ব-ইচ্ছাৰে ইটো সিটো কৰিবলৈ এৰি দিলেই সি সুন্দৰভা‌ৱে প্ৰকৃতিৰ পৰা শিক্ষা লাভ কৰিবলৈ সমৰ্থ হয়।\nশিক্ষকৰ কৰণীয়খিনি: শিক্ষকজনৰ উপস্থিতি অনুভ‌ৱ নকৰাকৈয়ে সিহঁতক পৰিচালিত কৰাটো অতি প্ৰয়োজনীয়। শিক্ষকজনে সিহঁতে বিচৰা যিকোনো সময়তে সহায় কৰিবৰ বাবে সাজু থাকিব লাগে, কিন্তু সিহঁতৰ কাম-কাজ,খেলা-ধূলা তথা পৰীক্ষা-নিৰীক্ষাৰ মাজত শিক্ষকজন হেঙাৰস্বৰূপ হ’ব নালাগে । মন্টেছৰী শিক্ষাত এজন শিক্ষকৰ দায়িত্ব হৈছে ক) শিশুক উৎসাহ জগো‌ৱা, খ) শিশুক লক্ষ্য কৰা- সিহঁতৰ চলন-ফুৰণ চালি জাৰি চাই, কোনজনক কেনে ধৰণৰ ব্য‌ৱহাৰ কৰা উচিত তাক বাচি উলিও‌ৱা গ) শৈক্ষিক পৰি‌ৱেশ এটা গঠন কৰা ঘ) ন-ন শিক্ষাৰ সঁজুলী যোগাৰ দিয়া আদি।\nকবিগুৰু ৰবীন্দ্ৰনাথে প্ৰতিষ্ঠা কৰা কলকাতাৰ শান্তিনিকেতনত অ‌ৱস্থিত বিশ্ব-ভাৰতী বিশ্ববিদ্যালয়ত আজিও মুকলি পৰি‌ৱেশত শিক্ষা দান হয় আৰু তাত গুৰু-শিষ্যৰ পৰম্পৰা মানি চলা হয় । অ‌ৱশ্যে চৰকাৰে শিক্ষা-ব্য‌ৱস্থাৰ আমূল পৰি‌ৱৰ্তন আনিব বুলি আমি হাত সা‌ৱতি বহি থকাও উচিত নহয়। আমাৰ ল’ৰা-ছো‌ৱালীয়ে প্ৰচলিত ব্য‌ৱস্থাৰ মাজেৰি শিক্ষা অৰ্জন কৰিব লাগিব। গতিকেই এই ক্ষেত্ৰত অভিভা‌ৱকৰ সবল আৰু সক্ৰিয় ভূমিকা নিতান্তই প্ৰয়োজনীয়। নামী-দামী বিদ্যালয়ত নাম-ভৰ্তি কৰি দি সকলো সা-সুবিধা আৰু ঘৰু‌ৱা-শিক্ষকৰ ব্য‌ৱস্থা কৰি দিছো বুলি ভা‌ৱি হাত সা‌ৱতি বহি থাকিলেই আমাৰ সন্তান কিন্তু সু-শিক্ষিত হৈ নুঠে। তাক আপুনি তিল তিল কৈ গঢ়ি তোলক, শিকি থকা সমগ্ৰ প্ৰক্ৰিয়াটোৰে আপুনি অংশীদাৰ হওঁক।\nপৰীক্ষাত নম্বৰ বেছি পো‌ৱাতকৈ আপুনি গুৰুত্ব দিয়া উচিত সি বিষয়টোৰ প্ৰাথমিক ধ্যান-ধাৰণাবোৰ বুজি পাইছে নে নাই সেই কথাটোৰ ওপৰতহে। কাৰণ এটা বিষয়ৰ ওপৰত স্পষ্ট ধাৰণা সৃষ্টি হ’লেহে সি সেই বিষয়ত স‌ৱিশেষ অধ্যয়ন কৰিবলৈ সক্ষম হ’ব। পুথিগত বিদ্যাক আয়ত্ত্ব কৰো‌ৱাতকৈ আপুনি আপোনাৰ সন্তানক সমাজৰ হিতাৰ্থে ব্য‌ৱহাৰ হ’বপৰা জ্ঞান অন্বেষী অধ্যয়নৰ প্ৰতি আকৃষ্ট কৰাওঁক।\nঅভিভা‌ৱকসকলে এইটো আশা কৰাও অনুচিত যে তেওঁৰ সন্তানে প্ৰতিটো বিষয়তে সমানেই উচ্চ নম্বৰ লাভ কৰিব। কাৰণ এজন ছাত্ৰ বা ছাত্ৰীৰ জ্ঞান আয়ত্ব কৰাৰ ক্ষিপ্ৰতাৰ ওপৰত নিৰ্ভৰ কৰে তেঁওৰ ভিন্ন বিষয়ত থকা দখল বা মনোযোগৰ গুণাগুণ। প্ৰতিবেশীৰ সন্তানে খেলাত সোনৰ পদক পালে বুলিয়েই আপোনাৰ সন্তানেও যে পাব লাগিব, তেনে আশা কৰাটো মুৰ্খামীৰ পৰিচায়ক মাথোন। প্ৰতিজন শিশুৰেই জন্মগত প্ৰতিভা থাকে। আপোনাৰ শিশুটি কি সেই বিশেষ প্ৰতিভাৰ অধিকাৰী, তাক বিচাৰি উলিয়াই কৰ্ষণ কৰিবলৈ তেওঁক সুযোগ দিয়ক। কোনে জানে আপোনাৰ সন্তানতেই লুকাই আছে কিজানি আন এজন ভুপেন হাজৰিকা,শচীন তেণ্ডুলকাৰ,লতা মাংগেশকাৰ অথবা ৰতন টাটা!\nলিখক: অৰুণজ্যোতি দাস।


হিন্দু ধৰ্মৰ আঁৰত থকা শোষণবাদ - ALAYRAN\nহিন্দু ধৰ্মৰ আঁৰত থকা শোষণবাদ\nহিন্দুৰাষ্ট্ৰ নিৰ্মাণৰ আঁৰত কোন?\nইছলামৰ ধৰ্মগ্ৰন্থ কোৰানত পৃথিৱীক গোলাকাৰ আকৃতিত থকা কথা কোৱাৰ বিপৰীতে হিন্দু সকলৰ ধৰ্মগ্ৰন্থ যদুৰ্বেদত ২/১২/১২ ত লিখা আছে যে, ধৰিত্ৰী একেবাৰে চেপেটা; যিটো একেবাৰে ভিত্তিহীন "দৈৱ বাণী" ৷\nভাগৱত পুৰাণ অধ্যায় ৫, শ্লোক ১/৩৩ সংখ্যাত লিখা আছ যে, মানুহে বসবাস কৰা পৃথিৱীত লুণীয়া সমুদ্ৰ, বাঁহীৰ ৰস, মদৰ সমুদ্ৰ, ঘী ৰ সমুদ্ৰ, গাখীৰৰ সমুদ্ৰ, মিঠা পানীৰ সমুদ্ৰ, গাখীৰ আৰু পানী সংমিশ্ৰণৰ সাগৰ এই সাতখন মহা-সমুদ্ৰ পোৱা যায় ৷ এই আটাইকেইখন মহা-সমুদ্ৰ পৃথিৱত যদি আছেই তেন্তে তেনে মহা-সমুদ্ৰৰ অস্তিত্বৰ বিষয়ে পৃথিৱীবাসীৰ লগতে বিজ্ঞানীয়ে কিয় সম্ভেদ উলিয়াবলৈ তথা দেখিবলৈ সক্ষম হোৱা নাই?\nভাগৱত মহাপুৰাণ অধ্যায় ১০, শ্লোক ৯০/৪২ সংখ্যাত লিখা আছে যে, মহাৰাজ উগ্ৰসেনৰ এখন যুদ্ধত তেওঁৰ সৈনিকৰ সংখ্যা আছিল ১০০০০০০০০০০০০০ ৷ এবাৰ চিন্তা কৰক, পৃথিৱীত বৰ্তমান ৮ আৰৱ সংখ্যাই মানুহ নাই তেনে ক্ষেত্ৰত এজন ৰজাৰ সৈনিকৰ সংখ্যা সেই তেতিয়াৰ দিনত মানুহৰ সমখ্যাতকৈ কেনেকৈ বেছি হৈছিল ?\nভাগৱত পুৰাণত লিখা আছে যে, পৃথিৱীত এজোপা আম বৃক্ষ আছে যাৰ উচ্চতা ৯৯০০ মাইল ৷ তদুপৰি ভাগৱত মহাপুৰাণৰ ৮/২৪/৪৪ শ্লোকত ৬ লাখ মাইল দীঘল এজনী শিং লগা মাছৰ কথা উল্লেখ আছে ৷ এই ক্ষেত্ৰত কোনবা হিন্দু ধৰ্মৰ লোকে তেনে বৃহৎ উচ্চতাৰ আম গছ আৰু? ৬ লাখ মাইল দীৰ্ঘৰ মাছৰ সন্ধান দিব পাৰিব নে?\nপৌৰাণিক কথা মাতে হিমালয়ৰ উচ্চতা ২৫৬,০০০ মাইল ৷ ইয়াৰ বিপৰীতে পৃথিৱীৰ উচ্চতা এছিয়াৰ পৰা কণ্যাকুমাৰীত হেলনীয়া হোৱা ধ্ৰৱলৈকে মাত্ৰ ৮,০০০ মাইল ৷ একেই পৌৰাণিক কথাত প্ৰচলিত যে, হিমালয় ১২৮,০০০ মাইল দীঘল ৷ বিপৰীতে হিমালয় দীৰ্ঘ হ'ল ১৫০০ মাইল ৷ পৌৰাণিক দিনত এনে কি যন্ত্ৰ আছিল যে হিমালয়ৰ দৰে প্ৰকৃতিক দুৰ্গম ঠাইক সহজে জুখিব পাৰিছিল? তদুপৰি পৌৰাণিক জুখৰ লগত বৰ্তমানৰ জুখৰ পৰ্ৱতসম পাৰ্থক্য কিয়?\nভাগৱত মহাপুৰাণৰ অধ্যায় ৫, শ্লোক ২৪/২ ত উল্লেখ আছে যে, সূৰ্য্যৰ আকাৰ ৩০ হাজাৰ মাইল ৷ ভাগৱত মহাপুৰাণত থকা সূৰ্য্যৰ আকাৰৰ তথ্যৰ বিপৰীতে সূৰ্য্যতকৈ চন্দ্ৰৰ আকাৰ ৩৬ হাজাৰ মাইল ৷\nৰামায়ণত উল্লেখ আছে যে, ৰামায়ণৰ ঘটনা আজিৰ পৰা ১২ লাখ ৯৬ হাজাৰ বৰ্ষৰ পূৰ্ৱে সংঘটিত হৈছিল ৷ কিন্তু বিজ্ঞানে কৈছে যে, এই পৃথিৱীলৈ ১৫ ৰ পৰা ২০ হাজাৰ বছৰৰ ভিতৰত মানৱ আগমন হৈছিল ৷\nভাগৱত স্কন্ধৰ ৫/২২ উল্লেখ আছে যে, সূৰ্য্যৰ পৰা ৩ লাখ মাইলৰ ওপৰত চন্দ্ৰৰ অৱস্থিতি আৰু সূৰ্য্যৰ আটাইতকৈ ওচৰত পৃথিৱীৰ অৱস্থান ৷ কিন্তু আজিৰ বিজ্ঞানৰ হিচাপে ভাগৱত স্কন্ধৰ তথ্য স্বীকাৰ নকৰে ৷ পূৰাণে পৃথিৱীৰ সাগৰ সমূহৰ ক্ষেত্ৰফল ২৫৪ লাখ যোজন বুলি কৈ গৈছে(এক যোজনত ৮ মাইল) ৷\nযৰ্দুবেদৰ অধ্যায় ৩৩, শ্লোক ৪৩ ত উল্লেখ আছে যে, পৃথিৱীৰ নিদিষ্ট কোনো কক্ষপথ নাই; সূৰ্য্যইহে পৃথিৱীক প্ৰদক্ষিণ কৰি অন্ধকাৰ দূৰ কৰে ৷\nঅপৃশ্য লোকক হিন্দুকৰণঃ\n১৯১১ চনৰ জনগণনাৰ পূৰ্ৱে ভাৰতবৰ্ষত উচ্চবৰ্ণৰ লোকে বৰ্তমানৰ ST/SC/OBC অৰ্থাৎ সামাজিক ভাৱে বৰ্জিত, অপৃশ্য বৰ্গক ভুলতেও হিন্দুৰ শাৰীত বহুৱা নাছিল ৷ উচ্চ বৰ্ণই অপৃশ্য বৰ্গক স্পৰ্শ কৰিলে উচ্চ বৰ্ণই উচ্চ বৰ্ণক সামাজিক দণ্ডৰে পৰাশ্চ্যিত কৰিছিল ৷ ১৯১১ চনৰ জনগণনাৰ পূৰ্ৱে অপৃশ্য sc/st/obc বৰ্গৰ লোকসকল বৰ্ণ বৰ্জিত অৰ্থাৎ অসবৰ্ণ আছিল ৷ অপৃশ্য লোক সকল হিন্দুৰ চতুবৰ্ণৰ বাহিৰত আছিল আৰু তেওঁলোকক হিন্দু মানি লোৱাৰ বিপৰীতে "অপৃশ্য" বুলি গণ্য কৰিছিল ৷\n১৯১১ চনত বৃটিছ ভাৰতত অপৃশ্য বৰ্গক উচ্চ বৰ্ণই "হিন্দু"ৰ শাৰীত ৰখাৰ এনে কি কাৰণ হ'ব পাৰে? অপৃশ্য লোকসকলক কোনো কালে হিন্দু মানি নোলোৱা উচ্চ বৰ্ণই হৰ্থাৎ অপৃশ্যক হিন্দু মানি লোৱা আৰু জনসংখ্যাৰ গণনাত হিন্দু হিচাপে দেখুওৱাৰ অৰ্থ? ইয়াৰ কাৰণ দুটা --\nপ্ৰথম কাৰণ, ১৯০৫ চনত বৃটিছ ভাৰতত মুচলমানে "মুছলীম লীগ" গঠন কৰে ৷ মুছলীম লীগে বৃটিছ প্ৰশাসনক ভাৰতবৰ্ষৰ জনসংখ্যাৰ আধাৰত(বিশেষকৈ ধৰ্মৰ আধাৰত) "পাকিস্থান" ৰাষ্ট্ৰ গঠনৰ দাবী কৰে ৷ যেতিয়া মুছলীম লীগে মুছলমান লৈ পাকিস্থান ৰাষ্ট্ৰ গঠনৰ দাবী বৃটিছৰ সন্মুখত উত্থাপন কৰিলে তেতিয়া উচ্চ বৰ্ণৰ চতুৰ ধৰ্মৰ সদাগৰে চৰকাৰী তথ্যত হিন্দুৰ জনসংখ্যা অধিক দেখুৱাবলৈ হিন্দু বৰ্ণ বৰ্জিত অপৃশ্য বৰ্গৰ সমাজক অনিচ্ছাস্বত্তেও হিন্দুৰ শাৰীত ৰাখিবলৈ বাধ্য হ'য় যদিও অপৃশ্য বৰ্গৰ ওপৰত উচ্চ বৰ্ণৰ ব্যৱহাৰ পূৰ্বৰ দৰেই থাকিল ৷\nদ্বিতীয় কাৰণ, মুছলীম লীগৰ দাবীক দেখি অপৃশ্য বৰ্গই ও পৃথকীকৰণৰ দাবী উত্থাপন কৰিব ধৰে ৷ কিন্তু অপৃশ্য বৰ্গই মুছলীম লীগৰ দৰে পৃথক ৰাষ্ট্ৰ দাবী উত্থাপন কৰা আন্দোলন শক্তিশালী কৰাৰ পূৰ্বেই উচ্চ বৰ্ণই অপৃশ্য বৰ্গক চৰকাৰী তথ্যত হিন্দুৰে চামিল কৰি ল'য় ৷ যদি বৃটিছ প্ৰশাসনে হিন্দু বৰ্জিত অপৃশ্য শ্ৰেণীৰ পৃথকীকৰণ দাবী মানি ললে হেঁতেন তেন্তে ভাৰত দ্বি-বিভক্ত নহৈ তিনি ৰাষ্ট্ৰত বিভক্ত হোৱাৰ সম্ভাৱনা আছিল ৷ কিন্তু উচ্চ বৰ্ণ হিন্দুয়ে দ্বৈত্ব কৌশল প্ৰয়োগ কৰি অপৃশ্য সমাজক হিন্দুকৰণৰে নিজৰ জনসংখ্যা বৃদ্ধি কৰি ল'য় আৰু অপৃশ্যক অধিকাৰৰ পৰাও বঞ্চিত কৰি ৰাখে ৷\nহিন্দুৰ নামত স্বয়ং দিল্লীৰ দৰে দেশৰ কেপিটেলত ভাঢ়ালৈ ৰূম পোৱা নাযায়, ৰূম ভাঢ়া পাবলৈ জাতি নতুবা বৰ্ণ বনাব লগীয়া হ'য় ৷\nহিন্দুৰ নামত দেশৰ বিভিন্ন ঠাইত কোঁৱাৰ পানী এটুপি খাবলৈ দিয়া নহ'য়, আনকি হিন্দু মন্দিৰত দেশৰ ৰাষ্ট্ৰপতিলৈকে প্ৰৱেশ নিষিদ্ধ কৰি দিয়া হ'য় ৷\nহিন্দুৰ নামত শৱ দাহ, শৱ স্পৰ্শ(উৰিষ্যাৰ ঘটনা, য'ত মৃত পত্নীৰ নশ্বৰ দেহ স্বামী আৰু কণ্যাই ঢাৰিৰে মেৰিয়াই চাইকেলৰ কেৰিয়াৰৰ নিব লগা হৈছিল) কৰা নহ'য়, জাতি-বৰ্ণ বনাব লগীয়া হ'য় ৷\nহিন্দুৰ নামত শিক্ষানুষ্ঠানত শিক্ষা লবলৈ দিয়া নহ'য়(হায়দৰাবাদৰ ৰোহিত বেমুলা কাণ্ড) ৷\nদেশৰ সকলো ৰাজ্যৰ ৰাজ্যপাল হিন্দু\nদেশৰ সকলো ৰাজ্যৰ মুখ্যমন্ত্ৰী হিন্দু\nদেশৰ ৯৯ শতাংশ আৰক্ষী আয়ুক্ত হিন্দু\nদেশৰ সেনাবাহীনৰ তিনি প্ৰমোখ হিন্দু\nদেশৰ প্ৰধানমন্ত্ৰী, ৰক্ষামন্ত্ৰী, গৃহমন্ত্ৰী হিন্দু\nদেশৰ চাৰিটা ৰাষ্ট্ৰীয় ৰাজনৈতিক দলৰ সভাপতি হিন্দু\nইমানৰ পাছতো ভাৰতবৰ্ষক হিন্দু ৰাষ্ট্ৰ নিৰ্মাণ কৰিবলৈ কিবা বাকি থাকেনে? হিন্দু ৰাষ্ট্ৰ নিৰ্মাণ কৰিব বিচৰা সকলে কাক ইমান ভয় কৰে যে দেশৰ সংবিধানক নেওচি "হিন্দুৰাষ্ট্ৰ" নিৰ্মাণৰ তাগিদাত আছে?\nভাৰতবৰ্ষক "হিন্দু ৰাষ্ট্ৰ" নহ'য়, ব্ৰাহ্মণ ৰাষ্ট্ৰ নিৰ্মাণ কৰা কুচকাৱাজ চলিছে ৷ সেয়ে দেশৰ সংবিধানক বিভিন্ন ব্ৰাহ্মণ-বণিয়াই অনায়সে পদপথত জ্বলাই দি ভাৰতীয় সাৰ্বভৌত্বক বুঢ়া আঙুলি দেখুৱাব পাৰিছে তাকো বিনা দ্বিধাই ৷ সাধাৰণ "পাকিস্থান জিন্দাবাদ" ধ্বনী দিলেই কোনোৱে দেশদ্ৰোহীতাৰ অপৰাধত দণ্ডিত হৈ জেল যাব লগা হ'য়; কিন্তু কোনো ব্ৰাহ্মণে ভাৰতীয় সংবিধানক পদপথত জ্বলাই ভাৰতীয় সাৰ্বভৌমত্বক নষ্ট-ধ্বংস কৰাৰ কাৰ্য কৰিলেও অপৰাধী, দেশদ্ৰোহীতাৰ অপৰাধত দুষী সাব্যস্ত হ'ব লগা নহ'য় ৷ এই কথা দেশৰ ST/SC/OBC সমাজে যিমান সোনকালে বুজি উঠিব সিমানে দেশ আৰু জনতাৰ মংগল হ'ব ৷ অন্যথা SC/ST/OBC য়ে বৃটিছ ৰাজত্বৰ পূৰ্বৰ ভাৰতলৈ উভতি যাব লাগিব য'ত ব্ৰাহ্মণৰ আজ্ঞা পালন কৰি গোলামী জীৱন-যাপনে শোষণ আৰু নিষ্পেষনৰ সন্মুখীন হৈছিল ৷\nদেশক হিন্দুৰাষ্ট্ৰৰ কোনো প্ৰয়োজন নাই ৷ বৰং সংবিধানৰ আধাৰত সমতা, বন্ধুত্বতা, ন্যায় আৰু সুৰক্ষা প্ৰতিজন ভাৰতীয়ই যাতে লাভ কৰে তাৰ বাবে সুদৃঢ় সংবিধানিক ভাৰত ৰাষ্ট্ৰ নিৰ্মাণ কৰা উচিত ৷\nBy Thaigir Bodosa at February 06, 2019